
INDLEDNING. 

DE  FORENEDE  STATERS  NATIONALPARKER 
OG  NATURMINDER. 

At  den  store  nordamerikanske  Republik  »De  Forenede 
-^^  Stater«  fra  Naturens  Haand  er  et  overordentlig 
rigt  Land,  er  kendt  af  enhver;  derimod  er  det  ikke 
saa  almindelig  bekendt,  at  Republiken  tillige  rummer 
en  god  Del  af  Jordens  ejendommeligste  Naturskøn- 
heder og  mest  storslaaede  Naturmærkværdigheder. 
Mangen  en  Udvandrer,  der  vender  tilbage  fra  Fri§ta- 
terne,  fortæller,  at  Landets  Udseende  er  kedsommeligt, 
ja,  at  der  egentlig  intet  er  at  beundre  i  landskabelig 
Henseende  i  Forhold  til,  hvad  Evropa  byder  paa. 

Det  kommer  dog  an  paa,  hvor  i  Landet  man 
har  rejst.  Derovre  maa  man  nemlig  bruge  en  anden 
Maalestok  med  Hensyn  til  Afstand  og  Areal  og  for 
øvrigt  meget  andet,  end  vi  er  vante  til  i  Evropa,  for 
ikke  at  tale  om  Danmark,  hvis  Flademaal  kun  er 
Vs  af  Colorado,  en  enkelt  af  Unionens  48  Stater. 
Republiken  »de  Forenede  Stater«  er  i  Forhold  til  de 
fleste  evropæiske  Stater  som  en  Verdensdel;  og  det 
skal  villig  indrømmes,  at  den,  der  under  sit  Ophold 
i  Landet  ikke  har  faaet  Lejlighed  til  at  se  stort  an- 
det end  Farmer-Egnene  paa  de  store  Sletter  Vest  for 
Mississippi  eller  de  golde  Slettelande  i  det  østlige 
Colorado,    Ny    Mexico,    Arizona    eller    Nevada,    maa 

have  Lov  til  at  kalde  disse  Egne  ikke  umiddelbart 
tiltalende.  Noget  andet  bliver  Forholdet  for  den,  der 
gennemrejser  hele  Landet  og  derved  faar  et  Helheds- 
indtryk af  det.  Sejl  en  Tur  ned  ad  Hudson  Floden, 
besøg  Niagara  med  dets  herlige  Skove,  Kalkbjærgene 
nær  Ithaca,  Farmlandet  Syd  for  Erie  Søen,  Duluth  ved 
Øvre  Søen,  Yellowstone  Parken,  Basaltegnene  ved 
Columbia  Floden,  Frugtegnene  ved  Yakima  Floden, 
»Kratersøen«  i  Oregon  i  Kaskade  Bjærgene,  Kæmpe- 
skovene i  Oregon  og  Kalifornien,  de  herlige  skov- 
kransede Bugter  og  Fjorde  ved  Seattle  ved  Puget- 
Sund,  den  »Gyldne  Port«  ved  San  Francisco,  Sierra 
Nevada  Kædens  Skovlande,  »Saltsøstadens«  prægtige 
Oase,  »Kongeslugten«  i  Klippebjærgene  i  Colorado, 
de  forstenede  Skove  og  Grand  Canyon  (Store  Slugt)  i 
Arizona  —  ja,  saaledes  kunde  der  nævnes  utallige 
landskabelig  mærkelige  og  vidunderlig  skønne  Steder 
—  og  man  vil  finde,  at  Fristaterne  af  Naturen  er 
udstyret  med  endog  overvældende  landskabelige  Skøn- 
heder. 

Efter  Indbydelse  af  Geografisk  Selskab  i  Ny  York 
havde  jeg  den  Lykke  i  1912  sammen  med  c.  et  halvt 
Hundrede  evropæiske  Geografer  at  deltage  i  en  geo- 
grafisk Udflugt  igennem  46  af  de  48  forenede  Stater, 
hvorved  jeg  fik  en  enestaaende  Lejlighed  til  ved  Selv- 
syn at  fuldstændiggøre  min  Viden  om  Landet.  Paa 
denne  Rejse  gjorde  vi  blandt  andet  et  længere  Studie- 
ophold i  Yellowstone  Nationalpark,  og  om  denne  mær- 
kelige Egn  vil  den  følgende  Skildring  handle. 

Det  er  ikke  tilfældigt,  at  just  Yellowstone  Parken 
vælges  til  en  mere  indgaaende  Beskrivelse  —  mange  af 
de  førnævnte  Egne  kunde  for  øvrigt  meget  vel  gøre 
Krav  paa  det  samme  —  den  er  i  sin  Art  sikkert  ikke 
alene  Amerikas,  men  hele  Jordens  mærkeligste  Land- 

skab,  ejendommelig  ved  sin  Skønhed,  sine  geologiske 
Forhold,  sine  Naturfremtoninger,  sin  Dyre-  og  Plante- 
verden, et  Vidunderland,  der  synes  frembragt  af  kaade, 
løsslupne  Naturkræfter  for  at  vise  Menneskeheden, 
hvilke  pudsige  Streger  de  kan  finde  paa,  naar  de  ret 
vil  boltre  sig,  som  de  lyster. 

Alle  de  Naturmærkværdigheder  og  Naturskøn- 
heder, der  findes  i  Fristaterne,  vilde  sikkert  snart 
være  faldet  i  den  private  Spekulations  Hænder,  hvis 
ikke  Regeringen  i  Washington,  omtrent  lige  saa  hur- 
tig som  ihærdige  Privatfolk,  havde  indset,  at  de  var 
en  Skat,  der  burde  bevares  ud  i  Fremtiden  for  Al- 
menheden. For  det  første  vilde  dette  være  til  stor 
Glæde  for  Landets  egne  Indbyggere,  og  for  det  andet 
var  de  praktiske  Amerikanere  heller  ikke  blinde  for, 
at  disse  ejendommelige  Naturminder  vilde  øve  Til- 
trækning langt  ud  over  Fristaternes  Grænser  og  der- 
ved blive  en  Indtægtskilde  for  Landet,  for  ikke  at 
tale  om  det  Fond  af  Oplysninger,  der  her  vilde  ved- 
blive at  ligge  tilgængelige  for  de  forskende  Natur- 
videnskabsmænd . 

Foretagsomme  Forretningsmænd  var  i  sin  Tid 
allerede  godt  i  Gang  med  Salg  af  smukke  Mineraller 
og  Afsætninger  omkring  de  varme  Springkilder  ved 
Yellowstone  Floden,  og  med  Jagt  paa  og  Fangst  af 
Dyr  sammesteds;  Bortførelsen  af  det  agatiserede  (for- 
kislede)  Træ  i  de  forstenede  Skove  i  Arizona  gik  rask 
fra  Haanden,  de  store  forstenede  Træbuller  savedes 
igennem,  poleredes  og  brugtes  til  Bordplader  o.  s.  v. 
Men  denne  Trafik  er  der  nu  overalt  i  Frislaterne  sat 
en  Stopper  for.  Alle  Steder,  hvor  der  er  opdaget 
særlige  Naturmærkværdigheder  eller  Naturskønheder 
i  større  Stil,  det  være  sig  geologiske,  botaniske  eller 
zoologiske,    eller   hvor  der   findes  større  Samlinger  af 

Minder  fra  Fortidens  Kultur,  er  der  oprettet  de  saa- 
kaldte  »Nationalparker«,  der  er  forbeholdt  Republiken 
som  Statsejendom.  De  styres  og  tilses  af  Indenrigs- 
ministeriet, der  sørger  for,  at  alt  i  disse  Parker  for- 
bliver urørt,  som  det  er  fra  Naturens  Haand.  I  den 
Henseende  skjolder  hele  Verden  Fristaternes  Regering 
stor  Tak,  ikke  alene  for  at  Naturminderne  forbliver 
urørte,  men  tillige  for  den  store  Betydning,  det  har 
for  Videnskaben,  at  den  faar  LejHghed  til  at  iagttage, 
hvorledes  Naturen  igennem  Tiderne  indretter  sig,  naar 
den  er  overladt  til  sig  selv.  Det  er  et  Storsyn,  som 
vi  alle  maa  være  Amerikanerne  taknemlig  for;  men 
det  er  selvfølgelig  ogsaa  noget,  der  kun  kan  gøres  i 
et  Land,  hvor  der  er  tilstrækkelig  Plads  og  Penge 
til  at  føre  Sagen  igennem. 

Her  skal  lige  gives  en  knap  Oversigt  over  det 
vigtigste  af,  hvad  der  i  denne  Henseende  er  gjort  i 
Fristaterne. 

I  ikke  mindre  end  11  af  de  vestlige  Stater  er  der 
ved  Kongresbeslutning  efterhaanden  lagt  Beslag  paa 
Landomraader,  som  saaledes  er  unddraget  fra  Koloni- 
sation og  privat  Udnyttelse  og  indrettet  til  National- 
parker »til  Folkets  Vel  og  Fornøjelse«,  som  det  hed- 
der, offentligt  fredlyst  Land,  der  veksler  i  Udstrækning 
fra  nogle  Hundrede  Tønder  Land  til  over  halvandet 
Hundrede  Kvadratmil.  I  nogle  af  disse  »Parker«,  i 
amerikansk  Forstand,  sker  Færdselen  nu  bekvemt  ad 
banede  Veje,  der  findes  Hoteller  og  andre  Bekvemme- 
ligheder for  Rejsende.  I  andre  maa  man  selv  udruste 
sig  en  Karavane  og  føre  alt  med  paa  Heste  og  Pak- 
dyr; men  for  øvrigt  anlægges  hvert  Aar  nye  Veje  i 
Nationalparkerne,  og  Stier  banes  igennem  de  smuk- 
keste og  mest  interessante  Egne. 

Den  ældste  og  største  af  disse   Parker  er  Yellow- 

stone  Nationalpark,  der  oprettedes  ved  Kongresbe- 
slutning af  1.  Marts  1872.  Den  har  et  Areal  af  c. 
157  n  Mil  (Sjælland  og  Laaland-Falster  med  omlig- 
gende mindre  Øer  er  c.   165  □  Mil).    Størsteparten  af 


2.      Fra  Glacier  Nationalparken. 

den  ligger  i  Staten  Wyoming  (udt.  Vejoming),  Resten 
af  den,  nogle  smalle  Strimler  i  Nord  og  Vest,  i  Mon- 
tana  og  Idaho  (Ejdaho).  Den  er  bedst  kendt  paa 
Grund  af  sine  talrige  springende  varme  Kilder,  Gey- 
sere;  men  selv  uden  disse  vilde  den  med  sine  vid- 
underlig smukke  og  vekslende  Landskaber,  sin  Dyre- 
verden m.  m.  være  overordentlig  tiltrækkende. 

Nordvest  for  Yellowstone  Parken  ligger  Frista- 
ternes nyeste  Fornøj elsesterræn,  The  Glacier  National 
Park  (d.  e.  »Isbræ«    Nationalparken),   oprettet   11.  Maj 


3.     Fra  Glacier  Nationalparken. 


1910.  Denne  Park,  der  har  et  Areal  af  c.  67  D  Mil 
(Fyn,  Langeland  m.  m.  er  62  n  Mil),  har  faaet  sit 
Navn  af  de  talrige  Isbræer,  som  skinner  og  flimrer 
rundt  om  paa  Bjærgskrænterne.  Der  er  anlagt  en 
god  Vej  paa  c.  3  km  fra  Belton  ved  den  store  nord- 
lige   Jærnbanelinie    til    Søen  Mac  Donald;    herfra    og 

videre  strækker  Parkens  ubrudte,  vilde  Landskab  sig 
op  over  Canadas  Grænse.  Det  angives  paa  Regerings- 
kortet,  at  der  her  findes  81  Isbræer  og  132  Alpesøer, 
og  herlige  Skove   af  Fyr  og   Gran   pryder  det   bjærg- 


4.     Fra  Mount  Bainier  Nationalparken. 

rige  Landskab,  hvorigennem  Karavanerne  maa  slynge 
sig  ad  bugtede,  smalle  og  delvis  farlige  Stier. 

Paa  Toppen  af  Kaskade  Bjærgene  i  det  sydlige 
Oregon  ligger  Grater  Lake  (d.  e.  »Krater-Sø«)  National- 
park, oprettet  22.  Maj  1902.  Midt  i  denne  Park,  som 
har  et  Areal  af  c.  11  D  Mil  (Bornholm  er  IOV2  D  Mil), 
ligger  Kratersøen,    der   er  vidunderlig  smuk  og  tillige 

mærkelig  baade  ved  sin  Beliggenhed  paa  Toppen  af 
et  Bjærg  i  over  2000  Meters  Højde  og  ved  sin  geolo- 
giske Historie. 


t"^'-  '\%^f^CL^^: 

5.     Fra  Yosemite  Nationalparken. 

I  det  vestlige  Washington  ligger  Mount  Rainier 
Nationalpark.  Fra  denne  enkeltstaaende  udstrakte 
Vulkankegle  udstraaler  der  til  alle  Sider  en  stærkt 
forgrenet  Isbræ,  hvorfra  herHge  Bjærgfloder  strømmer 
ned  igennem  store  Skove  af  Fyr,  Hemlockgran  og 
Ener,    der  pryder   Dalene.     Fra  det  tempererede   Kli- 

mas  Planteverden  gaar  man  her  lige  op  i  det  ark- 
tiske. Parken  blev  oprettet  2.  Marts  1899  og  har  et 
Areal  af  c.  15  Q  Mil. 


6.     General  Shermans  Træ  i  Sequoia  Nationalparken. 

Yosemiie  Nationalpark  i  Kalifornien  med  dens 
herlige  store  Vandfald  og  kæmpemæssige  Træer  er 
ved  forskellige  Resolutioner  i  1864,  1890,  1905  og  1906 
blevet  en  Park  med  et  Areal  af  c.  52  Q  Mil  (Fyn  er 
c.   55  D  Mil). 

General  Grant  Nationalparken,  oprettet  1.  Oktober 
1890  med  et  Areal  af  c.  Vs  Q  Mil  og  Sequoia  National- 
parken, oprettet  25.  September  1890  med  et  Areal  af 
c.  11  n  Mil,  ligger  begge  i  Kalifornien.  De  har  lige- 
som Yosemite  Parken  de  største  Træer  i  Verden,  de 
saakaldte  Sequoia  eller  Rødtræer.  Træerne  gror  her 
til  en  Højde  af  over  300  Fod  og  har  en  Omkreds  af 
100  Fod.     Barken  er  undertiden  40  Tommer  tyk,  og 

7.     Fra  Mesa  Verde  Nationalparken. 

Aarringene  viser,  at  mange  er  over  3000  Aar  gamle. 
De  første  100  Fod  fra  Jorden  og  opefter  har  de  ingen 
Grene,  derefter  følger  mægtige  Skud  til  Siderne. 

Mesa  Verde  Nationalpark  i  det  sydvestlige  Colo- 
rado, der  gemmer  Levninger  af  Boliger,  som  har  til- 
hørt en  nu  uddød  Stamme  af  Hulebeboere,  blev  op- 
rettet 29.  Juni  1906  med  et  Areal  af  c.  3  D  Mil.  Den 
indeholder  c.  400  Klippeboliger  af  forskellig  Størrelse. 
Hvornaar  disse  Huler  eller  Klippeboliger  var  beboede 
og  hvorfor  de  blev  affolkede,  derom  ved   man   intet; 

men  der.  er  ingen  Tvivl  om,  at  Bygningerne  er  for- 
historiske, hvad  der  for  øvrigt  ikke  siger  saa  meget  i 
Amerika,  hvis  Historie  jo  ikke  kan  følges  længere 
tilbage  i  Tiden  end  nogle  faa  Hundrede  Aar.  Af  de 
fundne  dværglignende  Mumier  fremgaar  det,  at  Ind- 
byggerne maa  have  været  sma^  Folk,  der  levede  i 
Fællesskab  til  fælles  Forsvar. 

Endnu  skal  blot  nævnes  Wind  Cave  (d.  e.  »Vind- 

8.     Forstenede  Træer  i  Arizona. 


hule«)  Nationalpark,  oprettet  9.  Januar  1903  med  et 
Areal  af  c.  ViD  Mil.  Den  har  sit  Navn  efter  en  meget 
smuk  og  mærkelig  Kalkstenshule. 

Foruden  »Nationalparkerne«  har  Amerikanerne 
tillige  noget,  de  kalder  »nationale  Monumenter«,  hvor- 
ved forstaas  enkeltvis  og  spredt  beliggende  Natur-  og 
Kulturminder,  som  ligeledes  er  blevet  fredlyste.  Og- 
saa  disse  staar  under  Indenrigsministerens  Styrelse 
og  Tilsyn.  Af  dem  kan  vi  nævne  de  forstenede  Skove 
i  Arizona;  Grand  Canyon  (Store  Slugt),  Verdens  mær- 
keligste og  skønneste  Kompleks  af  Bjærgkløfter,  hvor- 

igennem  Colorado  Floden  løl)er,  et  Vidunder  af  Skøn- 
hed, som  ingen  fatter  uden  at  iiave  set  det;  »Gudernes 
Have«  nær  Colorado  Flodens  Kilder,  forhistoriske  og 
spanske  Ruiner  etc.  I  alt  er  der  28  af  disse  »natio- 
nale Monumenter«. 

Af  det  her  nævnte  vil  det  sikkert  tydeligt  frem- 
gaa,  hvilke  store  Anstrængelser  Fristaternes  Regering 
gør  sig  for  at  bevare  Landets  Naturmærkværdigheder 
og  Fortidsminder  for  Efterverdenen,  saaledes  at  i 
hvert  Fald  de  og  Egnene  omkring  dem  kan  undgaa, 
at  Menneskenes  Skalten  og  Valten  udsletter  deres  op- 
rindelige Ejendommeligheder. 


GEOGRAFISK  OVERSIGT  OVER  PARKEN^. 

VIDUNDERLANDET« ,  som  Amerikanerne  kalder  deres 
Kælebarn,  Yellowstone  Parken,  er,  som  vi  alle- 
rede har  set,  ikke  nogen  »Park«  i  dansk  Forstand, 
idet  dens  Udstrækning  fra  Øst  til  Vest  er  c.  87  km 
(d.  V.  s.  som  Sjælland  fra  Stevns  Klint  til  Korsør)  og 
fra  Nord  til  Syd  c.  132  km  (som  Sjælland  fra  Gille- 
leje til  Masnedø). 

Den  ligger  i  Hjærtet  af  Rocky  Mountains  (Klippe- 
bjærgene)  og  bestaar  i  det  væsentlige  af  en  central 
Højslette  omgivet  af  Bjærge  næsten  paa  alle  Sider, 
men  er  i  Henseende  til  Jordlagene  og  deres  Dan- 
nelse noget  for  sig  og  staar  i  stærk  Modsætning  til 
den  øvrige  Del  af  de  nordlige  Klippebjærge. 

Den  midterste  Del  af  Parken,  det  saakaldte  Cen- 
tral-Plateau, er  hævet  op  af  vulkanske  Kræfter.  Det 
har  en  Højde  af  2100 — 2600  m  over  Havet,  en  Gen- 
nemsnitshøjde af  c.  2500  m,  og  Dalene  ligger  alminde- 
Hgvis  over  1800  m  over  Havets  Overflade.  I  Syd,  Øst, 
Nord  og  Nordvest  omsluttes  det  af  forskellige  Bjærg- 
kæder,  der  hører  til  Klippebjærgene  og  med  deres 
Toppe  og  Bygge  hæver  sig  fra  600 — 1200  m  over  Høj- 
sletten.    Tværs    over   den    sydvestlige   Del   af  Parken 


^)  Se  Kortet  bag  i  Bogen. 

gaar  Vandskellet  imellem  Vandløbene  til  Atlanterhavet 
og  til  Stillehavet.  Fra  dette  Vandskel  strømmer  større 
og  mindre  Floder  igennem  Parken  mod  Nord  og  Syd. 
De  vigtigste  er  Yellowstone  Floden  med  dens  Bifloder, 
der  løber  fra  Syd  til  Nord  og  falder  ud  i  Missouri, 
den  store  Biflod  til  Mississippi,  og  Snake  River  (Slange 
Floden)  med  dens  Tilløb,  der  løber  ud  i  den  store 
Columbia  Flod  til  det  Stille  Hav.  1  den  sydøstligste 
Del  af  Parken  ligger  Yellowstone  Søen  i  2360  m's 
Højde,  den  største  i  Fristaterne  i  denne  Højde.  Den 
gennemstrømmes  af  Yellow^stone  Floden  og  er  med  sine 
mange  Bugter  og  Fjorde,  sine  Omgivelser  af  skovbe- 
voksede delvis  sneklædte  Bjærge,  sin  rige  Fuglever- 
den, især  Pelikaner,  af  vidunderlig  Skønhed.  Vest 
og  Syd  for  Yellowstone  Søen  ligger  flere  andre  min- 
dre Alpesøer,  saaledes  Shoshone  Søen  og  Lewis  Søen  i 
2353  m's  Højde,  og  Heart  Lake  (Hjærte  Søen;  af  dens 
Form)  i  2275  m's  Højde.  I  det  hele  er  Parken  over- 
alt rigelig  forsynet  med  Søer,  Damme  og  Kilder,  baade 
varme  og  kolde,  Floder,  der  styrter  ned  ad  Bjærgene 
og  danner  Vandfald  paa  Terrasserne,  og  Bække,  der 
snor  sig  i  yndefulde  Bugtninger  gennem  engagtigt 
Sletteland.  Naar  hertil  kommer  de  herlige  Skove  i 
selve  Parken  og  de  udstrakte  Skovstrækninger  paa  de 
omliggende  Bjærge,  som  giver  en  saa  herlig  Ramme 
om  de  varme  Springkilder,  de  udstrømmende  Damp- 
søjler, de  farverige  pludrende  Dyndvulkaner  og  de 
stille,  klare,  blanke  Søer,  forstaar  man,  at  Parklan- 
det er  ganske  enestaaende  i  Skønhed  og  Ynde.  Varme 
Springkilder  findes  ogsaa  paa  Island  og  paa  Ny  Zee- 
land,  og  i  1898  opdagede  jeg  selv  saadanne  i  det 
vestlige  Pamir  midt  inde  i  Asien;  men  intet  Steds 
findes  de  som  her  i  saa  fortryllende  Omgivelser,  og 
for  øvrigt  heller  ikke  i  saa  stor  Maalestok. 

Yellowstone  Nationalpark.  2 

Syd  for  Parken  hæver  Teton  Bjærgene  sig  over  det 
omgivende  Land.  De  har  de  højeste  og  mest  stor- 
slaaede  Toppe  i  de  nordlige  KUppebjærge,  saaledes 
hæver  de  sig  i  den  østHge  Del  c.  2000  m  over  Jack- 
son Søens  Vandflade.  Nordefter  falder  disse  Bjærge 
pludselig  og  stejlt  af  mod  Parken.  De  bestaar  væsent- 
ligst af  gammel  grov  krystallinsk  Gnejs  og  Skifer. 


9.     Absaroka  Kæden. 


Øst  for  Teton  Bjærgene,  tværs  over  den  brede 
Snake  Rivers  Dal,  almindelig  kendt  under  Navn  af 
Jackson  Hole  (Hul)  ligger  Wind  River  Kæden  (Vind- 
flodbjærgene),  der  delvis  bestaar  af  en  kridtagtig  Sand- 
sten, som  strækker  sig  et  godt  Stykke  mod  Nord  ud 
over  Parkens  Lavamarker. 

Langs  hele  Østsiden  af  Parken  ligger  Absaroka 
Kæden  (opkaldt  efter  Indianerne).  Denne  Kæde  hæn- 
ger sammen  med  Wind  River  Kæden  og  er  kun  hist 
og   her  geologisk   forskellig   fra   den.     Paa   en  Stræk- 


I.    Geografisk  Oversigt  over  Parken. 


19 


ning  af  c.  130  km  staar  den  som  en  ubrudt  Bjærg- 
vold  med  et  vildt,  barsk  og  indviklet  Udseende,  hvor- 
over Toppe  og  Tinder  hæver  sig  til  3000—3400^  m. 
Jægere,  der  kommer  her,  skildrer  den  som  et  uhygge- 
ligt mystisk  Land,  man  helst  skal  holde  sig  borte 
fra,  og  Minesøgerne  kalder  den  et  øde  Land. 

I  det  nordøstlige  Hjørne  af  Parken    forbinder  en 
forvirret   indviklet  Bjærgmasse  Absaroka  Kæden  med 


10.     Gallatin  Kæd( 


Snowy  Range  (Snebjærgene).  Denne  Kæde  indeslutter 
Parken  i  Nord  og  er  ligeledes  en  vild  Bjærgegn  med 
høje  Toppe,  der  er  dækkede  med  Sne  den  største 
Del  af  Aaret.  Kun  den  sydlige  Rand  af  disse  Bjærge 
ligger  i  Parken.  De  bestaar  af  Granit,  Gnejs  og  Skifer. 
I  Nord  og  Nordvest  indesluttes  Parken  af  Gallatin 
Kæden,  der  ligger  lige  Vest  for  Snowy  Range  og  kun 
er  adskilt  fra  den  ved  Yellowstone  Flodens  brede  Dal. 
Gallatin  Kæden  er  overordentlig  smuk  med  meget  af- 
vekslende  Former   og  geologiske   Fremtoninger.     Her 

ligger  i  det  nordvestlige  Hjørne  af  Parken  Electric 
Peak  (udt.  Pik,  den  elektriske  Top).  Den  er  3400  m 
høj  og  er  et  ganske  vidunderligt  Udsigtspunkt;  en 
stor  Del  af  Parken  kan  herfra  ses  i  Fugleperspektiv. 
Største  Delen  af  Kæden  bestaar  af  Gnejs,  hvorover 
kommer  Lag  af  Sandsten,  Kalksten  og  Skiferler. 
Umiddelbart  forbundet  med  disse  Bjærgarter  findes 
nogle  andre,  der  har  spillet  en  væsentlig  Rolle  ved 
Dannelsen  af  de  nuværende  Jordoverfladeformer,  nem- 
lig Andesit,  en  vulkansk  Bjærgart,  der  jævnlig  findes 
i  Andesbjærgene  m.  fl.,  Pyroksén,  en  Bjærgart  bestaa- 
ende  af  en  Blanding  af  Kalk,  Magnium  og  Jærnforilte- 
Silikater,   det  samme  som  Augit,  samt  Hornblende. 

Vi  ser  altsaa  af  det  foregaaende,  at  Absaroka  Kæ- 
den staar  som  en  mægtig  Vold  paa  Østsiden  af  Par- 
ken, Gallatin  Kæden  som  en  stejl  Mur  paa  Vestsiden, 
og  paa  de  øvrige  Sider  er  den  paa  lignende  Maade 
omsluttet  af  andre  Bjærgkæder.  Derved  faar  hele 
Parken  Udseende  af  at  være  en  Sænkning,  en  Lav- 
slette, og  det  kunde  synes,  som  om  Naturen,  sam- 
tidig med,  at  den  skabte  sine  Vidundere,  har  villet 
indramme  dem  med  beskyttende  Volde.  Bjærgegnene 
om  Parken  er  paa  Grund  af  deres  prægtige  Naale- 
skove  gaaet  over  til  ogsaa  at  blive  Statsejendom,  idet 
Skovene  er  inddragne  under  den  saakaldte  »National 
Forest  Reserve«,  frit  oversat  »de  fredede  Statsskove«, 
en  Institution,  der  er  oprettet  for  at  hindre  Ødelæg- 
gelsen af  Fristaternes  Skove  ved  Rovdrift,  som  tid- 
ligere fandt  Sted  i  et  ganske  forfærdende  Omfang. 

Parken  er  saaledes  beliggende  midt  i  en  Stats- 
domæne,  hvilket  er  af  stor  Betydning  for  Vildtfred- 
ningen paa  dette  Omraade,  hvis  Dyreverden  er  gan- 
ske enestaaende. 

Efter  de  sidste  officielle  Beretninger  skal  der  fin- 

des  c.  4000  varme  Kilder  i  Parken  og  c.  100  Geysere, 
der  springer  mere  eller  mindre  hyppigt  med  større 
eller  mindre  Vandmasser  og  til  større  eller  mindre 
Højder.  Vandet  i  de  varme  Kilder  fører  efter  kemi- 
ske Analyser  forskellige  kalk-  og  kiselholdige  Stoffer 
med  sig  op  til  Overfladen,  og  det  har  ofte  en  snær- 
pende  syrlig  Smag. 

Af  Geyserne  og  de  varme  Kilder,  der  i  det  væ- 
sentlige er  samlede  i  Grupper  paa  det  saakaldte 
Centralplateau,  har  kun  een  vigtig  Gruppe  kalkhol- 
digt Vand,  nemlig  Mammoth  Kilderne  nær  Parkens 
nordlige  Grænse.  Vandet  i  disse  Kilder  passerer  paa 
sit  Løb  under  Jorden  gennem  de  saakaldte  Juralag 
og  kridtagtig  Kalksten,  der  med  Tilsætning  af  et  Par 
andre  Stoffer  afsættes  i  Form  af  den  saakaldte  Tra- 
verlin. Disse  Travertin-Afsætninger  ligger  her  i  Ter- 
rasser fra  Gardiner  Flodens  Dal  til  et  Par  Kilometer 
opefter  til  en  Højde  af  c.  400  m.  Temperaturen  i 
Kilderne  gaar  til  c.   74^  C. 

Syre  i  fri  Opløsning  findes  i  mange  Kilder.  Men 
ellers  er  alkalisk  Vand  fremherskende  i  Geyserne,  og 
dette  Vand  afsætter  en  mærkelig  formløs,  ja,  man 
kunde  sige  svampeformet  eller  koralformet  Kiseljord. 

Klimaet  i  Parken  kendetegnes  ved  en  overordent- 
lig stræng  og  lang  Vinter,  i  hvilken  store  Snemasser 
dækker  Parklandet,  og  Snestorme  gør  Rejser  i  det 
meget  besværlige.  Allerede  i  September  begynder 
Sneen  nu  og  da  at  falde,  og  man  maa  hele  Aaret 
være  ganske  vel  udrustet  med  varme  Klæder,  da  Kli- 
maet er  mere  vekslende  her,  end  det  ellers  er  paa 
Klippebjærgenes  Højsletter.  Almindeligvis  er  der  over- 
vejende klart  Vejr  og  kun  forholdsvis  lidt  Sne  i  den 
første  Halvdel  af  Vinteren;  de  store  Snemasser  falder 
i  [sidste   Halvdel    til    hen   i   Foraaret.     Den   egentlige 

Sommer  varer  fra  Juni  til  sidst  hen  i  September,  og 
kun  i  denne  Tid  er  Parken  aaben  for  Turister,  der 
her  finder  et  herligt  mildt  Bjærglandsklima.  Selv- 
følgelig er  der  i  Parken  ikke  saa  lidt  Forskel  paa 
baade  Temperatur  og  Fugtighed  som  Følge  af  Højde- 
forskellene. Den  voldsomme  Sommertørke,  der  ellers 
er  egen  for  disse  Dele  af  Vestamerika,  er  ikke  saa 
udpræget  her.  Den  store  Højde,  Parken  ligger  i,  gør, 
at  dampfyldt  Luft  fra  Stillehavet  kan  naa  at  afsætte 
sin  Fugtighed  paa  Bjærgene,  saa  man  meget  vel  og- 
saa  ved  Midsommer  kan  overraskes  af  gode  Regn- 
byger. Disse  Forhold  skaber  Mulighed  for  en  frodig 
Plantevækst,  der  atter  holder  paa  Fugtigheden  fra  de 
smeltede  Snemasser.  Vinterkursted  kan  Parken  al- 
drig blive,  dertil  er  Vinteren  altfor  stræng;  men  paa 
lave  og  aabne  Steder,  som  til  Eksempel  mod  Nord 
ved  Gardiner,  er  der  god  Lejlighed  til  Slædefart  og 
Skiløbning. 


II 

HVORLEDES  PARKEN  RLEV  OPDAGET. 

NAAR  vi  fraregner  Indianerne,  der  aldrig  har  haft 
fast  Ophold  i  Parken,  men  kun  er  kommet  her 
paa  Jagtudflugter,  var  den  første,  der  saa  de  varme 
Kilder  og  Geysere,  rimeligvis  John  Colter,  som  i  1806 
forlod  den  bekendte  Lewis  og  Clark  Ekspedition  for 
at  gaa  paa  egen  Haand.  Ekspeditionen  var  udsendt 
af  Regeringen  for  at  undersøge  Missouri  og  dens  Kil- 
der samt  Egnene  videre  Vest  paa  og  havde  paa  sine 
Rejser  svære  Kampe  at  bestaa  med  Indianerne.  Da 
Ekspeditionen  var  paa  Tilbagevejen  til  St.  Louis,  drog 
J.  Colter  ud  paa  en  eventyrlig  Tur  til  Missouri  Kil- 
derne for  at  sætte  Fælder  og  gaa  paa  Jagt.  Paa  en 
Rejse  i  1807  til  Shoshone  Floden  opdagede  han  store 
varme  Kilder  og  fortsatte  derefter  igennem  en  Egn 
med  mange  andre  varme  Kilder  og  Geysere  ned  ad 
Yellowstone  Floden.  Efter  fire  Aars  farlige  Oplevel- 
ser imellem  Indianerne  og  en  ganske  mirakuløs  Flugt 
fra  de  krigerske  »Sortfods«  Indianere  kom  han  til- 
bage til  St.  Louis  i  1810.  Hans  Fortællinger  om  de 
Vidundere,  han  havde  set  i  Yellowstone  Landet,  vakte 
vel  Opsigt;  men  Folk  antog  dog,  at  det  meste  var 
en  Frugt  af  hans  Indbildning,  hvorfor  Yellowstone 
Landet  fik  Navn  af  »Colters  Helvede«. 

Parklandet  er  senere  delsvis  blevet  besøgt  af  Jæ- 

gere;  men  deres  Meddelelser  var  vanskelige  at  sted- 
fæste, og  det  er  en  Kendsgerning,  at  der  indtil  1834 
ikke  fandtes  nogen  skreven  Beretning  om  disse  mær- 
kelige Geyser-Egne. 

I  1834  besøgte  W.  A.  Ferris  Øvre-  og  Nedre-Geyser 
Bækkenet  og  gav  en  Beskrivelse  deraf.  Den  næste 
skrevne  Beretning  udkom  10  Aar  senere  og  hvilede 
paa  Oplysninger,  der  gaves  af  den  i  Datiden  bekendte 
Fører  i  Klippebjærgene  James  Brldger.  Han  giver  et 
højst  malende  og  romantisk  Billede  af  Parken:  »En 
Sø  60  [engelske]  Mil  lang,  kold  og  klar,  ligger  om- 
sluttet af  høje  stejle  Bjærge.  Paa  Vestsiden  er  der 
en  skraanende  Slette,  adskillige  Mil  bred,  med  Træ- 
grupper og  Lunde  af  Fyr.  Jorden  gungrer  under 
Hestenes  Hove,  og  Geysere  sprøjter  70  Fod  til  Vejrs 
med  en  skrækkelig  hvæsende  Larm  og  med  regel- 
mæssige Mellemrum.  Vandfaldene  styrter  skinnende 
og  larmende  ned  ad  Skrænterne  og  samler  sig  i 
Damme  nedenunder.  Floden  løber  ud  fra  denne  Sø 
og  bruser  15  Mil  igennem  dybe  lodrette  Slugter  til 
sit  Udløb.  I  denne  Egn  er  de  store  Kilder  saa  varme, 
at  Maden  let  koges  i  dem,  og  Vandet,  der  løber  ned 
ad  Terrasserne,  afgiver  herlige  Bade«. 

Kaptajn  Jo/777  Mullen  omtaler  Parkens  Geysere  i 
sin  Indberetning  til  Begeringen  i  1853  og  anfører,  at 
han  har  besøgt  den.  Oberst  Raynolds  Ekspedition 
forsøgte  at  undersøge  Parken  i  1860,  men  maatte 
opgive  det  paa  Grund  af  Sne.  Den  gik  imidlertid 
omkring  Parklandet  og  fik  en  Del  at  vide  om  den  af 
Jægere  og  Fangere,  hvoraf  Resultatet  var  en  Miinch- 
hausensk  Beretning  om  Vidunderlandet. 

I  1863  drog  Kaptajn  W.  W.  De  Lacij  med  et  stort 
Selskab  af  Minesøgere  fra  Montana  ud  Ibr  at  under- 
søge  Landet   om   den  øvre  Snake  Flod.     Da  de  ikke 


II.    Hvorledes  Parken  blev  opdaget.  25 

fandt  Guld  her  i  tilstrækkelig  Mængde,  opløstes  Sel- 
skabet, og  De  Lacy  gik  med  en  Del  af  det  langs 
Snake  og  Lewis  Floderne,  hvorved  han  opdagede 
Lewis  og  Shoshone  Søerne  og  kortlagde  disse  og  det 
omliggende  Terræn.  Hans  Kort  blev  udgivet  i  1864 
— 65;  men  hans  Arbejde  synes  ikke  at  have  tiltruk- 
ket sig  Opmærksomhed  i  særlig  Grad;  thi  vi  hører 
ikke,  at  nogen  igen  gik  ind  i  Yellowstone  Landet  før 
i  1869.  I  dette  Aar  drog  to  Guldsøgere,  Cook  og  Fol- 
som,  en  Tur  igennem  Parken.  De  fulgte  Yellowstone 
Floden  op  til  det  store  Vandflald  og  gik  derefter  rundt 
om  Yellowstone  Søens  Østside  til  Shoshone  Søen,  Ne- 
dre Geyser  Bækkenet  og  Madison  Søen,  hvorefter  de 
forlod  Egnene  ned  ad  Madison   Floden. 

Beretningen  om  deres  Rejse  blev  skrevet  af  Da- 
vid E.  Følsom  og  udgivet  i  Juli  1870.  Den  vakte 
stor  Opsigt,  og  allerede  den  følgende  Sommer  drog 
et  stort  Selskab  af  fremragende  Borgere  i  Montana 
under  Ledelse  af  General  Washbiirn  ud  til  Parklandet 
for  at  se  Tingene  nærmere  efter.  I  dette  Selskab 
befandt  sig  blandt  andre  Cornelius  Hedges,  der  først 
fremkom  med  Forslag  om  at  gøre  Landet  til  Natio- 
nalpark. Selskabet  foretog  udstrakte  Undersøgelser 
ved  Yellowstone  og  Madison  Floderne.  Det  fulgte 
den  nu  godt  kendte  Sti  langs  Yellowstone  Floden, 
gik  helt  rundt  om  Yellowstone  Søen  og  besøgte  alle 
Steder  af  særlig  Interesse  paa  deres  Vej.  Dog  til 
Mammoth  Kilderne  ved  Gardiner  Floden  kom  de 
ikke. 

Mange  af  de  væsentligste  Mærkeligheder  i  Parken 
gav  Selskabet  Navne,  saaledes  det  høje  Bjærg  Vest  for 
Grand  Canyon,  Washburn  Bjærget,  Old  F'aithful  Gey- 
ser (den  gamle  trofaste  Geyser),  Castle  Geyser  (Borg- 
geyser),  Beehive  Geyser  (Bikubegeyseren)  med  flere. 

Medens  Selskabet  var  i  Nærheden  af  Yellowstone 
Søen,  gik  et  Medlem,  T.  C.  Everts,  ud  paa  egen  Haand; 
han  blev  overfaldet  af  en  Storm,  tabte  sine  Briller  og 
kunde  som  Følge  heraf  ikke  finde  tilbage  til  Kara- 
vanen igen.  Der  blev  søgt  vidt  og  bredt  efter  ham, 
og  først  3  Uger  senere  blev  han  fundet  i  en  udsultet 
og  hjælpeløs  Tilstand.     Han   kom   sig  dog   helt  igen. 

Washburn-Ekspeditionens  Held  og  dens  Beret- 
ninger førte  til  yderligere  udstrakte  Opdagelsesrejser 
i  1871  under  Ledelse  af  Dr.  F.  V.  Hayden  og  Kaptajn 
Barlow.  De  udsendtes  af  Fristaternes  Geologiske  Un- 
dersøgelse med  en  Stab  af  Ingeniører,  opdagede  Mam- 
moth  Kilderne  og  Strækningerne  fra  Nedre  Geyser 
Bækkenet  til  Yellowstone  Floden.  Der  blev  optaget 
et  Kort  over  Yellow^stone  Søen,  gjort  store  Indsamlin- 
ger og  senere  udgivet  videnskabelige  Beretninger  om 
Parken. 

Indtil  1872  var  Landet  aabent  for  Nybyggere,  og 
enhver  kunde  jage,  sætte  Fælder,  gøre  Indsamlinger 
og  indhegne  Geysere  for  privat  Vinding.  Denne  Fare 
blev  forudset,  og  i  det  nævnte  Aar  blev  Parken  fre- 
det og  udlagt  til  Nationalpark. 

Senere  har  der  været  adskillige  Ekspeditioner, 
som  har  udført  videnskabelige,  geografiske  og  geolo- 
giske Undersøgelser  i  Parken,  og  nu  besøger  Tusinder 
af  Turister  og  mange  Videnskabsmænd  hvert  Aar  det 
fortryllende  Landskab  og  dets  Naturvidundere. 


III 

HVORLEDES  YELLOWSTONE 
PARKLANDET  ER  RLEVET  TIL. 

HEROM  giver  Parken  os  tydelige  og  gode  Oplysnin- 
ger. Der  er  ingen  Tvivl  om,  at  Parklandet  saa  vel 
som  de  omliggende  Bjærge  er  fremkommet  ved  en 
Hævning  af  Jordskorpen,  som  er  foregaaet  i  Park- 
egnen paa  samme  Tid  som  i  Bjærglandene  Nord  og 
Syd  derfor;  med  andre  Ord:  Parksletten  og  de  om- 
kransende Bjærge  i  Montana,  Wyoming  og  Colorado- 
Staterne  er  skudt  op  i  samme  geologiske  Tid. 

Geologerne  sælter  denne  opadgaaende  Bevægelse 
i  Jordskorpen  til  Slutningen  af  den  saakaldte  Kridt- 
tid, den  yngste  Formation  i  Jordens  geologiske  Mid- 
delalder, og  der  er  god  Grund  til  at  tro,  at  den  har 
varet  ved  til  hen  i  Midten  af  Tertiærtiden,  den  æld- 
ste Del  af  Jordens  nyere  Tid. 

Ligesom  Tertiærtiden  andre  Steder  paa  Jorden 
udmærker  sig  ved  mange  Vulkanudbrud,  saaledes  og- 
saa  i  Yellowstone  Parken.  I  den  Tid  maa  Parken 
have  været  et  sydende  og  kogende  Helvede,  og  væl- 
dige Masser  af  Udbrudsmateriale  er  blevet  udkastet 
af  talløse  Vulkaner  og  er  flydt  ud  over  Jordens  Over- 
flade. Den  vulkanske  Virksomhed  er  efterhaanden 
aftaget   i  Kraft   til   ind   i  Kvartærperioden,  den  geolo- 

giske  Tidsalder,  der  gaar  ind  i  Jordens  Nutid.  Inden 
for  den  geologiske  Nylid  har  der  imidlertid  ikke  fun- 
det Udbrud  Sted,  og  Parken  betragtes  i  vulkansk 
Henseende  som  uddød.  Det  er  imidlertid  umuligt  at 
færdes  i  denne  Egn,  uden  at  den  Tanke  krydser  Ho- 
vedet: »Hvor  længe  holder  denne  Heksekedel  sig  saa 
fredelig  som  nu?« 


11.     Washburn  Bjærget. 


De  Bjærgarter,  Vulkanerne  har  frembragt,  er 
meget  forskellige  baade  i  kemisk  og  mineralogisk 
Henseende.  De  henhører  til  tre  Grupper,  og  hver 
Gruppes  forholdsvise  Alder  er  skarpt  fremtrædende. 
Grupperne  er  Andesit  med  Basalt,   Rhijolit  og  Basalt. 

Andesit  er  den  eneste  vulkanske  Bjærgart,  som 
har  spillet  en  vigtig  Rolle  i  Bygningen  af  de  Bjærge, 
der  omgiver  Parken.  Den  findes  i  store  Masser  i 
Gallatin   Bjærgene,    og   de   højeste   Toppe   i  Absaroka 

Bjærgene  bestaar  af  Andesit  og  andesitisk  Breccie^). 
Desuden  har  Andesiten  spillet  en  virksom  Rolle  ved 
Opfyldning  af  Park-Bækkenet  inden  for  Bjærgrammen. 
Andesitudbruddene  har  varet  længe;  det  ses  tydeligt 
af,  at  Planterester,  der  er  fundet  i  Aske  og  Lavalag, 
træffes  igennem  et  600  m  højt  opdynget  vulkansk 
Jordlag. 

Tidlig  i  Tertiærtiden  brød  en  vældig  Vulkan  ud 
i  den  nordøstlige  Del  af  Parklandet  tæt  ved  det  Sted, 
hvor  Absaroka  og  Snowy  Bjærgene  forenes.  Den  er 
blevet  kaldt  Washhiivn  Bjærget  efter  Generalen,  der  i 
sin  Tid  førte  Ekspeditionen  igennem  Parken. 

Der  findes  vel  mægtige  Vulkanbjærge  i  Kaskade 
Bjærgene  Vest  for  Klippebjærgene  og  i  Kalifornien; 
men  Washburn  Bjærget  har  dog  været  en,  særlig  for 
Klippebjærgene,  meget  betydelig  Vulkan.  Bjærget  er 
nu  uddød  som  Vulkan,  og  for  et  uøvet  Øje  er  det 
ikke  til  at  se,  at  det  er  et  Vulkanbjærg,  opdynget  af 
vulkanske  Udbrudsprodukter,  væsentligst  Andesit;  thi 
det  man  kalder  Erosionen  (Virkninger  af  rindende 
Vand,  Vinden,  Frost  etc.)  har  slidt  og  omformet  La- 
vaen, saaledes  at  Overfladen  af  den  er  ganske  foran- 
dret. Dens  Fod  staar  paa  gamle  Klippelag  i  2000  m's 
Højde,  og  Toppen  naar  op  til  3050  m,  hvilket  giver 
en  Højde  af  selve  Vulkanen  af  1050  m.  Kraterets 
Gennemsnitshøjde  er  2750  m,  og  dets  Tværmaal  c. 
24  km.  Udenfor  hvad  der  ellers  er  Reglen  for  Vul- 
kaner, har  vi  altsaa  en  saadan  liggende  her  langt 
inde  i  Landet  i  Hj ærtet  af  Klippebjærgene  tæt  ved 
det  store  Vandskel,  hvorfra  Floderne  strømmer  dels 
til  Atlanterhavet  og  dels  til  det  Stille  Hav. 


^)    En    af   mindre    Stykker    sammensat    Stenart,    Bnidstykke- 
Bjærgart. 

Efter  de  andesitiske  og  basaltiske  Lava-Udbrud 
fulgte  senere  vældige  Udbrud  med  Rhyolit,  der  fyldte 
op  i  Krateret  og  dækkede  de  ydre  Skraaninger  af  Vul- 
kanen med  et  Rhyolitlag  til  en  Højde  af  fra  2500 
til  2600  m.  Midtpunktet  for  disse  store  Rhyolitud- 
brud  maa  dog  Sheridan  Bjærget  i  den  sydlige  Del  af 
Parken  anses  for  at  have  været,  og  de  uhyre  Masser 
af  Rhyolit,  der  blev  udkastede  over  Andesiten,  har 
mere  end  nogen  anden  Lava-Art  givet  hele  Parklan- 
det sit  nuværende  Præg.  Turister,  der  besøger  de 
væsentligste  Geyser-Egne,  de  hede  Kilder,  Yellowstone 
Søen,  Grand  Canyon  og  Yellowstone  Vandfaldene  i 
Canyonen,  ser  med  Undtagelse  af  de  Afsætninger, 
som  dannes  af  Geyserne,  i  Hovedsagen  kun  Rhyolit, 
den  gulgraa  eller  gullighvide  sure  Lava-Art,  der  skin- 
ner saa  prægtig  i  Solen  imellem  de  grønne  Skove, 
og  som  har  givet  Anledning  til  Navnet  »Yellowstone«, 
d.  e.  den  gule  Sten. 

Sætter  vi  Bunden  af  Parklandet  til  2000  m  over 
Havet,  er  den  ophobede  sure  Lava  ikke  mindre  end 
600  m  tyk.  Den  omslutter  fuldstændig  Gallatin  Bjær- 
gene,  dækker  eller  begraver  helt  disses  lavere  Skraa- 
ninger i  Øst  og  Vest,  dækker  Siderne  af  Absaroka 
Bjærgene  og  Dele  af  Teton  og  Wind  River  Bjærgene. 

Af  de  to  Kildesteder  for  Rhyolitudbruddene,  Wash- 
burn  og  Sheridan  Bjærgene,  er  det  sidste,  der  er  3150 
m  højt  og  hæver  siger  800  m  over  Heart  Søen,  det 
mest  fremtrædende  Punkt  i  Parksletten.  Herfra  kan 
man  paa  klare  Dage  overskue  hele  Parken  og  Bjær- 
gene omkring  den.  Ved  Foden  af  Vulkanen  ligger  de 
prægtige  Søer,  stille  og  klare,  imellem  grønne  Naale- 
skove  og  staar  med  deres  rolige  Skønhed  i  stærk 
Modsætning  til  Bjærgenes  vilde  Barskhed. 

Ud    over    disse    to   Arnesteder    for   de   vulkanske 

Udbrud,  som  har  dannet  Parkens  Overflade,  har  kun 
faa  Aabninger  eller  Midtpunkter  for  Rhyolitudbrud 
kunnet  paa vises  paa  Parksletten,  der  vel  i  strængeste 
Forstand  ikke  kan  kaldes  en  Slette.  I  det  mindste 
maa  man  ikke  tænke  sig  den  som  et  fladt  Areal, 
det  er  tvertimod  et  forrevent  Landskab  med  mange 
Bjærgrygge,  stejle  Skraaninger  eller  lodrette  Vægge 
og  dybe  Slugter,  uhyggelig  dybe,  naar  man  kører 
langs  deres  Rande  med  Postvognen. 

De  mægtige  Lavastrømme,  der  er  flydt  ud  over 
Parken,  og  som  begrænses  af  Absaroka  i  Øst,  stræk- 
ker sig  ikke  alene  ud  over  den  vestlige  Del  af  Par- 
ken, men  ogsaa  over  Madison  Sletten  og  ud  paa  de 
store  Sletter  Øst  for  Klip  peb  jærgene. 

Rhyolitlaget  er  tykkest  paa  Centralplateauet,  saa 
tykt,  at  de  rindende  Strømme  ikke  har  formaaet  at 
fure  sig  ned  til  de  Lag,  der  ligger  under  Rhyoliten. 
Selv  i  de  dybeste  Slugter,  saadanne  som  Grand  Ca- 
nyon, naar  Nedsænkningen  ikke  ned  til  den  under- 
liggende Andesit. 

Parkens  Stenarter  hører  for  største  Delen  til  en 
Gruppe  af  de  saakaldte  sure  Lava'er;  kemiske  Ana- 
lyser viser,  at  hvad  enten  vi  tager  et  Klippestykke 
fra  Sheridan  Bjærgets  Krater  eller  fra  Sletten  eller 
fra  de  verdensberømte  Obsidianklipper,  som  vi  senere 
skal  besøge,  er  der  ringe  Forskel  i  Sammensætnin- 
gen. Derfor  maatte  man  tro,  at  Bjærgene  vilde  gøre 
et  ensformigt  Indtryk.  Det  er  imidlertid  saa  langt 
fra  Tilfældet;  thi  foruden  den  mere  stenagtige  Lava, 
som  udgør  den  største  Del  af  Rhyoliten,  findes  der 
en  endeløs  Række  af  Overgangsformer,  som  er  ind- 
byrdes forskellige  i  Farve  og  i  mange  andre  Hen- 
seender. Det  sorte  vulkanske  Glas,  Obsidianen,  hvor- 
af  Indianerne    lavede    Pilespidser    m.   m.,     Pimpslen, 

Aske  o.  s.  V.  veksler  med  Rhyoliten  og  frembyder  el 
stadig  skiftende  Farvespil. 

Rhyolitudbruddene  har  sikkert  været  af  lang  Va- 
righed og  er  døet  langsomt  hen;  de  synes  at  have 
haft  deres  bestemt  afgrænsede  Tidsrum  imellem  Ande- 
situdbruddene  og  de  sene  Basalludbrud.  Siden  Ud- 
strømningen af  de  store  Rhyolitmasser  og  Opbygnin- 
gen af  Parksletten  har  der  været  livlig  Bevægelse  i 
Bjærgmasserne,  der  har  foldet  sig,  hævet  sig  og  sæn- 
ket sig  og  forandret  Overfladen. 

Efter  Rhyolitudbruddene  kom  en  Periode  med 
Basaltudbriid.  Denne  har  i  Forhold  til  de  to  andre 
været  ubetydehg  baade  i  Henseende  til  det  Omraade, 
der  dækkedes  af  Basalten,  og  den  Indflydelse,  det 
har  haft  paa  Landets  Udseende.  Basalten  fremtræder 
som  tynde  Plader  over  Rhyoliten  og  i  nogle  Tilfælde 
som  Aarer  i  Klipperne.  Den  træffes  hyppigst  langs 
Yellowstone  Dalen  paa  den  vestlige  Del  af  Gallatin 
Kædens  Forbjærge  og  langs  Madison  Sletten. 

Efter  det  livlige,  af  underjordiske  Kræfter  præ- 
gede Tidsrum,  kom  en  Istid,  og  Parken  dækkedes  af 
Isbræer,  hvis  Virksomhed  ikke  er  mindre  synlig  end 
Vulkanernes.  Hele  Parken  maa  have  været  dækket 
af  en  Iskappe,  og  Spor  deraf  ser  vi  alle  Vegne.  Is- 
bræerne udvidede  og  uddybede  de  allerede  tilstede- 
værende Vandløbs  Lejer,  de  skar  dybe  Kløfter  i 
Rhyoliten  og  har  ved  Skuring  givet  de  to  Vulkaner 
deres  nuværende  Form. 

Hvor  som  helst  i  de  nordlige  og  midterste  Klippe- 
bjærge  Toppene  har  tilstrækkelig  Højde  til,  at  der 
kan  afsættes  Fugtighed,  ses  det  tydelig,  at  der  tid- 
ligere har  været  Bræer.  Te  ton  Bjærgene  har  endnu 
Smaabræer,  som  tidligere  har  været  meget  større,  de 
nuværende  er  kun   Rester  af  langt  større  Ismarker. 

Fra  Absåroka  Kæden  kan  vi  følge  Isens  Bevæ- 
gelse ned  i  Yellowstone  og  Lamar  Flodens  Dale  og 
videre  vestpaa  til  Lavningerne  ved  Mammoth  Kilderne. 

Fra  Toppen  af  Gallatin  Kæden  gik  Isen  østover 
og  forenede  sig  med  den  Is,  der  kom  fra  Øst,  og 
den  samlede  Ismasse  pløjede  sig  en  Vej  nordefter  ned 
i  Gardiner  Dalen    til  den  nedre  Yellowstone  Floddal, 


12.     Istidsblok  ved  Grand  Canyon. 

hvor  Materiale  baade  fra  Øst-  og  Vestranden  af  Par- 
ken ligger  tydelig  til  Skue.  De  dybe  Slugter,  hvori 
Yellowstone,  Gibbon  og  Madison  Floderne  løber,  Slug- 
ter, der  nu  maaler  mange  Kilometer  i  Længde  og  er 
tra  300 — 450  m  dybe,  er  alle  opstaaede,  efter  at  Rhyo- 
litudbruddene  var  døet  hen. 

Paa  begge  Sider  af  Grand  Canyon  sporer  vi  løs- 
revne Granitdele,  som  Isen  har  ført  hertil;  det  mærke- 
ligste deraf  er  en  mægtig  Granitblok,  der  ligger  umid- 

delbart  oven  paa  Rhyoliten  nær  Grand  Canyons  Brink, 
c.  5  km  neden  for  Yellowstone  Vandfaldet.  Den  ligger 
alene  i  Skoven  langt  fra  de  nærmeste  Istidsblokke 
og  vækker  almindelig  Forbauselse  hos  Turisterne, 
der  fra  Canyon  Hotellet  besøger  Kæmpen,  som  rager 
5^/2  m  op  over  Jorden  og  er  VVs  m  lang  og  6  m 
bred.  Uindviede  antager  den  for  at  være  en  Bauta- 
sten, siden  den  ligger  her  saa  ensomt  under  de  slanke 
grønne  Fyrretræer,  men  det  er  en  løsreven  Blok,  som 
Isbræen  har  transporteret  hertil  fra  et  Punkt,  der 
mindst  ligger  50 — 60  km  herfra. 

Siden  Istiden  har  Parken  været  fri  for  de  vold 
somme  Naturomvæltninger.  Efterdønninger  af  Vul- 
kanudbruddene  fandt  vel  nu  og  da  Sted,  men  efter 
en  langt  mindre  Maalestok;  man  kan  følge  dem  ind 
i  Kvartærtiden,  i  hvilken  de  døde  hen,  og  siden  har 
de  underjordiske  Naturkræfters  Virksomhed  i  Parken 
kun  vist  sig  i  Form  af  Udstødning  af  Dampe  og 
varmt  Vand. 

Oprindelsen  til  de  varme  Kilder  er  altsaa  paa 
en  Maade  forbunden  med  de  vulkanske  Kræfter;  men 
deraf  følger  ikke,  at  Vandet,  som  Geyserne  kaster  til 
Vejrs,  kommer  nede  fra  dybe  Kilder  over  Lavamas- 
sen; tværtimod  viser  Undersøgelserne,  at  det  er  sæd- 
vanligt Overfladevand,  som  er  trængt  tilstrækkelig 
langt  nedefter  til  at  blive  ophedet  af  de  store  Damp- 
masser, der  stiger  op  igennem  Revner  og  Sprækker. 
Og  naar  denne  Teori  er  rigtig,  saa  giver  den  os  An- 
ledning til  at  spørge,  om  disse  overhedede  Dampe, 
der  jo  i  meget  lange  Tider  har  været  virksomme,  i 
Forbindelse  med  de  opstigende  stærke  Vandstrømme 
ikke  kan  spores  paa  de  Bjærgarter,  de  passerer  igen- 
nem, og  paa  Parkens  Overflade.  Dertil  kan  svares, 
at  det  er  just  det,  de  kan.     Paa  Centralplateauet  er 

der  foregaaet  en  storslaaet  Opløsning  af  Rhyoliten. 
De  opstigende  Strømme  af  Damp  og  varmt  Vand  har 
været  mægtige  geologiske  Kræfter,  der  har  efterladt 
sig  uudslettelige  Indtryk  paa  Parkens  Overflade. 

De  mest  slaaende  Eksempler  herpaa  finder  vi  i 
Grand  Canyon.  Fra  Nedre-Faldene  og  5  km  ned  ad 
Floden  viser  de  stejle  Canyonvægge  paa  begge  Sider 
til  300  m's  Dybde  en  skinnende  Farveveksling,  der 
er  henrivende  smuk.  Det  er  lutter  opløst  Rhyolit 
med  Anstrøg  af  orange,  rød,  23urpur  og  svovlgul 
Farve;  der  er  næppe  et  Stykke  uforandret  Klippe 
paa  Stedet.  Meget  af  Rhyoliten  er  omdannet  til 
Porcelænsjord.  Det  er  altsammen  Resultater  af  en 
længe  vedholdende  Dampvirksomhed  paa  Rhyolit- 
Lavaen.  Igennem  de  opløste  eller  omdannede  Rhyo- 
litmasser  kan  man  endnu  spore  de  Veje,  som  de 
gamle  Dampstrømme  har  fulgt,  og  nede  i  Bunden  af 
Canyonen  er  varme  Kilder  og  Fumaroler  (Damphul- 
ler) endnu  mere  eller  mindre  virksomme. 

Paa  mange  andre  Steder  i  Parken  faar  vi  lige 
saa  gode  Beviser  for  Teorien  som  i  Grand  Canyon, 
kun  ikke  saa  storstilede.  Det  er  ikke  for  meget 
sagt,  at  store  Dele  af  Parken  er  ligefrem  undermine- 
rede ved  den  kemiske  Virksomhed,  som  den  over- 
hedede opstrømmende  Damp  fremkalder,  og  denne 
Virksomhed  foregaar  hver  Dag  i  alle  Geyser-Egnene. 
Der  medgaar  imidlertid  en  lang  Tid  til  at  fuldføre 
saadanne  Forandringer.  Studiet  af  forholdsvis  friske 
Udstrømninger  viser  næsten  ingen  Forandring  fra  Aar 
til  Aar. 

Forandringer  i  Parkens  Overflade  i  nyere  Tid 
foregaar  i  øvrigt  ved,  at  løsrevne  Klippestykker  ruller 
fra  Bjærgene  ned  i  Dalene,  ved  Uddybninger,  der 
bevirkes  af  Bræernes   Is,   og  ved    Klimaet.     Imellem 

Parklandet  og  de  tørre  Egne  i  Vest-Amerika  er  der 
den  største  Modsætning  med  Hensyn  til  Klima.  Ser 
man  fra  Absaroka  Kæden  ud  over  Landet  mod  Vest, 
viser  det  sig  som  en  bred  ubrudt  Bjærgmasse,  der  i 
Gennemsnitshøjde  og  Udstrækning  ikke  overgaas  noget- 
steds i  de  nordlige  Klippebjærge.  Det  har  en  særlig 
gunstig  Beliggenhed  i  Henseende  til  at  opfange  de 
dampmættede  Skyer,  der  kommer  drivende  fra  Syd- 
vest. Sne  og  Regn  falder  derfor  i  betydelig  Mængde 
paa  den  afkølede  Højslette  og  de  omliggende  Bjærge. 
Klimaet  afviger  meget  fra  det,  der  hersker  i  det  til- 
stødende Land.  Snemængde  og  Regnfald  er  højere 
og  den  aarlige  Middeltemperatur  lavere.  Regnstorme 
er  ret  hyppige  om  Sommeren,  medens  Sne  falder 
jævnlig  i  hele  Tidsrummet  imellem  September  og 
Maj.  Beskyttet  af  de  tætte  Skove  ligger  dyb  Sne  fra 
Vinteren  til  hen  i  Midsommeren,  og  paa  højere  lig- 
gende Strækninger  ofte  hele  Aaret  igennem. 

Parken  er  af  Naturen  indrettet  til  at  være  en 
Beholder  for  Modtagelse,  Oplagring  og  Fordeling  af 
en  stor  Vandmængde.  Vandskellet,  der  adskiller  Flo- 
derne til  Atlanterhavet  fra  dem  til  det  Stille  Hav, 
overskærer  Parklandet  fra  Syd  til  Vest.  Paa  begge 
Sider  af  dette  Vandskel  ligger  store  Vandsamlinger, 
der  bidrager  saa  meget  til  Landskabets  Karakter,  at 
Egnen  er  blevet  kaldt  Parkens  Søland.  Yellowstone 
Søen,  der  er  den  største  Sø  i  Nordamerika  i  denne 
Højde  (2360  m)  og  en  af  de  største  Søer  i  Verden  i 
saa  stor  Højde  over  Havet,  har  et  Areal  af  over  6  Q 
Mil  og  en  Strandlinje  af  c.  161  km.  Ved  Maalinger, 
der  i  1886  foretoges  nær  Søens  Udløb  i  September 
Maaned,  den  tørreste  Tid  af  Aaret,  blev  Afløbet  fun- 
det at  være  43  Kubikmeter  i  Sekundet  eller  154  000 
Kubikmeter  i  Timen. 


IV. 

DE  FORSTENEDE  SKOVE. 

FORINDEN  vi  gaar  over  til  at  foretage  en  Rejse  rundt 
i  Parken  for  nærmere  at  betragte  de  forskellige 
Slags  Geysere,  se  Bjørnene  klatre  i  Træerne  over  Hove- 
det paa  os  i  Urskoven  eller  faa  Besøg  af  dem  ved 
Hotellerne  og  meget  andet,  der  maa  faa  selv  det  for 
Naturen  mest  ligegyldige  Menneske  til  at  spile  Øjnene 
højt  op,  vil  vi  se  lidt  paa  et  andet  mærkeligt  For- 
hold i  Parken,  der  er  af  mindst  lige  saa  stor  Inter- 
esse som  de  springende  Kilder,  de  hylende  Bjærge 
og  de  pludrende  Dyndvulkaner.  Det  er  de  forstenede 
(fossile)  Skove.  Denne  mærkværdige  Fremtoning  staar 
desuden  i  saa  nær  Forbindelse  med  Parkens  Tilbli- 
velse, at  det  er  naturligt  at  give  en  Beskrivelse  deraf 
umiddelbart  efter  Omtalen  af  dens  geologiske  Historie. 
Medens  Parklandet  som  Helhed  udmærker  sig  ved 
herlige  grønne  Naaleskove,  tætte,  dybe,  dystre,  og 
mægtige  i  Udstrækning,  afvekslende  med  vide  Lys- 
ninger, hvor  Geyserne  springer,  træffer  vi  særlig  i 
dens  nordlige  Dele  paa  skyggeløse  Skove,  der  er  døde 
for  lange  Tider  siden,  men  hvis  Stammer  er  bevarede 
af  Naturen  bedre  end  Ægyptens  Mumier  ved  Kunst. 
Skovene  er  forstenede,  som  de  stod  og  voksede,  dæk- 
kede til  i  sin  Tid  af  Vulkanernes  Udbrudsprodukter 
og  gravede   ud,   ikke   som  Pompeji  af  Menneskehæn- 

der,  men  af  Naturens  stadig  arbejdende  Kræfter,  de 
Kræfter,  der,  ligesom  Menneskenes,  snart  virker  til 
at  bygge  op,  snart  til  at  rive  ned. 


13.     Tværsnit  af  fossilt  Rødtræ  (c.  60  Gange  forstørret). 

At  finde  fossilt  Træ  er  som  bekendt  ingen  sjæl- 
den Begivenhed,  og  særlig  her  i  Vest-Amerika  findes 
det  forholdsvis  almindeHgt  i  de  yngre  geologiske  Af- 
sætninger.    Derimod  er  det  sjældent,   at  det  findes  i 

en  saadan  Form  og  i  saa  store  Mængder,  at  det  kan 
betegnes  som  forstenede  »Skove«.  Som  Eksempler 
paa  fossile  Skove  kan  vi  nævne  dem  ved  Cairo  i 
Ægypten,  de  store  omstjatede  Stammer  i  Napa  Dalen 
i  Californien  og  de  uhyre  Masser  af  agatiserede  mæg- 
tige Træstammer,  der  dækker  store  Arealer  i  Arizona 
(10 — 11  km  fra  Stationen  Adamana).  Disse  sidste,  som 
jeg  ogsaa  besøgte  paa  den  her  omtalte  Rejse,  er  i  høj 
Grad  interessante  baade  ved  deres  Skønhed,  deres  Stør- 
relser og  Talrighed;  men  i  mange  Henseender  er  dog 
Yellowstones  Stenskove  de  mærkeligste.  Ved  Cairo 
og  i  Arizona  er  nemlig  Træerne  styrtede  om,  før  de 
blev  fossile,  og  f.  Eks.  i  Arizona  er  det  tydeligt,  at 
Stammerne  er  hidførte  andensteds  fra,  før  de  blev 
forstenede.  De  fleste  af  disse  Stammer,  hvoraf  nogle 
er  30 — 60  m  lange  og  2  m  i  Tværmaal,  ligger  endog 
ikke  i  den  Stilling,  hvori  de  blev  begravede,  men  er  af 
Vand  og  Vind  afdækkede  og  derefter  rullet  ned  fra 
et  højere  liggende  Sted  til  et  lavere.  Det  er  et  her- 
ligt Syn  at  se  disse  Masser  af  Stammer,  der  er  for- 
vandlet til  Agat,  som  skinner  i  alle  Regnbuens  Farver. 
Man  faar  Indtryk  af,  at  de  er  kommet  hertil  som  en 
Samling  Drivtømmer,  der  er  strandet  ved  Lavvande. 
Stammer  og  Buller  ligger  i  den  vildeste  Forvirring, 
og  hele  Jordoverfladen  er  dækket  med  Stumper  og 
Stykker,  der  er  faldet  af  Stammerne,  og  som  Sol- 
straalernes  Brydning  og  Tilbagekastning  giver  Ud- 
seende af  Millioner  af  Ædelstene. 

I  Yellowstone  Parken  derimod  blev  de  fleste 
Træer  begravede  i  den  Stilling,  hvori  de  stod  og 
voksede,  af  det  vulkanske  Udbrudsmateriale.  Da  nu 
i  de  lange  Tiders  Løb  de  blødere  Bjærgarter,  der 
omgav  Træerne,  blev  slidt  bort  af  Vejr,  Vind  og  Vand, 
stod  de  der  opret  med  Rødder,  og  Stammer,   som  de 

i  Fortiden  voksede.  Ser  man  de  forstenede  Stammer 
i  Specimen  Kæden  i  Afstand,  er  det  virkelig  meget 
vanskeligt  at  skelne  dem  fra  de  af  Lav  dækkede,  be- 
slægtede levende  Træer.  Grenene  er  imidlertid  borte, 
de  er  brækket  af  og  revet  ned  af  de  nedvældende 
vulkanske  Masser,  saa  kun  den  bare  Stamme  er  ble- 
vet tilbage. 

De  forstenede  Skove  dækker  som  nævnt  et  stort 
Areal,  særlig  i  den  nordlige  Del  af  Parken,  og  især 
er  der  mange  paa  Vestsiden  af  Lamar  Floden.  Her 
hæver  Landet  sig  pludselig  til  en  Højde  af  600  m 
over  Dalbunden,  og  denne  Hævning  hedder  Specimen 
Kæden.  Ligeledes  er  der  en  mindre  fossil  Skov  nær 
Tower  Faldene,  og  flere  Steder  paa  Østgrænsen  af 
Parken  ved  Lamar  Floden;  men  den  mærkeligste  er 
den,  der  slaar  paa  Skraaningerne  af  Specimen.  Der 
er  for  øvrigt  lige  for  nylig  fundet  en  stor  forstenet 
Skov  i  Gallatin  Bjærgene,  i  Vandskellet  mellem  Galla- 
tin og  Yellowstone  Floderne,  lige  uden  for  National- 
parkens Grænser  i  Montana.  Denne  forstenede  Skov 
skal  dække  et  Omraade  af  næsten  3  n  Mil  og  inde- 
holde vidunderlig  godt  bevarede  Stammer,  lige  saa 
store  og  tildels  endnu  større  end  dem  i  selve  Parken. 
Den  opmærksomme  Turist,  der  færdes  langs  Lamar 
og  Yellowstone  Floderne,  kan  ikke  undgaa  at  se  den 
Mængde  af  fossilt  Træ,  som  føres  ned  ad  Floderne 
fra  de  højere  liggende  Steder,  og  fortsætter  han  højere 
op  ad  Strømmen,  finder  han  Tusinder  af  Tons  for- 
stenet Træ,  der  er  rullet  ned  fra  Klippevæggene. 

Naar  man  overskrider  Lamar  Floden,  ser  man 
paa  mange  Steder  i  Specimen  Kæden  talrige  opret- 
staaende  fossile  Stammer  paa  de  næsten  lodrette 
Vægge.  Og  de  findes  ikke  blot  i  en  bestemt  Højde; 
thi  i   Snittet  nedefter  igennem   disse  600  m  høje  Af- 

sætninger  viser  det  sig,  at  der  afsløres  en  liel  Række- 
følge af  fossile  Skove,  den  ene  oven  paa  den  anden. 
Det  vil  sige,    efter  at  den   første  Skov  var  vokset  op 


14.     Tværsnit  af  Randen  af  Specimen   Kæden   med  de 
forskellige  Lag  af  forstenede  Skove. 

Og  blevet  begravet,  var  der  en  Tid  uden  vulkanske 
Udbrud,  en  Periode,  som  var  tilstrækkelig  lang  til, 
at  en  ny  Skov  kunde  vokse  op  over  den  første;  der- 
efter kom  atter  Vulkanudbrud,  som  begravede  denne 

Skov,    saa   en   ny   rolig  Periode,    hvorunder  en  tredje 
Skov  voksede  op  over  de  to  begravede  o.  s.  v. 

Det  Terræn,  hvorpaa  de  forstenede  Skove  nu  fin- 
des,   var   tilsyneladende   oprindelig    en   uregelmæssig. 


15.   •  Forstenet  Træstamme  i  Specimen  Kæden. 


men  forholdsvis  flad  Lavning.  Her  groede  de  første 
Skove.  Derefter  har  Vulkaner  Nord  herfor  spyet  Aske, 
Mudder  og  andre  faste  Stoffer  ud  over  Skoven  og 
fuldstændig  begravet  den.  Men  Begravelsen  er  fore- 
gaaet   saa   gradvis,    at  Træerne   er   blevet   simpelthen 

tildækkede    af  det    udflydende   Materiale    og   kun    faa 
af  dem  ført  bort  med  det. 

Fra  den  Tid  disse  Specimen  Kædens  600  m  Vul- 
kan-   og    Skovprodukter    l)lev    opbygget    og    til    vore 


16.     Forstenet  Træstamme  i  Specimen  Kæden. 


Dage,  har  der  kun  været  ringe  Bevægelse  i  Jordskor- 
pen, saaledes  at  de  fossile  Skove,  efterhaanden  som 
de  blev  afdækkede,  stod  opret.  Efter  at  Vulkanvirk- 
somheden var  ophørt,  begyndte  de  evindelig  paa  Jord- 
overfladen slidende  Erosions-Kræfter  (Vand,  Sne,  Frost, 

Sol,  Vind  etc.)  at  virke.  Erosionen  frembragte  dybe 
Slugter  ved  at  føre  de  løsere  Jordarter  bort  og  afsætte 
dem  paa  andre  lavere  Steder.  Da  den  Masse,  i  hvil- 
ken Skovene  nu  er  begravede,  bestaar  af  Aske,  Mud- 
der, Breccie  etc,  er  alle  Lag  ikke  lige  haarde;  derved 
har  Erosionen  virket  uens  og  frembragt  mange  mær- 
kelige Former  i  Klipperne.  De  fossile  Stammer  er 
sædvanligvis  haardere  end  det  Materiale,  der  omgiver 
dem,  og  hvori  de  har  været  begravede.  Derfor  ser 
vi  paa  stejle  Bjærgsider,  hvor  de  løsere  Dele  er  ført 
bort.   Stammerne  staa  med  en  Højde  af  7 — 10  m. 

De  af  Parklandets  forstenede  Skove,  som  Viden- 
skaben først  blev  opmærksom  paa,  var  dem  paa 
Ametyst  Bjær genes  nordlige  Skraaning.  Der  staar  her 
en  Mængde  Stammer  opret,  som  man  ved  første  Øje- 
kast kunde  antage  for  Søjler  i  en  Tempelruin.  Ser 
man  nøjere  til,  opdager  man  i  en  lodret  Klippevæg 
af  vulkansk  Oprindelse  den  ene  fossile  Skov  over  den 
anden  til  c.  35  m's  Højde.  Træerne,  der  staar  i  den 
Stilling  de  voksede  i,  er  1^ — IV2  m  høje.  Det  største 
forstenede  Træ,  der  findes  i  Parken,  staar  her  og  er 
over  3  m  i  Tværmaal.  Omkring  Ametyst  Bjærgene 
ligger  Masser  af  Stammer,  der  før  sikkert  har  vokset 
paa  Stedet,  men  er  væltet  om  ved  deres  egen  Vægt. 
Alle  disse  Stammer  er  fuldstændig  forkislede. 

Mange  af  de  forstenede  Stammer  har,  forinden 
de  forstenedes,  været  raadne  indvendig,  og  inde  i  de 
derved  frembragte  Hulheder  har  der  under  Forste- 
ningsprocessen  dannet  sig  utallige  Klaser  og  Rosetter 
af  smukke  Ametystkrystaller.  Efter  disse  har  Bjær- 
gene faaet  Navn.  Der  var  i  sin  Tid  en  ivrig  Jagt 
paa  disse  Krystaller  og  forstenet  Træ  i  det  hele;  nu 
forhindres  Borttageisen  af  Materialet  af  Regeringens 
Opsynsmænd. 

I  Nordvestenden  af  Specimen  Kæden  dækker  de 
forstenede  Skove  adskillige  Tønder  Land.  Et  af  de 
bedst  bevarede  Træer  her  staar  paa  Toppen  af  Skraa- 
ningen;  det  er  et  Kæmpe-Rødtræ,  c.  9  m  i  Omkreds 
foruden  Barken,  der  er  borte,  og  c.  4  m  højt.  Rød- 
derne, der  er  af  Størrelse  som  de  almindelige  Rød- 
træers, er  indkapslede  i  solid  Klippe.  Endvidere  fin- 
des flere  andre  7 — 10  m  høje,  men  mindre  i  Omfang. 
De  er  alle  Fyrretræer. 

Den  Højde,  de  fossile  Træer  i  levende  Live  har 
haft,  er  det  ret  vanskeligt  at  skønne  om;  men  rime- 
ligvis har  nogle  været  c.  35  m  høje  og  maaske  mere. 
De  førnævnte  3 — 4  m  tykke  Stammer  ligner  i  høj 
Grad  dem,  der  nu  vokser  ved  Stillehavskysten,  og  da 
disse  naar  til  4 — 5  m  i  Tværmaal  og  65 — 115  m  i 
Højde,  maa  vi  vel  antage,  at  de  fossile  Skove  har 
naaet  en  Højde  af  c.  65  m. 

Den  lettest  tilgængelige  af  de  fossile  Skove  er 
den,  der  ligger  ved  Vejen  fra  Grand  Canyon  til  Mani- 
moth Kilderne  ved  Soldater  Stationen  Tower  Falls. 
Midt  paa  Skraaningen  af  en  Højde,  der  hæver  sig  c. 
335  m  over  den  lille  Floddal,  ser  man  det  højst  mor- 
somme Syn,  at  de  forstenede  Træer  her  staar  rundt 
omkring  imellem  de  levende.  Deres  Rødder  er  imid- 
lertid langt  nede  i  Jorden  og  deres  Bark  forsvunden, 
saa  det  er  ikke  muligt  at  komme  til  Klarhed  over 
deres  Højde  eller  Tykkelse.  Nogle  rager  4 — 5  m  over 
Jorden  og  er  indtil  iVs  m  i  Tværmaal. 

For  øvrigt  er  der  fossile  Skove,  spredte  forstenede 
Stammer  og  Mængder  af  forstenede  Træstykker  næsten 
alle  Vegne  i  den  nordøstlige  Del  af  Parken.  Saa- 
ledes  fmdes  en  fossil  Skov  ved  Cache  Bækken.  Den  er 
flere  Tønder  Land  stor.  Stammerne  staar  fra  Flod- 
dalen op  ad   en  270  m  høj  Skraaning.     De  fleste   af 

de  forstenede  Træer  synes  at  være  Naaletræer,  men 
en  Del  af  dem  er  afgjort  Løvtræer.  Naaletræerne  er 
dog  som  i  alle  fossile  Skove  de  fremherskende. 

Øst  for  Yellowstone  Søen  findes  et  betydeligt 
Omraade,  som  endnu  ikke  er  undersøgt  i  Henseende 
til  forstenede  Skove.  At  der  her  ogsaa  findes  saa- 
danne,  derpaa  tyder  de  mange  forstenede  Træstyk- 
ker, som  Floderne   fører  med  sig   ned  til  Søbredden. 

Hvorledes  er  nu  disse  Træer  blevet  forstenede? 
Ja,  i  alle  Enkeltheder  er  dette  Spørgsmaal  ikke  klart 
oplyst;  der  er  dog  næppe  Tvivl  om,  at  Forsteningen 
skyldes  Vulkanerne  i  Forbindelse  med  de  varme  Kil- 
ders Virksomhed.  Et  Vink  i  saa  Henseende  giver 
den  Proces,  dér  gaar  for  sig  i  de  varme  Kildeegne, 
som  er  omgivne  af  Skove.  Bryder  en  varm  Spring- 
kilde op  imellem  Træerne,  dræbes  disse.  De  mister 
deres  Bark  og  de  fleste  af  deres  mindre  Grene.  Det 
kiselholdige  Vand  trænger  ind  i  Træets  Celler,  hvor 
Kiselen  afsættes,  efter  at  Vandet  er  afkølet  og  for- 
dampet. Dette  Forhold  kan  endnu  stadig  iagttages. 
Men  paa  denne  Maade  kommer  der  ikke  nogen  rig- 
tig Forstening  ud  af  det;  thi  Forraadnelsen  af  Stam 
merne  gaar  hurtigere  end  Forsteningen.  Er  derimod 
en  Stamme  omgiven  af  Aske  og  Mudder,  saaledes  at 
den  er  beskyttet  mod  Luftens  Indvirkning,  bliver  den 
med  Tiden  fuldstændig  forvandlet  til  Sten. 

Den  første  Del  af  Forvandlingen  kan  man  da 
tænke  sig  at  være  foregaaet  som  nu  ved  Springkil- 
derne. Derefter  har  Vulkanudbruddene  overøst  og 
tildækket  Skovene  med  kiselholdig  Lava,  som  de 
fossile  Træer  altid  findes  omgivne  af.  Efterhaanden 
som  nu  Træet  raadnede,  indtog  Kiselen  Skridt  for 
Skridt  de  organiske  Stoffers  Plads. 

Sætter  man  et  saadant  forstenet  Træstykke  under 

Mikroskopet,  kan  man  foretage  en  næsten  lige  saa 
fuldkommen  og  tilfredsstillende  Undersøgelse  paa 
dette  som  paa  et  frisk  Træstykke.  Hver  Celle,  hver 
Aare  er  bevaret. 

Maaske  kunde  en  og  anden  ønske  at  vide,  hvilke 
Træer  de  fossile  Skove  har  bestaaet  af. 

Ja,  vi  opdager  ret  hurtig,  at  der  baade  er  Naale- 
træer  og  Løvtræer  imellem  dem.  Og  undersøger  vi 
med  Mikroskopet,  kan  vi  skelne  Rødtræ  (Sequoia), 
et  Par  Fyrre-Arter,  Laurbærtræer,  Figen-Arter,  Vrie- 
torn  og  et  Par  Arter  Ege.  Skønt  der  kun  er  fundet 
3  Arter  Naaletræer,  nemlig  Sequoia'en  og  de  to  Fyrre- 
Arter,  hører  dog  de  95  %  af  de  fundne  forstenede 
Træer  til  disse  Arter. 

Foruden  de  10  Arter  af  Træer,  der  i  alt  er  fun- 
det i  Parkens  fossile  Skove,  er  der  tillige  fundet  en 
Mængde  andre  forstenede  Planter  og  Planterester;  den 
filikornede  Aske  og  det  vulkanske  Dynd,  i  hvilke 
Skovene  blev  begravede,  indeholder  et  stort  Antal 
Aftryk  af  Planter,  hvoraf  mange  er  fuldstændig  be- 
varede. De  fleste  af  dem  er  Aftryk  af  Løvværk, 
Grene  og  Blade;  men  de  indeholder  ogsaa  Rødder, 
Stængler  og  Frugtorganer,  og  man  mener  endog  at 
have  fundet  Kronbladene  af  en  Magnolia-Blomst.  I 
alt  har  man  fundet  c.  150  forskellige  Arter  af  fossile 
Planter  i  Parken,  hvoraf  80  i  de  samme  Lag  som 
Skovene  og  Resten  i  højere  yngre-  Lag.  Heriblandt 
er  10  Bregne-Arter,  Græsser,  Rør  og  en  mærkelig  bred- 
bladet bananlignende  Plante.  Af  bladfældende  Løv- 
træer kan  vi  nævne:  Valnød,  Hickorry  (amerikansk 
Valnød),  Poppel,  Pil,  Birk,  Hassel,  Kastanie,  Eg,  Elm, 
Figen,  Brødfrugt,  Magnolia,  Laurbær,  Drue  og  mange 
flere. 

De   fossile   Skoves  Alder  kan   man   faa   en  Fore 

stilling  om  ved  at  betragte  de  Skove,  der  i  Række- 
følge findes  over  hinanden  gennem  de  600  m's  Højde. 
Den  Fyr,  der  forekommer  i  de  fossile  Skove,  bruger 
200—300  Aar  til  at  vokse  ud.  Rødtræet  (Sequoia) 
bruger  500 — 1000  Aar.  Der  er  nu  fundet  mindst  12 
Lag  af  disse  Skove  over  hinanden.  Multiplicerer  vi 
dette  Tal  med  Minimumsalderen,  faar  vi  2,400  Aar, 
og  med  Maximumsalderen,  12,000  Aar  som  den  Tid, 
i  hvilken  Træerne  voksede.  Sandheden  ligger  mulig- 
vis herimellem. 

De  klimatiske  Forhold,  under  hvilke  de  fossile 
Skove  var  levende  Træer  i  Parken,  har  siden  den 
Tid  utvivlsomt  forandret  sig  stærkt.  Det  er  ganske 
tydeligt,  at  den  nuværende  Planteverden  i  Parken  har 
ringe  Forbindelse  med  den,  der  fandtes  her  i  den 
saakaldte  Tertiærtid.  Tertiær-Flora'en  synes  at  være 
kommet  Syd  fra,  medens  den  nuværende  er  af  mere 
nordlig  Oprindelse.  Klimaet  i  Tertiærtiden  var  efter 
Plantelivet  at  dømme  tempereret  eller  varmt  tempe- 
reret, og  TilstedevæTelsen  af  et  formodet  Brødfrugttræ 
og  flere  Arter  Figen  tyder  paa,  at  Klimaet  maa  have 
været  næsten  subtropisk,  d.  v.  s.  som  f.  Eks.  Nord- 
afrikas. Man  mener  nu,  at  de  subtropiske  Planter, 
hvoraf  vi  finder  Forsteninger  i  Parken,  har  været 
saaledes  indrettede,  at  de  har  kunnet  trives  i  et  tem- 
pereret Land.  Et  er  imidlertid  sikkert,  nemlig  at 
Klimaforholdene  i  Parken  dengang  var  meget  forskel- 
lige fra  de  nuværende. 


V. 

EN  TUR  GENNEM  PARKEN. 

VI  vil  nu  foretage  en  Rejse  rundt  i  Parken  ad  en 
Vej,  som  giver  os  Lejlighed  til  at  se  Eksempler 
paa  alle  de  morsomme  Naturens  Vidundere,  der  fin- 
des, og  just  de  mest  ejendommelige  og  storslaaede. 

Da  der  jo  ikke  er  Tale  om  en  Park  i  vor  For- 
stand, men  et  helt  lille  Land,  er  der  ikke  nogen  som 
helst  Indhegning  om  Nationalparken;  man  kan  komme 
ind  i  Landet  ad  mange  mere  eller  mindre  besværlige 
Veje,  navnlig  mere  besværlige,  hvis  man  vil  færdes 
uden  for  de  banede;  det  fremgaar  vel  for  øvrigt  til- 
strækkelig tydeligt  af  det  foregaaende.  De  bekvem- 
meste Adgange  eller  rettere  de,  der  ikke  volder  den 
Rejsende  nogen  som  helst  Vanskelighed,  er  Indgan- 
gen fra  Vest  ad  Madison  Floden,  hvor  Banen  »Union 
Pacific«  gaar  til  Stationen  Yellowstone,  og  den  fra  Nord 
ad  Gardiner  Floden,  hvor  en  lille  Stikbane  fra  »Nor- 
thern Pacific«  udgaar  fra  Stationen  Livingstone  og 
ender  ved  Stationen  Gardiner,  hvor  Gardiner  og  Yel- 
lowstone Floderne  løber  sammen. 

Ad  den  fra  Nord  kommer  de  fleste  Rejsende  til 
Parken,  og  da  jeg  selv  begyndte  min  Rejse  her, 
vil  vi  gøre  det  samme.  Fra  Gardiner  gaar  vi  over 
Mammoth  Kilderne  til  Norris  Geijser  Bækkenet,  langs 
Madison   Floden   og   Firehole  Floden   til  Nedre  og  Øvre 

Geyser  Bækkenerne,  over  Vandskellet  til  Thumb  Lunch 
Station  ved  den  vestlige  Ende  af  Yellowstone  Søen  og 
siden  videre  langs  Søens  Bredder;  mod  Nord  følger 
vi  derefter  Yellowstone  Floden  til  Vandfaldene  og  Grand 
Canyon,  vi  gør  en  Udflugt  til  Washburn  Bjærget  og 
Tower  Faldene  og  ender  vor  Rejse  over  Norris  Bæk- 
kenet ved  Gardiner  Stationen,  vort  Udgangspunkt. 


17.     Postvogn  ved  Gardiner  Station. 

Rejsen  ad  Hovedruten  gaar  let  for  sig,  der  fin- 
des nu  godt  anlagte  Veje  næsten  overalt,  hvor  der 
er  noget  særligt  at  se,  og  de  udbedres  stadig,  ligesom 
der  hvert  Aar  kommer  nye  til.  Ved  Togs  Ankomst 
til  Gardiner  møder  den  store  Postvogn,  forspændt  med 
4  eller  6  Heste,  og  tillige  mindre  Køretøjer  tilhørende 
forskellige  Kompagnier,  der  i  Sæsonen  har  Bevilling 
paa  Befordring  af  Rejsende,  og  som  har  deres  faste 
Takster.  Paa  denne  nemme  Maade  bliver  man  nu 
bragt  fra  den  ene  Gruppe  Vidundere  til  den  anden.   Det 

er  saa  bekvemt  indrettet,  at  der  ved  de  større  Geyser- 
grupper  er  Hoteller,  for  at  man  kan  overnatte  eller 
spise  Frokost.  Postvognen  gaar  hver  Dag,  saa  øn- 
sker man  at  gøre  længere  Ophold  paa  et  Sted,  bliver 
man  der  og  tager  med  en  anden,  naar  det  passer  en 
at  gaa  videre.  Det  er  ogsaa  tilladt  at  have  sit  eget 
Køretøj  eller  sin  Ridehest  eller  Cycle  med  sig;  men 
alle  Slags  moderne  larmende  Motorkøretøjer  er  ban- 
lyste;  de  forstyrrer  Dyrene  og  Naturens  Fred.  Vil 
man  gøre  Udflugter  uden  for  de  banede  Veje,  kan 
man  ligeledes  ved  Henvendelse  til  Kompagnierne  faa 
Førere,  Rideheste,  Udrustninger  o.  s.  v.,  alt  til  en  be- 
stemt af  Indenrigsministeriet  fastsat  Betaling. 

Jeg  vaagnede  op  en  Morgenstund  nogle  Mil  før 
Gardiner  Stationen  og  blev  noget  skuffet  ved  til  alle 
Sider  at  se  os  omgivne  af  et  lidet  tiltalende  Landskab. 
Gulgraa  nøgne  Bjærge  begrænsede  Udsigten  til  begge 
Sider  af  den  Dal,  hvorigennem  Toget  langsomt  be- 
vægede sig  fremad;  tør  og  forbrændt  syntes  Egnen 
at  være,  og  kun  store  Grupper  af  Malurt,  der  duftede 
lidt  for  stærkt  til,  at  det  kunde  betragtes  som  nogen 
Behagelighed,  livede  med  deres  graagrønne  Farve  op 
i  de  gulgraa  Bjærgmasser.  Intet  syntes  at  tyde  paa, 
at  vi  var  nær  det  Land,  hvor  Sammentræf  af  Om- 
væltninger i  Fortid  og  Nutid  har  skabt  en  Verden  af 
Vidundere  og  samtidig  gjort  den  til  en  Idyl  med  rin- 
dende Strømme  imellem  skyggefulde  Skove  paa  Top- 
pen af  en  Verdensdel,  hvor  Ørkenen  ellers  raader 
trindt  om. 

Gardiner  Stationen  og  dens  Omgivelser  ydede 
intet,  der  kunde  spænde  Forventningen,  og  med  Fø- 
lelsen af,  at  der  muligvis  kunde  være  en  Overdrivelse 
med  i  Spillet  ved  Beskrivelsen  af  Parklandets  Herlig- 

heder,  tog  vi  Plads  i  Postvognen,  der  snart  bevægede 
sig  rask  mod  Syd. 

Kun  et  kort  Stykke  Vej  er  vi  kørt,  før  vi  ser 
»Indgangsporten«  til  Paradiset  foran  os.  Det  er  en 
Art  Triumfbue,  der  spænder  over  Vejen;  den  er  15 
Meter  høj  og  bygget  af  mangekantede  Basaltblokke, 
tagne   i   selve  Parken.     Over  Porten   staar:    »Yellow- 


Den  nordlige  Indgangsport  til  Yellowstone  Nationalpark. 


stone  Nationalpark,  Oprettet  ved  Kongresbeslutning 
af  1.  Marts  1872,  Til  Bedste  og  Fornøjelse  for  Fol- 
ket«. Vi  kører  nu  langs  med  den  muntert  flydende 
Gardiner  Flod,  der  risler  over  et  Mylder  af  afrundede 
Sten  nede  i  en  dyb  Slugt  langt  under  den  mesterlig 
makadamiserede  Vej,  som  er  saa  bred,  at  adskiUige 
Vogne  kunde  køre  ved  Siden  af  hinanden.  Landet 
faar  et  venligere  og  mere  tiltalende  Udseende.  Slug- 
ten bliver  dybere  og  smallere,  Bjærgvæggene  staar  stejlt 
ned   til  Floden  og  Vejen,    og  Khppernes   gule   Farve, 

der  afbrydes  af  herligt  Grønt  i  Form  af  Fyr,  Gran, 
Enebær,  Poppel  og  den  overalt  i  Vestamerika  vok- 
sende Bævreasp,  hvis  Ved  egner  sig  saa  godt  til  Tænd- 
stikker, giver  Gardiner  Canyon  (Slugt),  som  den  kal- 
des, et  særdeles  malerisk  Udseende.  Nogle  Kilometer 
følger  vi  Gardiner  Floden,  der  larmer  og  skummer 
som  en  rigtig  Bjærgstrøm,  jo  længere  vi  kommer  op 
ad  dens  Løb.  Klippestykker  hænger  paa  en  uhyggelig 
Maade  ud  over  Vejen  —  de  bliver  heldigvis  hængende, 
mens  vi  kører  forbi  —  og  oppe  paa  Spidsen  af  naale- 
formede  Smaatinder  sidder  Ørnerederne  i  vel  over- 
tænkt Utilnærmelighed.  Klipperne  kaldes  ogsaa  her 
Ørneredeklipperne.  Efter  at  have  krydset  Gardiner 
Floden  over  en  Staalbro  ser  vi  et  af  de  første  Vid- 
nesbyrd om  den  underjordiske  Varme  i  Parken.  Fra 
en  Aabning  i  Bjærgsiden  vælder  kogende  Vand  lige 
ud  i  den  kolde  Flod,  i  hvis  klare  Strøm  vi  ser  Ørre- 
derne lege. 

Vejen  snor  sig  i  et  Utal  af  Bugter,  opad  og  opad 
gaar  det  stadig,  op  i  en  vid  delvis  skovklædt,  delvis 
græsbevokset  Dal,  omgiven  af  mægtige  Bjærgkolosser, 
der  spærrer  af  for  den  videre  Udsigt. 

Vi  har  kun  10  km  til  den  første  betydelige  Se- 
værdighed, og  paa  denne  Afstand  har  Postvognen 
bragt   os  over  1000  Fod  op   over  Gardiner  Stationen. 

Ved  en  skarp  Omdrejning  af  Vejen  om  et  Klippe- 
hjørne faar  et  Syn,  de  fleste  sikkert  ikke  havde  ven- 
tet, os  til  at  studse.  Paa  en  vid  Afsats  til  højre  for 
os  ligger  der  en  hel  lille  By  med  store  Træhuse, 
Stenhuse,  Barakker,  smaa  Parker  i  dansk  Forstand, 
gennemskaarne  af  Alléer.  Paa  grønne  Plæner  sprin- 
ger Fontæner;  men  de  er  kunstige;  de  er  der  kun 
for  at  holde  Amerikanernes  Stolthed,  de  tætklippede 
Plæner,    grønne,    og   paa   en   gruset   Plads    ses    det   i 

Fristaterne  uvante  Syn:  Soldater,  der  eksercerer.  Vi 
kører  forbi  Forretninger,  der  handler  med  Turist- 
fornødenheder, og  Butikker,  som  udstiller  mange- 
farvede fristende  Indianerarbejder,  Smykker  og  Stene 
inden  for  store  Glasvinduer.  Ved  et  vældigt  Træ- 
hotel, vidunderlig  hyggeligt  indvendig,  læsses  Selska- 
bet  af.     Vi    er   i    det    saakaldte   Mammoth   HoteL    der 


19.     Fort  Yellowstone. 

ligger  i  Byen  Fort  Yellowstone  i  1900  m's  Højde  over 
Havet,  den  eneste  Samling  Huse  i  Yellowstone  Lan- 
det, som  kan  kaldes  en  By.  Fra  denne  lille  By 
styres  og  tilses  Parken,  her  bor  Regeringens  Park- 
bestyrer, som  i  Reglen  er  den  Officer,  der  komman- 
derer de  her  stationerede  c.  400  regulære  amerikan- 
ske Kavalerister.  De  er  klædt  i  brun  Khakiuniform, 
man  møder  dem  til  Hest  med  Karabinen  paa  Ryggen 

En    Stab    af   Ingeniører    og 


rundt    om    paa    Vejene. 

Skovmænd  staar  ogsaa  til  Parkbestyrerens  Raadighed. 
Desuden  findes  der  mange  Steder  i  Parken  Soldater- 
stationer, som  er  forbundne  ved  Telefonledninger. 
Soldaterne  har  til  Opgave  at  være  Parkpoliti,  har 
altsaa  almindelige  Politipligter;  desuden  skal  de  be- 
skytte de  Rejsende  mod  de  vilde  Dyr,  f.  Eks.  Bjør- 
nene og  Bisonerne,  forebygge  Skovbrande  o.  s.  v.  De 
vaager  strengt  over,  at  alle  Regler  for  Færdselen  over- 
holdes, at  ingen  fortrædiger  Dyr,  tager  Planter,  Er- 
indringer fra  Geyserne  etc.  Thi  alt  skal  henligge  og 
skøtte  sig  selv,  som  Naturen  vil,  intet  som  helst  maa 
borttages. 

Vi  er  kommet  til  Mammoth  Hotellet  tidlig  paa 
Formiddagen  og  har  god  Tid  til  at  se  paa  den  første 
store  Naturmærkelighed,  der  selvfølgelig  ligger  ganske 
tæt  ved  Hotellet.  Her  begynder  det  underlig  hem- 
melighedsfulde, der  hviler  over  Parklandet,  at  gøre 
sig  gældende.  Faa  Hundrede  Alen  fra  Hotellet  stiger 
Dampene  til  Vejrs  og  fejes  af  Vinden  i  lette  Skyer 
hen  over  hvide  marmorlignende  Terrasser,  som  et 
langt  Stykke  op  ad  Bjærgsiden  hæver  sig,  den  ene 
over  den  anden,  i  c.  100  m's  Højde  over  Hotellet. 
Det  er  de  saakaldte  Hot  Springs  Terraces  (Varmekilde 
Terrasserne),  der  er  dannet  og  stadig  yderligere  for- 
øges af  de  varme  Kilder,  som  strømmer  ud  af  Bjærg- 
skraaningen.  Da  jeg  steg  op  paa  dem,  syntes  jeg, 
det  var  mine  gamle  Bekendte;  jeg  havde  nemlig  selv 
i  1898,  i  Provinsen  Garan  i  Vest-Pamir,  opdaget  de 
eneste  af  den  Art  Kildeterrasser,  som  er  til  paa  Jor- 
den foruden  disse  her  ved  Mammoth  Kilderne.  Be- 
stiger man  Terrasserne,  ser  man  den  ene  fuglerede- 
formede Fordybning  ved  Siden  af  den  anden.  Midt 
i  Fordybningen  vælder  det  varme  Vand  op  af  et  Hul. 
Vandet  indeholder  kulsure  Kalkstoffer,   der   udskiller 

sig  Og  afsættes  paa  Overfladen.  I  Løbet  af  lange 
Tider  har  de  vældende  Kilder  opbygget  disse  Terras- 
ser, der,  hvad  Afsætningsstoff'et  angaar,  er  enestaa- 
ende  i  Parken.  Dette  bestaar  her  næsten  udelukkende 
af  den  saakaldte  Travertin,  hvis  Hovedindhold  er 
95 — 99  %  kulsur  Kalk,  og  Resten  Kiselsinter,  medens 
Geyserafsætningerne  i  den  øvrige  Del  af  Parken  væ- 
sentlig kun  bestaar  af  Kiselsinter.  Den  sidste  afsættes 
langsommere  og  er  haardere  end  den  første.  Lægger 
man  saaledes  en  eller  anden  Genstand  i  en  af  Mam- 
moth  Kilderne,  vil  den  ret  hurtigt  blive  overtrukket 
med  Travertin.  Nogle  af  Terrasserne  er  kridhvide 
som  det  herligste  Marmor;  men  mange  af  dem  viser 
forskellige  Farver,  der  spiller  henrivende  i  Sommer- 
solens Slraaler.  Det  er  Algerne,  der  vokser  paa  Tra- 
vertinen og  pryder  den  med  grønne,  gule,  røde,  rød- 
brune og  graa  Farver.  Disse  lavtstaaende  Vækster 
trives  udmærket  i  det  varme  Vand;  hver  Alge-Art  har 
sin  Yndlingstemperatur  og  trives  bedst  i  en  vis  Af- 
stand fra  Vandets  Udstrømningskrater.  Foruden  at 
danne  et  prægtig  Farvesmykke  paa  den  hvide  Tra- 
vertin bidrager  Algerne  til  Væksten  af  Afsætningerne, 
idet  der  oven   paa  Algelaget  atter  afsættes  Travertin. 

Vandet  i  Terrassernes  Fordybninger  har  tilsyne- 
ladende en  himmelblaa  Farve,  der  staar  smukt  til 
den  hvide  Travertin;  men  tager  man  en  Prøve  heraf 
op  i  en  Tallerken,  er  den  ganske  klar;  Farven  kom- 
mer fra  Spejlingen  af  Luften  i  Vandet. 

Her  ved  Mammoth,  som  alle  andre  Steder  i  Par- 
ken, har  Naturmærkværdighederne  faaet  tildelt  sær- 
lige Navne,  der  staar  at  læse  paa  emaillerede  Jærn- 
skilte,  som  sidder  paa  en  Jærnstang.  Det  pynter 
ikke,   men   er  meget  praktisk.     Ligeledes   er  der   an- 

bragt  Pæle  med  Højdeangivelser  baade  ved  Kilder  og 
Geysere  og  rundt  om  langs  Vejene,  saa  man  er  hur- 
tig klar  over  Højdeforholdene  paa  Hovedruterne. 

Af  Vidunderne  ved  Mammoth  Kilderne  skal  vi 
nævne  den  smukke  Hymen  Terrasse^  hvori  Sollyset 
kastes  tilbage  som  fra  Tusinder  af  Spejle,  Minerva 
Terrassen,  hvor  Vand  med  en  Temperatur  af  68^  C. 
vælder  op  af  et  Krater,  der  er  6  m  i  Tværmaal, 
den  orangefarvede  Cleopatra  Terrasse,  og  den  600  m 
lange  og  30  m  høje  Jupiter  Terrasse.  Af  andre  Mærk- 
værdigheder kan  nævnes  Cupidos  Hule,  hvor  Traver- 
tinen hænger  ned  som  utallige  Drypstensdannelser, 
Bath  Lake  (Badesøen),  en  Dam,  der  hele  Aaret  rundt 
holder  ganske  den  samme  Temperatur,  just  den,  som 
passer  til  et  almindeligt  varmt  Bad,  Styx  Hulen,  et 
Hul  ind  i  Kalkstenen,  hvori  der  udstrømmer  giftige 
Gasarter,  giftige  nok  i  hvert  Fald  til  at  dræbe  Smaa- 
dyr  og  Fugle,  som  søger  Ly  her,  Djævelens  Køkken, 
en  hendød  varm  Kildes  Krater,  som  man  ved  Hjælp 
af  en  Trappe  kan  komme  ind  i,  og  hvoraf  man 
snarlig  søger  at  komme  ud  igen  paa  Grund  af  den 
ophedede  Luft  og  de,  om  end  ikke  giftige,  saa  dog 
ubehagelige  Dampe,  som  strømmer  ud  herfra. 

Ikke  langt  fra  Hotellet  staar  paa  en  flad  Afsats 
en  kegleformet  Genstand,  noget,  der  kunde  ligne  en 
gammel  Skorstensruin  eller  et  forfaldent  Monument. 
Den  er  noget  af  begge  Dele,  opbygget  af  en  uddød 
varm  Springkilde.  Den  staar  som  et  Minde  om  en 
tidligere  Geyser,  af  hvilke  der  har  været  en  Del  og- 
saa  her  ved  Mammoth,  og  er  blevet  døbt  >^ Djævelens 
Tommel  finger  <i . 

Man  kan  tilbringe  Dage  her  med  at  se  alle  de 
mærkelige  Afsætninger  fra  de  hede  Kilder;  snart  er 
de    formede   som   Svampe,    snart    som    Koraller   eller 

som  Fugle-  eller  Hvepsereder.  Det  ejendommeligste, 
der  findes  her,  er  dog  Terrasserne,  hvorover  det  varme 
Vand  risler  ned  og  efterhaanden  dræber  Naaletræerne, 
som  vokser  i  deres  Nærhed.  Nøgne  sorte  Stammer  stik- 
ker hist  og  her  op  igennem  Travertinen  og  viser,  at  det 
ikke  kan  have  været  saa  lang  Tid,  siden  Kilderne  og 
Afsætningerne  dræbte  dem.  Det  ser  ud,  som  om  en 
Skovbrand  var  faret  hen  over  Stedet.  Paa  enkelte 
Stammer  er  der  begyndt  en  Slags  Forstening;  men 
det  af  dem,  der  rager  op  over  Kalkmassen,  raadner 
dog  efterhaanden  bort.  Naar  man  ser  paa  disse  for 
faa  Aar  siden  af  Kilderne  dræbte  Træer,  hvis  Stam- 
mer rager  op  igennem  de  tykke  Travertinlag,  kunde 
man  faa  den  Tanke,  at  hele  Kildegruppen  med  dens 
Afsætningsvirksomhed  var  af  ny  Dato;  men  tvert- 
imod,  den  er  meget  gammel. 

Hele  den  Bjærgryg,  hvorpaa  Terrasserne  ligger, 
er  en  Udløber  fra  Rhyolit-Sletten  lige  Vest  for  Mam- 
moth  og  er  paa  Toppen  dækket  med  et  tykt  Lag 
Travertin,  de  ældste  af  Mammoth  Kildernes  Afsæt- 
ninger. Her  oppe  paa  Toppen  af  Bjærgene  finder 
man  Klippeblokke  liggende  oven  paa  Travertinen, 
Blokke,  der  i  Parkens  Istid  er  bragt  fra  Toppen  af 
Gallatin  Kæden,  c.  24  km  herfra,  over  en  mellemlig- 
gende Dal,  c.  210  m  lavere  end  det  Sted,  de  nu  lig- 
ger paa.  Det  giver  i  hvert  Fald  det  bedste  Vidnesbyrd 
om,  at  Travertinafsætningerne  er  ældre  end  Isbræerne, 
at  disse  har  strøet  deres  Materiale  hen  over  Kildernes 
Udbrudsprodukter.  En  anden  Maade  at  finde  Alderen 
af  Terrasseaflejringerne  paa  er  at  maale  deres  Tyk- 
kelse og  anstille  Forsøg  med  Væksten  af  dem  i  Nu- 
tiden. Herved  kan,  som  vi  senere  skal  se,  ogsaa 
opnaas  et  Skøn;  men  Vanskelighederne  ved  disse 
Beregninger  ligger  i  at  finde  en  ensformig  og  ensartet 

Afsætning.  Desuden  er  det  muligt,  at  store  Afsæt- 
ninger kan  være  ført  bort  af  Vejr,  Vind  og  Vand, 
hvilket  gør  Forsøgene  endnu  mere  usikre. 

Med  tungt  Hjærte  forlader  man  de  herlige  Terras- 
ser og  det  smukke  Landskab,  der  mod  Øst  frembyder 
en  Vekslen  af  Dale,  Bjærgtoppe,  bordlignende  Højder 
(de  saakaldte  Mesas),  Skove  og  rislende  Bjærgbække. 
Øjet  følger,  saa  langt  det  kan.  Algernes  vidunderlige 
Farvespil  paa  den  hvide  Travertin;  for  sidste  Gang  ser 
vi  det  lille  Blokhus,  der  er  bygget  paa  en  lille  fritlig- 
gende Høj  over  for  Hotellet;  det  er  en  af  de  faa  Ting, 
der  minder  om  Ufredstiden,  om  Indianeroverfaldene 
i  Parken  i  1877  og  78,  der  for  øvrigt  ikke  var  særlig 
farlige;  thi  det  er  bygget  med  Forsvar  for  Øje.  Det 
er  døbt  »Kapitolium«  og  bevares  som  et  Minde.,  Et 
begærligt  Blik  kastes  under  Farten  mod  Syd  ind  i 
Butikkerne,  hvor  Indianerkurve,  Skindsager  overbro- 
derede med  Perler,  Lerløj,  alt  tilvirket  af  de  i  Nær- 
heden boende  Indianere,  prægtige  Halvædelstene,  Mos- 
Agat  og  meget  andet  af  Parkens  interessante  Produkter 
kan  faas  til  høj  Pris,  og  endelig  forsvinder  den  store 
gule  Postvogn  med  sit  Indhold  i  Bjærgslugternes 
Virvar. 

Men  Hjærtet  lettes  hurtigt,  det  gaar,  billedlig  talt, 
fra  Fest  til  Fest.  I  yndefulde  Bugtninger  snor  den  i 
Klipperne  huggede  og  opbyggede  Vej  sig  opad  igen- 
nem et  Virvar  af  Slugter,  næsten  umærkeligt  stiger 
vi  300  m  paa  c.  5  km.  Det  er  en  vild  malerisk  Egn, 
som  Kæmper  synes  at  have  brugt  til  Slagmark.  Klip- 
perne er  rodet  op  og  kastet  imellem  hverandre  i  vild 
Uorden,  yndefuldt  springer  Bjærgbækkene  ned  imel- 
lem Stenene,  spredte  Naaletræer,  Enebær  og  Roser  har 
fæstet  deres  Rødder  i  den  sparsomme  Muld  i  Klippe- 
revnerne,   de   staar   paa    fremspringende   Pynter,    der 

hænger  truende  ned  over  vore  Hoveder,  som  om  det 
var  Bjærggeder,  der  stod  paa  Udkig.  Snart  kommer 
vi  igennem  en  lille  Enebærlund,  snart  igennem  en  na- 
turlig Allé  af  de  evig  skælvende  Bævreaspe.  Pludselig 
begrænses  Udsigten  ved  en  Drejning  af  Vejen.  Vi 
kører  igennem  den  saakaldte  »Søluport«,  hvor  de  sølv- 
graa    Kalkstensklipper   staar    lodret    ned    til    Slugten, 


21.     Sølvporten. 

hvorigennem  Vejen  er  lagt.  Snart  er  vi  atter  ude 
imellem,  hvad  man  kunde  kalde  Bjærgruiner,  vilde, 
maleriske  og  med  mange  herlige  Udsigter,  efterhaan- 
den  som  vi  kommer  højere  til  Vejrs.  C.  6V2  km  fra 
Mammoth  gaar  vor  Vej  igennem  en  ny  Indsnævring 
i  Bjærgene,  det  er  Passet  imellem  Biinsen  Toppen  og 
de  sydHgste  af  Terrasse  Bjærgene.  Pasgennemgan- 
gen hedder  »c/en  gyldne  Port«  paa  Grund  af  sine 
60 — 90  m    høje    gullige    Klippevægge,    der   hæver   sig 

stejlt  som  en  Mur  langs  Vejen,  og  som  ydermere  er 
dækkede  med  Mængder  af  gult  Mos.  Her  er  Vejen 
paa  c.  1^/2  km  bygget  op  med  Murværk  ad  de  stejle 
Klippesider  og  ikke  fri  for  at  være  lidt  svimlende, 
selv  for  den,  der  er  fortrolig  med  at  færdes  i  Bjærg- 
lande.  Slugten,  igennem  hvilken  der  løber  en  Bjærg- 
bæk,  er  et  sjældent  smukt  Bjærgparti,  en  Seværdig- 
hed af  Rang. 


22.      Den  gyldne   Fort. 

Saa  snart  vi  er  kommet  ud  af  den  »gyldne  Ports« 
Snævring,  er  vi  for  lang  Tid  befriet  for  de  bare,  tørre 
og  i  Reglen  ufrugtbare  Klippeegne.  Dalene  udvider 
sig,  og  frodig  Plantevækst  fryder  Øjet  overalt.  Egnene 
er  her  ret  overskuelige,  Bjærgtoppene  mod  Øst  for- 
holdsvis smaa,  Stigningerne  jævne,  saa  jævne,  at  man 
knap  mærker,  naar  man  overskrider  et  Vandskel. 
Naaleskovene  er  vel  det,  som  træder  mest  frem  i 
Landskabsbilledet;    men  i   Dalene   er  der   store   Lys- 

ninger,  som  indtages  af  eng-  og  moseagtigt  Land,  af 
stille  smukke  Smaasøer,  kransede  med  Siv  og  Rør, 
af  store  Græssletter,  hist  og  her  med  spredte  Træ- 
grupper. Derved  bliver  Synskredsen  forholdsvis  vid, 
man  føler  sig  ikke  trykket  imellem  stejle  Bjærgmure 
eller  har  Følelsen  af  at  vandre  under  Jorden,  som 
Tilfældet  ofte  er  i  Bjærglande.  En  kort  Tid  gaar 
Vejen  igennem  en  Snævring  eller  igennem  en  tæt  og 
ensformig  Naaletræstykning;  men  det  er  kun  korte 
Mellemrum  imellem  de  herlige,  skovkransede  park- 
agtige Lysninger. 

En  behagelig  Overraskelse  venter  den  Rejsende 
straks,  idet  han  kommer  ud  af  den  »gyldne  Port«. 
Vejen  gaar  pludselig  ud  i  en  Bjærg-Prærie,  der  mod 
Vest  indhegnes  af  sneklædte  Toppe,  som  stikker  deres 
hvide  Hoveder  op  af  mægtige  Naaleskove.  Det  er 
den  smukke  Gallatin  Kædes  højeste  Tinder,  Klokke 
Tinden  (Bell  Peak),  Quadrant  Bjærget  og  Holmes  Bjær- 
get (3225  m),  vi  ser  til  højre  for  os.  Og  vender  vi 
Blikket  bagud  til  højre,  kan  vi  c.  13  km  borte  i  nord- 
lig Retning  se  Parkens  højeste  Punkt,  den  »elektriske 
Tinde«  (Electric  Peak)  (3400  m).  Denne  Bjærgtop 
siges  at  indeholde  saa  store  Mængder  af  Magnetjærn- 
sten,  at  den  ikke  alene  tiltrækker  Lynet  under  Uvejr 
i  Parken,  men  at  man  ikke  kan  arbejde  paa  Bjær- 
get med  nogen  Art  Kompasser. 

I  selve  Dalen,  det  saakaldte  Svanesø  Bækken 
(Swan  Lake),  kommer  vi  forbi  den  lille  Svanesø  og 
befinder  os  kort  efter  i  Pileparken  (Willow  Park),  en 
meget  tæt  Tykning  af  Pileskov,  en  sjælden  Afveks- 
ling fra  de  evindelige  Naaleskove.  Snart  er  vi  inde 
i  en  tæt  Naaletræstykning,  saa  tæt,  at  næppe  en  Sol- 
straale  formaar  at  trænge  ned  imellem  Naalenes  utal- 
lige Millioner.  Her  inde,  tæt  ved  Vejens  Østside,  under 

et  yderligere  Dække  af  en  Underskov  af  Bævreasp, 
vælder  Apollinaris  Kilden  frem;  den  springer  med  »ægte 
Sodavand«.  Ingen  Turist  gaar  forbi  uden  at  smage 
paa  Drikken.  Jeg  maa  dog  tilstaa,  at  jeg  ikke  kan 
give  Vandet  det  samme  Vidnesbyrd  som  den  ameri- 
kanske Fører,  der  kalder  det  »delikat«,  men  Smag 
og  Behag  er  jo  forskellige. 

Ikke  saa  snart  er  vi  rullet  ud  igennem  Skoven, 
der  gemmer  denne  Tryllekilde,  før  vi  til  højre  og 
venstre  for  os,  og  saa  langt  vi  kan  se  forud,  ser 
hvide  Dampsøjler  stige  op  imellem  Træerne  baade  i 
Dalenes  Lysninger  og  imellem  de  tætte  Naaleskove 
op  ad  Bjærgenes  Skraaninger.  Indianerhistorier  myl- 
drer frem  i  den  Rejsendes  Hjærne,  man  indbilder  sig 
at  det  er  Røgen  fra  utallige  Indianerlejre,  man  ser. 
Men  det  passer  ikke  med  Virkeligheden  og  har  al- 
drig passet.  Indianerne  har  tværtimod  altid  undgaaet 
Parken,  særlig  fordi  de  frygtede  den,  idet  de  antog 
den  for  fuld  af  onde  Aander.  Og  at  Indianerne  kunde 
komme  paa  den  Tanke,  er  ikke  saa  underligt;  thi 
mærkelige  Lyde:  Hyl,  Klager,  Raab  og  Brølen  hører 
vi  rundt  omkring  i  de  for  menneskelige  Boliger  blot- 
tede Bjærge. 

Et  enkelt  Sted  i  Parken  blev  dog  hyppig  besøgt 
af  de  omboende  Indianere,  det  Sted,  som  vi  lige 
efter  Apollinaris  Kilden  kommer  forbi.  Det  er  de 
mærkelige  Obsidianklipper,  der  staar  som  en  skin- 
nende sort  Glasvæg  c.  75  m  højt  over  Kørevejen. 
Den  vulkanske  Bjærgart,  der  er  saa  sort  som  Anthra- 
citkul  og  haard  som  Flint,  brugtes  af  Indianerne  til 
Pile-  og  Spydspidser.  Man  finder  disse  Spidser  rundt 
omkring  i  denne  Egn,  hvor  Indianerne  havde  deres 
Sommerlejre.  Klipperne  betragtedes  af  de  forskellige 
Stammer  som  en  neutral   og  endog  hellig  Grund,  for 

at  de  her  kunde  forsyne  sig  med  de  nødvendige  Red- 
skaber. Kørevejen  er  sprængt  igennem  disse  Glas- 
bjærge,  der  glimter  i  Solen  som  utallige  Spejle.  Spræng- 
ningen blev  i  sin  Tid  udført  af  Ingeniøren  Oberst 
Norris  ved  først  at  opvarme  Klipperne  og  derefter 
sprøjte  koldt  Vand  paa  dem,  saa  de  sprang  i  Stykker. 
I   en   lille   Lysning   imellem    mørke  Skove  gør  vi 

23.     Obsidianklipperne. 


Holdt  ved  de  sidste  sparsomme  Efterkommere  af  de 
en  Gang  saa  talrige  Pelsdyr  i  Parken,  Bæverne,  som 
altid  er  fredede.  De  kan  nu  rive  og  slide  i  Parkens 
Træer,  saa  meget  de  har  Lyst,  og  at  de  udretter  no- 
get i  saa  Henseende,  afgiver  de  adskillige  Meter  høje 
Dæmninger  af  Træstammer,  Jord  og  Grene,  som  stem- 
mer op  for  den  c.  IV2  km  lange  og  400  m  brede  Skov- 
søs Udløb,  et  godt  Vidnesbyrd  om.  Naar  man  ikke 
vidste  det,  vilde  man  forsværge,  at  disse  Smaafyre 
havde  fældet  de  tykke  Fyrrestammer  og  slæbt  dem  i 

Leje  til  det  nydeligste  Ingeniøranlæg  af  Dæmninger. 
Omtrent  midt  i  Søen  har  de  bygget  deres  Hus  af 
Jord  og  Grene,  og  herinde  bor  nogle  af  de  sidste 
Medlemmer  af  Bæverslægten  i  Parken.  Det  ligner  et 
Polar-Nomadehus  eller  en  lille  Indianerhytte.  Det  er 
et  meget  malerisk  Sted,  Bæverne  har  valgt  sig;  Søen 
er  omgivet  af  side  Engstrækninger  fulde  af  Siv,  blom- 


24.     Bæverdam  med   Bæverhytte. 

strende  Engblommer  og  gule  Kabbelejer,  og  det  hele 
er  indrammet  i  mørke  tætte  Naaleskove,  over  hvis 
høje  Toppe  Dampsøjler  stiger  til  Vejrs. 

Et  Selskab  af  amerikanske  Damer  og  Herrer  maa 
ligesom  Bæverne  have  fundet  Behag  i  den  skønne, 
stille  Skovsø,  hvori  den  omgivende  Natur  og  Himlen 
spejlede  sig  saa  vidunderlig  skarpt  i  den  klare  Luft; 
de  stod  ude  i  Søens  Afløb  neden  for  Bævernes  Dæm- 
ning i  Vand  til  Knæene  eller  paa  store  Sten  og  fiskede 
Ørreder,    medens    et    Utal    af   Vandfugle    i    paradisisk 

Fred  spankulerede  tæt  op  ad  dem.  Ørrederne  er  ikke 
oprindelige  Parkboere,  men  er  sat  herind  i  Floder 
og  Søer  af  Amerikanerne  og  trives  nu  saa  godt,  at 
der  findes  Mængder  af  dem,  som  Turisterne  mod  en 
lille  Afgift  kan  faa  Lov  til  at  fiske.  Men  der  maa 
kun  fanges  bestemte  Størrelser  og  ikke  mere  end  20 
om   Dagen,  og  ve  den,  der  ikke  overholder  Reglerne. 


25.     Bæverhytte  (Vinter). 

I  Nærheden  af  Fiskestedet  havde  det  amerikanske 
Selskab  opslaaet  deres  Telt,  hvori  de  holdt  deres 
Sommerferie  og  levede  paa  Nomadevis.  Det  er  en 
meget  almindelig  Skik  i  Fristaterne  at  leje  sig  en 
lille  Sommerlejr  i  en  af  Nationalparkerne  og  leve  her 
en  Tid  uden  nogen  Forbindelse  med  Civilisationen, 
og  særlig  i  Yellowstone  Parken  finder  vi  disse  Sel- 
skabs-Sommerlejre paa  mange  Steder.  Af  Hensyn 
til  Skovbrande  maa  de  kun  opstilles  paa  de  af  Op- 

synsmændene  anviste  Steder,  hvilke  saa  nogenlunde 
er  givne  ved  Vandløbene.  Brænde  er  der  nok  af, 
og  det  er  en  af  de  faa  Ting,  man  maa  tage  for  sig 
af,  som  man  vil,  vel  at  mærke  til  det  daglige  For- 
brug. 

Men  tilbage  til  Bæverne;  dem  var  der  i  sin  Tid 
utallige  af,  og  man  har  derfor  været  forbavset  over, 
at  Pelsdyrjægerne  ikke  kom  hertil  tidligere,  saaledes 
at  man  for  længere  Tid  tilbage,  end  Tilfældet  er, 
havde  opdaget  Parken.  Gamle  Fangere  fortæller 
imidlertid,  at  Bævernes  Skind  ikke  var  saa  godt  her 
som  paa  lavere  Landstræ^kninger,  og  det  mente  de 
skyldtes  de  mange  Mineraller,  Vandløbene  er  opfyldte 
med.  Om  Vinteren  var  Sneen  tillige  meget  dyb,  den 
kom  lidlig  og  blev  liggende  saa  længe,  at  der  ikke 
kunde  fanges  noget  videre  i  Parken  ud  over  Tiden 
fra  Midten  af  Juni  til  Midten  af  September,  og  i 
denne  Periode  er  Skindene  som  bekendt  daarlige  i 
Forhold  til  Vinterskindene.  Nu  kan  det  selvfølgelig 
ogsaa'  hænde,  at  de  drevne  Jægere  ikke  talte  noget 
om,  hvor  de  gjorde  deres  Fangst  af  Hensyn  til  Kon- 
kurrenter. Krigen  med  Mexico,  Opdagelsen  af  Guld 
i  Californien  og  Mormon-Indvandringen  gjorde  ogsaa 
deres  til,  at  Øjnene  blev  henledt  paa  sydligere  Egne 
i  det  vilde  Vesten  end  dem  i  Parkens  Hjemsted. 
Heri  ligger  nogle  af  Grundene  til  dens  sene  Op- 
dagelse. 

Syd  for  Bæversøen  er  de  over  100  m  høje  Naale- 
skove  vokset  sammen  i  en  tilsyneladende  uigennem- 
trængehg  Tykning,  hvor  Økse  og  Sav  har  maattet 
bane  Vejen.  Umærkelig  overskrider  vi  Vandskellet 
imellem  Tilløbene  til  Missouri  og  Yellowstone  Flo 
derne;  de  underlige  Lyde,  som  vi  allerede  tidligere 
har  kunnet   opfange,    bliver  stærkere  og  stærkere,  og 

ved  Udgangen  af  Tykningen  til  en  af  de  mange  Lys- 
ninger faar  vi  Forklaring  paa  Sagen.  Lige  tæt  op 
ad  Vejen  til  venstre  for  os  har  vi  Roaring  Moiintain 
(»det  brølende  Bjærg«).  Det  ser  ud,  som  om  en 
vældig  Ildebrand  havde  huseret  i  Bjærgskraaningens 
store  tætte  Naaleskove.  Sorte  og  forbrændte  rager 
grenløse    Stammer    til    Vejrs    midt    i   Brandstedet,    og 


26.     Det  brølende  Bjærg. 

rundl  om  ligger  de  hulter  til  buller  over  en  stor 
Strækning.  Ud  af  utallige  Aabninger  i  Bjærgets 
furede  Sider  strømmer  Dampen.  Det  knurrer  og 
brummer,  hvisler  og  klager  ud  af  disse  Dampven- 
tiler. Der  strømmer  kun  Damp  ud,  og  der  stinker 
stærkt  af  Svovl;  de  udstrømmende  Dampe  fortættes 
til  Vand  af  askegraa  eller  mælkehvid  Farve  og  har 
ved  Bjærgets  Fod  dannet  grønne  og  hvidgule  Pøle. 
Uhyggeligt  lyder  Stemmerne  fra  Jordens  Indre,  og 
det   er   ikke   saa   underligt,    at   Indianerne   har   skyet 

disse  Steder.  Man  glemmer  aldrig  Lyden,  naar  man 
en  Gang  har  hørt  den. 

Vi  har  nu  kun  5 — 6  km  tilbage,  inden  vi  naar  til 
Norris  Lunch  (d.  e.  Frokost)  Station,  der  ligger  2260  m 
over  Havet  i  Norris  Geyser  Bækkenet,  opkaldt  efter 
Oberst  Norris,  der  som  Overinspektør  i  Parken  fra  1877 
— 82  gjorde  et  stort  Arbejde  i  Undersøgelsen  af  den. 
Naar  man  vilde  gaa  i  Enkeltheder,  kunde  der  skrives 
adskilligt  om  denne  Strækning;  men  vi  skal  nøjes  med 
at  anføre  to  af  de  største  Seværdigheder,  nemlig  Tuil- 
lingsøerne  (Twin  Lakes)  og  »Djævelens  Stegepande« 
(The  Devils  Frying  Pan).  De  førstnævnte  ligger  i  en 
yndefuld  græsbevokset  Lysning  og  har  de  mest  vid- 
underlige grønlige  Farver;  Farven  er  forskellig  i  dem, 
trods  det  at  de  staar  i  Forbindelse  med  hinanden, 
og  Vandet  er  trods  Farven  klart  og  gennemsigtigt 
som  i  de  varme  Kilders  Bækkener.  De  har  imidler- 
tid intet  at  gøre  med  de  varme  Kilder;  thi  Vandet 
er  koldt,  og  det  fryser  til  om  Vinteren. 

»Stegepanden«  er  en  morsom  pandeformet  For- 
dybning, c.  5  m  i  Tværmaal,  der  er  bj^gget  af  den 
svampeagtige  saakaldte  Geyserit,  Kiselsinter,  som  det 
varme  Vand  føier  med  sig  op  fra  de  underjordiske 
Lag  og  afsætter  i  Randene  et  Stykke  fra  Udstrøm- 
ningsaabningerne,  naar  Vandet  er  afkølet.  De  varme 
Kilder  kan  saaledes  selv  afsætte  indrammede  Bække- 
ner omkring  sig. 

Rundt  om  i  denne  Pande  er  der  en  utallig  Masse 
Huller  ikke  større,  end  at  en  Finger  kan  stikkes  ned 
i  dem;  man  ser  dem  alle  i  det  klare  gennemsigtige 
Vand.  Op  af  disse  Huller  springer  talløse  smaa 
Vandstraaler  og  fylder  Bækkenet  med  varmt  Vand, 
og   imellem  Straalerne   strømmer   Dampen   op   af  an- 

dre  Huller,  saa  det  hele  Bækken  staar  som  en  spil- 
kogende, pludrende  og  hvislende  Masse. 

Denne  kogende  lille  Gryde,  der  ligger  saa  smukt 
med  sin  herlige  Rand  af  farvede  Alger  imellem  højt 
Græs,  Lupiner,  Storkenæb  og  Blaabær,  er  dog  intet 
imod,  hvad  selve  Norris  Bækkenet  byder  paa.  Et  godt 
Stykke  inde  imellem  de  tætte  Skove  kan  vi  lugte  den 
svovlede  Stank  derfra,  høre  Plasken  af  Vand  og 
Brøl,  som  fra  Dyrene  i  et  Menageri,  og  ved  Udgan- 
gen fra  Skovene  til  den  store  træløse  Lysning  imel- 
lem buskbevoksede  lave  Bjærgskraaninger  staar  Damp- 
skyerne over  Postvognen,  saa  vi  til  Tider  kun  øjner 
Dampen.  Vejen  gaar  i  Udkanten  af  Bækkenet  langs 
en  lav  Bjærgskrænt,  hvoraf  Dampene  hvisler  til  Vejrs, 
og  varmt  Vand  driver  ned  over  Vejen.  Ud  over  det 
flade  Land  til  højre  for  os  staar  Vandet  til  Vejrs  i 
mægtige  Strømme.  Paa  et  Sted  staar  en  vifteformet 
Vandmasse  stadig  som  et  vedvarende  Spring,  et  an- 
det Sted  kastes  en  Vandsøjle  pludselig  til  Vejrs,  hist 
brøler  Dampen  med  Løvestemme,  her  bulderkoger 
hele  Damme.  Røg  og  Damp  staar  over  Dalen  og 
fejes  af  Vinden  ned  over  Skovene,  hvis  nærmeste 
Træer  er  afsvedne  og  ligger  imellem  hverandre  i  et 
Virvar;  en  Gang  imellem  faar  vi  en  lunken  Skylle 
over  Hovederne.  Stationen,  et  stort  gulmalet  Træ- 
hotel med  alle  mulige  Bekvemmeligheder,  ligger  saa 
langt  fra  de  sydende  Naturkræfters  Tumleplads,  at 
man  her  er  uden  for  deres  Rækkevidde  og  dog  paa 
den  anden  Side  kan  overse,  hvad  man  kunde  kalde 
det  hele  Vandfyrværkeri,  som  man  sidder  i  Angst 
for  skal  holde  op;  men  det  vedbliver  stadig  Nat  og 
Dag,  som  det  maaske  har  gjort  i  de  sidste  10 — 20  000 
Aar. 

Vi   vil  gaa   ned   imellem   alle   disse   Geysere,    ko- 

gende  Pøle  og  Dampvulkaner.  Her  maa  man  vise 
stor  Forsigtighed.  Den  flade  sletteagtige  Dal  er  under 
Overfladen  udhulet  af  Vand  og  Damp,  og  det  er  van- 
skeligt at  se,  om  man  kan  træde  her  eller  der.  Bri- 
ster Skorpen,  forsvinder  man  i  kogende  Vand,  og 
Udfaldet  heraf  er  ikke  vanskeligt  at  gætte.     Men  og- 


27.     Gejsere  i  Norris  Bækkenet. 


saa  her  er  alt  lagt  til  Rette  for  de  Rejsende;  der  er 
lagt  Stier  og  Broer  af  Brædder  og  Tove,  som  leder 
en  fra  det  ene  sikre  Sted  til  det  andet.  Alt  dette 
kræver  selvfølgelig  stadigt  Eftersyn,  særlig  da  det 
hænder,  at  til  Tider  en  Geyser  ophører  med  Virk- 
somheden, og  en  ny  springer  frem  paa  et  uanet 
Sted.  Imidlertid  gik  vi  sikkert  omkring  imellem  Se- 
værdighederne, som  om  vi  var  paa  en  Udstilling; 
men    der   hlev   ogsaa   af  vore   Førere   ført   skarpt  Til- 

syn   med,    at  ingen    vovede    sig    uden    for   de    afmær- 
kede Stier. 

Det  er  et  mærkeligt  Jordsmon,  vi  gaar  paa.  Det 
hele  er  belagt  med  et  Gulv,  hvis  Bundfarve  er  hvid. 
Paa  Steder  skinner  den  som  hvidt  Marmor,  paa  andre 
er  den  graalig  som  Cement,  eller  Geyseriten  har  et 
Udseende,  som  om  utallige  Koraldyr  havde  bygget 
den  op.  Det  gungrer,  naar  vi  gaar  over  Geyserter- 
rænet,  som  om  vi  gik  paa  et  tyndt  Loft  eller  paa  en 
Isflage.  Og  at  vi  bevæger  os  paa  en  usolid  Grund, 
lades  der  ingen  Tvivl  tilbage  om;  thi  paa  begge  Si- 
der af  de  kunstige  Stier  ser  vi  ned  i  uhyggelige  Af- 
grunde. I  de  mange  rolige  Damme,  hvor  Vandet 
kun  hæver  og  sænker  sig  som  et  tungt  aandende 
Bryst,  kan  man  i  det  klare  og  dog  blaafarvede  Vand 
se  dybt,  dybt  ned,  i  store  underjordiske,  labyrintisk 
forgrenede  Huler,  hvis  Vægge  bestaar  af  marmorhvide 
i  de  forskelligste  Former  skaarne  eller  udvaskede 
Kalkdannelser,  sande  Aladdinshuler  i  Skønhed.  Hvor 
dybe  disse  Huler  er,  inden  vi  naar  ned  til  den  hede 
vulkanske  Lava,  der  varmer  Overfladevandet,  ved 
ingen;  der  skal  et  Sted  i  Parken  være  maalt  en 
Dybde  af  750  m,  uden  at  Bunden  er  naaet.  Geyser- 
iten, som  vi  med  særlig  Tilladelse  medtog  Prøver  af, 
er  haard  som  kalkagtig  Flint  eller  flintagtig  Kalk  og 
har  en  underlig  vatret,  ormædt  Overflade.  Den  dan- 
ner et  sammenhængende  Gulv  over  hele  Dalen,  saa 
langt  de  varme  Kilder  naar.  Rundt  om  paa  dette 
Gulv  har  Geyserne  deres  regelmæssig  dannede  Kra- 
tere og  Dammene  og  Pølene  deres  som  Vaager  i  Is 
dannede  uregelmæssige  Aandehuller,  hvis  yderste  Kan- 
ter er  indrammede  af  gule,  grønne,  røde  og  brune 
Algeindfatninger. 

Man  kan  godt  kige  ned  i  Geysernes  Kratere,  naar 

man  er  forsigtig,  og  vel  at  mærke  naturligvis  kun  i 
dem,  hvoraf  Geyseren  springer  med  visse  Mellemrum. 
Undertiden  er  disse  kun  korte,  saaledes  i  den  lille 
morsomme  Geyser,  der  kaldes  Minutmanden.  Den 
springer  med  næsten  kronometeragtig  Nøjagtighed 
hvert  Minut  til  c.  5  m's  Højde,  og  Varigheden  af 
Sprøjtet  er  ligeledes  omtrent  et  Minut.  Det  er  en  al- 
mindelig Morskab  at  faa  Nyankomne  til  at  se  ned  i 
dens  Krater,  idet  de  i  Reglen  derved  faar  en  Straale 
af  dens  ikke  stort  mere  end  lunkne  Vand  i  Ansigtet. 
Den  farer  lige  til  Vejrs,  uden  at  man  forud  kan  høre 
Straalen  komme,  hvilket  man  ellers  plejer  at  kunne 
ved  de  med  Mellemrum  springende  Geysere.  Der  er 
desuden  den  Mærkelighed  ved  den  lille  trofaste  Minut- 
mand, som  springer  kun  nogle  Meter  fra  Hovedvejen 
imellem  grønne  Træer  og  Buske  uden  at  gøre  nogen 
Skade  paa  dem,  at  alt  det  Vand,  den  kaster  i  Vejret, 
falder  lige  ned  i .  dens  Krater  igen,  og  Krateret  er 
endda  kun  en  lille  Revne  i  Klipperne,  som  Geyseren 
selv  har  foret  med  Geyserit. 

Monarch  Geyseren,  den  største  i  Norris  Bækkenet, 
anmelder  heller  ikke  sit  Udbrud  ved,  som  Reglen 
ellers  er,  at  det  damper  og  tuder  og  sprøjter  lidt  op 
af  Krateret,  før  den  egentlige  Vandsøjle  sendes  til 
Vejrs.  Her  maa  den  yderste  Forsigtighed  anvendes, 
hvis  man  ønsker  at  komme  den  nær.  Den  ligger 
ved  Foden  af  en  Høj,  og  dens  Krater  er  omgivet  af 
mangefarvede  Klippeblokke.  Den  har  to  aflange  Kra- 
tere, hvoraf  det  største  er  7  m  langt  og  1  m  bredt. 
Den  springer  som  Regel  kun  hver  6.  Time,  og  Ud- 
bruddet varer  c.  6  Minutter.  Vi  var  saa  heldige  at 
se  den  springe.  Udbruddet  skete  i  en  Række  Eks- 
plosioner efter  hinanden,  hvorunder  vældige  Vand- 
søjler, der  opløstes  i  Draaber,  kastedes  100  m  i  Vejret. 

Fearless  Geyser  (»den  frygtløse  Geyser«),  som  lig- 
ger nogle  Hundrede  Meter  fra  Minutmanden,  er  far- 
lig af  en  anden  Grund;  den  anmelder  nok  sit  Udbrud; 
men  den  kaster  sine  hede  Vandmasser  i  alle  mulige 
Retninger  til  c.  8  m's  Højde.  Conslant  Geyseren  (»den 
adstadige  Geyser«)  springer   o})  af  et  Bækken  med  et 


28.     Ny  Krater  Geyser 


Tværmaal  paa  8  m  regelmæssig  hvert  halve  Minut. 
Den  springer  7  m  til  Vejrs,  og  Udbruddet  varer  10 
Sekunder.  Miid  Geyser  (Mudder  Geyseren)  kaster  snav- 
set Kalkvand  op  i  7 — 20  m's  Højde  med  uregelmæs- 
sige Mellemrum.  Valentine  Geyseren  sender  en  Søjle 
lige  opad  til  30  m's  Højde,  og  dens  Udbrud  varer  c. 
30  Minutter.  En  morsom  Dannelse  er  New  Grater 
Geyser  (Ny  Krater   Geyser).     Den    ligger    tæt    ved    den 

saakaldte  >^ Smaragddam« ,  en  stor  rolig  Sø,  hvis  grøn- 
lige Vand  stadig  koger.  Ny  Krater  Geyser  sprang  frem 
første  Gang  i  1891  under  et  Jordskælv  i  de  mørke- 
gule Rhyolitklipper  og  kastede  en  uhyre  Vandmasse 
ud  fra  sit  store  brøndagtige  Hul  i  Bjærgsiden.  I  den 
senere  Tid  har  den  Udbrud  hvert  tredje  Minut.     Det 


29,     Black  Growler  (»deii  sorte  Knurrepotte«). 


hyler  og  brøler  og  sprøjter  op  af  det  store  Krater, 
som  om  alle  Helvedes  Aander  var  slupne  løs  under 
Jordoverfladen. 

De  værste  Urostiftere  i  Norris  Bækkenet  er  dog 
Black  Growler  (den  sorte  Knurrepotte)  og  Hiirricane 
(Orkanen).  De  har  begge  stadige  Dampudstødninger, 
der  med  en  Larm,  værre  end  naar  en  Oceandamper 
udsender   sin  Spildedamp,    fosser   med   rasende    Kraft 

ud  af  sorte  Basaltklipper.  Endnu  en  Mængde  andre 
lignende  Fremtoninger  kunde  anføres;  men  disse  vil 
sikkert  være  tilstrækkelige  til  at  give  en  Forestilling 
om  den  vældige  Naturvirksomhed,  der  her  finder  Sted. 
Man  gaar  i  Røg  og  Damp,  imellem  plaskende  Vand- 
spring, langs  Randene  af  kogende  Søer.  Fra  utallige 
Smaa huller  pibler,  smaasnakker  og  pludrer  Vandet 
om  P'ødderne  paa  en,  og  rasende  Hyl  lyder  igennem 
de  vandtunge  Dampskyer,  der  bølger  over  Hovedet 
paa  os.  Man  bliver  underlig  til  Mode  og  er  ikke  fri 
for  at  længes  efter  at  komme  ud  af  al  den  Hurlum- 
hej for  at  se  paa  den  i  Frastand. 

Forinden  vi  forlader  Norris  Stationen,  hvor  vi 
for  øvrigt  overraskedes  af  et  kortvarigt  Snevejr  med 
bidende  Frost  i  Begyndelsen  af  September,  vil  vi  dog 
omtale  den  mærkelige  Congres  Dam.  Den  ligger  tæt 
ved  Vejen,  har  blegblaat  Vand,  som  er  i  stadig,  hef- 
tig Bevægelse.  Krateret,  der  tegner  sig  som  en  mørk 
Plet  i  Dammen,  er  13  m  i  Tværmaal  og  kaster  eller 
tvinger  med  Mellemrum  Vandet  5 — 7  m  op  over  Kra- 
terranden, saa  det  flyder  over  alle  Bredder.  For  en 
Del  Aar  tilbage  fandtes  Dammen  ikke  her;  men  ud 
af  en  Aabning  i  Klipperne  strømmede  Dampen  stadig 
under  et  Brøl,  der  kunde  høres  milevidt  omkring  i 
Parken..  I  Vinteren  1893  ophørte  Dampudstrømnin- 
gerne, og  kogende  Vand  vældede  ud  sammen  med 
Jord  og  Mudder  saa  voldsomt,  at  Hovedlandevejen 
maatte  afspærres.  Senere  er  denne  Virksomhed,  som 
vi  ser,  formindsket.  I  det  hele  maa  man  antage,  at 
Geyserne  i  Norris  Bækkenet  hører  til  de  yngre  i  Par- 
ken; de  er  ofte  Forandringer  underkastede,  og  man 
er  ikke  sikker  paa,  at  de  Geysere,  der  er  i  Virksom- 
hed et  Aar,  ogsaa  vil  være  det  næste  Aar.    Til  Tider 

hører  en  Geyser  helt  op;  men  saa  kommer  der  som 
Regel  en  anden  frem  et  andet  Sted. 

Fra  Norris  Bækkenet  fortsætter  vi  vor  Fart  Syd 
paa  til  det  saakaldte  Nedre  Geijser  Bækken.  Vi  følger 
den  saakaldte  Canyon  Vej,  der  gaar  i  en  dyb  Slugt 
med  skovbevoksede  Sider,  og  fortsætter  i  Gibbon  Flo- 
dens og  Firehole  Flodens  Dale  til  Fountain  Stationen, 
der  ligesom  Norris  Stationen  ligger  midt  imellem  en 
Mængde  Seværdigheder.  Vejen  er  ganske  fortryllen- 
de, Naaleskove  og  enkelte  buskagtige  Løvtrælunde 
veksler  med  engagtige  Lysninger  eller  større  Græs- 
sletter. I  Tusindvis  springer  smaa  Egern  fra  Gren 
til  Gren,  og  en  større  Art  farer  over  Vejen  overalt, 
hvor  vi  kommer  frem.  Kun  et  Par  Skridt  fra  Vejen 
staar  Hjorten  med  sine  mægtige  Horn  og  stirrer  paa 
os,  og  en  Snes  Skridt  foran  Vognen  lunter  en  stor 
gulbrun  Bjørn  over  Vejen  fra  den  ene  Tykning  til 
den  anden.  Det  er  tydeligt  at  se  paa  Dyrene,  at 
her  er  Fred  og  ingen  Fare  for  dem;  al  Jagen  og 
Skyden  i  Parken  er  forbudt. 

I  Modsætning  til,  hvad  ellers  er  Tilfældet  i  Par- 
ken, at  alt  i  Naturen  fødes,  lever  og  dør,  som  det 
vil,  er  paa  et  Stykke  af  denne  Vej  alle  de  væltede, 
raadne  Træstammer  ført  bort,  saaledes  at  Skovene 
her  gør  et  civiliseret  Indtryk.  Ellers  faar  Skovene  i 
Parken  Lov  til  at  skøtte  sig  selv;  men  de  gør  det 
godt  og  danner  uigennemtrængelige  Tykninger  af  høje 
Kæmper.  De  faldne  Træstammer  ligger  og  raadner 
paa  deres  Voksested  og  afgiver  her  et  godt  Eksempel 
paa,  hvorledes  Naturen  varetager  sit  eget  Tarv  uden 
Menneskets  Indgriben,  og  det  er  jo  det,  man  her  vil 
se  igennem  Tiderne.  Umaadelige  Masser  af  Tømmer 
henligger  her,  man  kunde  fristes  til  at  sige  til  ingen 
Nytte;    og    dog,   naar   man    ser   nærmere   til,    danner 

disse  forraadnede  Træstammer  et  godt  Jordlag  oven 
paa  Klipperne,  hvor  frodigt  Græs  og  andre  Planter 
skyder  op. 

Paa  vor  Fart  gennem  Gibbon  Dalen  ser  vi  et  mor- 
somt Eksempel  paa  Trævækst,  som  vi  for  øvrigt  og- 
saa  kan  iagttage   enkelte   andre  Steder  i    Parken,    det 

er  de  saa kaldte  »gifte«  Træer,  to  høje  slanke  Fyrre- 
træer, der  er  voksede  sammen  paa  den  Maade,  at 
en  Gren  fra  det  ene  er  vokset  over  i  det  andet,  saa- 
ledes  at  de  nu  er  forbundne  ved  en  tyk  Tværstamme. 
Men  vi  faar  næppe  Tid  nogle  Øjeblikke  til  at  se 
paa  de  vævre  Egern  og  den  gemytlig  udseende  Bjørn, 
før  de  underjordiske  Kræfter  atter  lægger  Beslag  paa 
vor  Opmærksomhed.  Vi  ser  Dampsøjler  stige  op 
rundt  om  i  Skovene.  Ved  Indgangen  til  Gibbon  Dalen 

hører  vi  fra  Schurz  Bjærget  Brøl  fra  Dampudstrøm- 
ninger og  Lyde  af  plaskende  Kilder  300  m  over  os. 
Der  oppe  er  der  en  halv  Snes  Geysere;  men  vi  be- 
høver ikke  at  fjærne  os  fra  Vejen,  her  er  nok  af  alt. 
Tæt  ved  Vejen  springer  Beryl  Kilden  og  udkaster  mæg- 
tige Damp-  og  Vandmasser,  den  koger  med  voldsom 
Larm  og  indhyller  Vejen  i  Damp,  uden  at,  mærkelig 
nok.  Hestene  lader  sig  anfægte  deraf.  I  herlige  Ka- 
skader styrter  Faldene  i  Gibbon  Floden  ned  over  25 
m  høje  Terrasser  bevoksede  med  Fyrretræer,  og  igen- 
nem tætte  Naaleskove  holder  vi  vort  Indtog  i  Firehole 
Flodens  vide  Dale,  hvor  693  hede  Kilder,  hvoraf  17 
Geysere,  ligger  spredt  omkring  imellem  idylliske  Lunde 
paa  de  græsbevoksede  Sletter.  Med  Udsigt  over  denne 
Herlighed  ligger  det  med  alle  muHge  Bekvemmelig- 
heder udstyrede  Fountain  Hotel  paa  Dalens  Østside  i 
2190  m's  Højde.  Fra  dette  kan  man  gaa  ud  og  se 
paa  Fremtoningerne,  som  om  man  spadserede  i  en 
Slotshave  for  at  se  paa  Springvand,  og  der  er  ikke 
saa  farligt  som  ved  Norris  Bækkenet. 

Vi  skal  beskrive  nogle  af  de  væsentligste  af  de 
mange  Vidundere,  vi  træffer  paa  vor  Vandring  i  Nedre 
Geyser  Bækkenet.  Den  mest  fremtrædende  Plads  ind- 
tager Fountain  Geyser,  som  ligger  et  Par  Tusind  Fod 
fra  Hotellet.  Afsætningerne  fra  denne  Geyser,  der 
springer  til  23  m's  Højde,  og  hvis  Udbrud  varer  20 
Minutter  hver  Gang,  dækker  et  stort  Areal.  Flere 
Tønder  Land  er  skjulte  af  den  smukke  hvide  Gey- 
serit,  der  skinner  i  Solen,  som  var  den  besat  med 
Perler.  Dens  Krater  er  c.  10  m  i  Tværmaal,  og  ved 
Siden  af  det  findes  en  betydehg  større  Dam,  som 
fyldes  af  Vand  ved  Geyserens  Udbrud,  der  indtræffer 
hver  tredje  Time.  Nede  i  Krateret  og  Dammen  kan 
man    igennem    det   gennemsigtige    blaa    Vand    se    de 

pudeformede  Masser  al'  Geyseril,  der  spiller  i  præg- 
lige Farvetoner.  Naar  baade  Dammen  og  Krateret, 
som  er  omgivet  af  en  høj  Rand  af  Geyseril,  er  fulde 
af  Vand,  skal  man  tage  sig  i  Agt;  thi  pludselig  farer 
de  varme  Vandmasser  til  Vejrs.  Efter  Udbruddet 
falder  Vandstanden  til  en  halv  Meter  under  Krater- 
randen, hvorefter  det  atter  hæver  sig  lidt  efter  lidt. 


^U.     Fountain  Geyser. 


I  Juh  1899  hørte  denne  Geyser  pludselig  op  at 
springe,  men  begyndte  igen  i  Oktober.  I  Mellem- 
tiden brød  imidlertid  en  vældig  Geyser  ud  i  et  Bæk- 
ken lidt  Nord  for  den,  og  i  Juli  1909  forlod  den  sit 
gamle  Krater  og  sprang  nu  ud  af  det  i  1899  dannede. 
Forinden  denne  Skiften  Udbrudsaabning  fandt  Sted, 
hørles  en  saa  voldsom  underjordisk  Larm,  at  selv 
de,  der  var  vante  lil  Parknalurens  Luner,  ængstedes. 

Yellowstone  Nationalpark.  '  6 

Store  Vandmasser,  Damp  og  Geyserit  kastedes  60  m 
til  Vejrs,  oi^  fra  den  Tid  af  springer  den  regelmæssig. 
Vi  har  her  endvidere  den  store  Foiintain  Geyser,  der 
springer  til  30  m's  Højde  ud  af  et  Krater,  som  er  om- 
givet af  en  Afsætning  af  Geyserit  i  Form  af  et  Bord. 
Oven    paa    delte    Geyserit-Bord    lindes    det    Bækken, 


32.     Store  Fountain  Gevsers  Krater. 


hvoraf  Vandsøjlen  springer.  Naar  Vandet  talder  ned 
i  Bækkenet  igen,  vælder  det  ud  over  Bordet  som  fra 
en  Springvandskumme  i  en  Have. 

Den  største  af  Geyserne,  den  saakaldte  Excelsior 
Geyser,  som  blev  opdaget  i  1871  og  sprang  med  saa- 
dan  Voldsomhed  og  frembragte  saa  megen  Larm,  at 
den  i  lang  Tid  kaldtes  »Helvedes  Acre«,  hørte  op  i 
1888.     Den   sprang   i   sin    Tid   til    75  m's    Højde,    ud- 

hulede  Undergrunden  og  kastede  mange  Tons  Klippe- 
masse ud  i  Firehole  Floden. 

Prægtige  er  her  de  store  »Søer«,  som  Amerika- 
nerne kalder  dem;  det  er  alle  Vandsamlinger,  der 
stammer  fra  de  varme  Kilder.  I  disse  Søer  eller 
Damme,    hvis   Bredder  er  omgivet  af  brede  Bælter  al 


33.     Store  Fountain  Geyser. 

Geyseritafsætninger  (Kiselsinter),  stiger  og  synker  Van- 
det, som  en  uendelig  Række  af  Ebbe-  og  Flodbølger, 
eftersom  Trykket  i  de  dybe  Huller  nede  imellem  den 
marmorhvide  Geyserit  tager  til  eller  af.  Denne  Be- 
vægelse er  det,  der  giver  Anledning  til  Afsætning  af 
Geyserit  i  de  ikke-springende  Kilder.  Afsætningerne 
har  de  mærkeligste  Former.  I  det  saakaldte  Bisciiit 
Bækken  ligner  de  umaadelige  Mængder  af  Biscuit, 
der  ligger   oven   paa   en   ellers  jævn  Kiselsintermasse. 

6* 

Vandet,  der  flyder  imellem  disse  Biscuitmasser,  er 
herlig  blaat,  og  Algerne,  der  vokser  paa  Biscuitstyk- 
kerne,  straaler  i  mange  Farver,  hvoraf  man  vil  kunne 
slutte  sig  til  det  bedaarende  Farvespil  i  disse  Søer 
og  Damme.  Den  saakaldte  Prismatic  Søs  Farvespil 
er  saa  vidunderlig  smukt,  at  det  vanskeligt  eller  slet 
ikke   kan   beskrives.      Søen   er  75  m   bred  og  120  m 


34.     Excelsior  Gevser. 


lang.  Vandet  i  den  gaar  fra  blaat  til  grønt  henimod 
Bredden,  skifter  saa  til  gult  og  orange.  Afsætningerne 
omkring  den  gaar  fra  marmorhvidt  til  højrødt,  pur- 
purrød, graa  og  brun  Farve,  og  det  63  ^  C.  varme 
Vand  hæver  og  sænker  sig,  hvilket  giver  yderligere 
Veksling  i  Farverne  ved  Spejlingen. 

En  meget  morsom  og  tiltrækkende  Fremtoning, 
som  maaske  holder  den  Rejsende  længere  fangen  end 
de    springende    Geysere,    er    Mammoth    Malerpotterne. 

De  ligger  nogle  Hundrede  Meler  Øst  for  Fountain 
Geyser  nede  i  en  Fordybning,  der  ligner  en  gammel 
Mergelgrav  fyldt  med  Mængder  af  Malerfarver.  For 
at  ingen  skal  komme  for  nær  til  de  opløste  mange- 
farvede Masser,  som  opfylder  Graven,  er  der  sat  Ræk- 
værk omkring  den.  Man  ser  ned  i  en  grødet,  stadig 
bølgende  Masse,  som  har  alle  Regnbuens  Farver.    Fra 


■^  .;>iÆl^^.^.l^^:^--^gfg^>..^^e>' 


35.     Alge-Vækster. 

utallige  Steder  vælder  Dyndet  til  Vejrs  i  Smaasprøjt 
og  danner  smaa  Vulkankegler  med  Kratere  i  Midten, 
hvorfra  det  stadig  lyder:  plut!  plut!  i  det  uendelige. 
Større  og  mindre  Dyndkegler  opstaar  og  forsvinder 
uafladelig,  snart  af  en,  snart  af  en  anden  Farve, 
og  stadig  lyder  denne  Smaasnakken  rundt  om  fra 
Gravens  Dyndmasser,  der  hæver  og  sænker  sig,  som 
om  store  Slanger  bugtede  sig  under  den  grødede 
Masse.  Dyndet  bestaar  af  kiselholdigt  Ler,  der  er 
opløst  af  den  hede  Damp,    som   strømmer  op   fra  de 

nedre  Lag  og  hist  og  her  trænger  op  paa  Overfladen. 
For  nogle  Aar  siden  forulykkede  en  Hjort,  der  mulig- 
vis er  blevet  forfulgt  af  en  Bjørn,  ude  i  denne  ko- 
gende bundløse  Dyndmasse,  hvoraf  den  ikke  har 
kunnet  redde  sig  i  Land,  men  er  blevet  kogt  levende. 
Ved  Mammoth  Malerpotterne  kunde  man  staa 
dagevis    og    se    paa    det    stadig    vekslende    Farvespil; 


36.     Mammoth  Malerpotterne. 


men  vi  vil  fortsætte  vor  Rejse  c.  16  km  Syd  paa  til 
Hotellet  Old  Faithful  lim  (Gamle  trofaste  Kro),  der 
ligger  i  det  saakaldte  Øvre  Geijser  Bækken.  Paa  dette 
Sted  findes  Parkens  skønneste  og  mest  straalende 
Geyservirksomhed,  ja  vi  kan  gærne  sige  Verdens 
prægtigste  og  mest  storslaaede  Geysere,  i  henrivende 
Omgivelser. 

Men  ogsaa  paa  hele  Vejen  fra  Fountain  Hotel 
langs  Firehole  Floden  støder  vi  snart  paa  det  ene, 
snart  paa   det   andet   hede  Kildefænomen.     Afsætnin- 

gerne  omkring  disse  Kilder  og  Geysere  frembyder  i 
Henseende  lil  Former  og  Farver  en  Vekslen  og  en 
Skønhed,  som  Kunsten  ikke  formaar  at  skabe.  Vi 
kommer  igennem  en  Række  parkagtige,  vide  Lysnin- 
ger omkring  Firehole  Floden,  hvis  Hoved-  og  Biløb 
ligger  som  et  Edderkoppespind  af  naturlige  Vandings- 
kanaler imellem  yndefulde  Lunde  og  grønne  græs- 
bevoksede Højsletter.  Og  ude  paa  disse  aabne  Slet- 
ter, kranset  af  de  eviggrønne  Naaleskove,  der  ofte  er 
slyngede    sammen    i    et    uigennemtrængeligt    Vildnis, 


37.     Old  Faithful  Inn. 


kaster  et  Mylder  af  Geysere  deres  Vandsøjler  op  i 
den  klare  Luft,  hvor  de  opløses  i  en  Regn  af  fine 
Draaber,  der  glitrer  og  flimrer  i  Solen,  saa  de  faar 
Udseende  af  Diamanter  eller  Rubiner,  Smaragder, 
Turkiser  og  Safirer.  De  er  saa  malerisk  grupperet  i 
Terrænet,  at  man  kunde  tro,  en  fransk  eller  romersk 
Kejser  havde  indrettet  den  vidunderlige  Samling  af 
springende  Kilder,  Dampudstraalinger,  marmorhvide 
Kegler,  mangefarvede  Kummer  med  kogende  Vand  af 
forskellig  Farve,  prægtige  Damme  med  Bredder  af 
hvid  vatret  Kiselsinter,  malerisk  belagt  med  Alger, 
der   vandes   og   holdes   i   Live  af  den   Ebbe  og   Flod, 

som  frembringes  ved  Trykket  fra  neden  op  igennem 
Underverdenens  AandehuUer,  der  tegner  sig  som  sorte 
Prikker  midt  i  Dammene. 

Ude  i  Lysningens  Udkanter  lunter  gulbrune,  sorte 
og  graa  Bjørne  omkring,  Egern  springer  fra  Gren  til 
Gren,  paa  Bjærgskraaningerne  ser  vi  Flokke  af  Bjærg- 


38.     Øvre  Geyser  Bækken. 


faar  med  de  store  snoede  Horn.  Hjorten,  den  ameri- 
kanske Elk,  græsser  fredelig  i  ærbødig  Afstand  fra 
Bjørnen,  Luften  er  fuld  af  Maager  eller  Træk  af  Gæs 
og  Svaner,  og  midt  i  dette  Paradis  ligger  den  even- 
tyragtige Old  Faithful  Inn,  bygget  op  af  Naturtræ,  af 
Egens  i  utallige  Former  voksede  Grene  og  Stammer, 
der  med  stor  Kunst  og  Smag  er  føjet  sammen  til  en 
til    Parken    passende    Bygningsstil,   en    mægtig  Jæger- 

hytte    med    Jægerhyttens    Hygge   —   og    med    enhver 
tænkehg  NutidsbekvemmeUghed. 

Vi  skal  ikke  trætte  Læseren  med  Afstande.  Som 
før  bemærket  Hgger  de  væsentUgste  Kilder  i  en  mæg- 
tig Gruppe  omkring  Hotellet,  fra  hvis  Udsigtsaltan, 
der   ligger   i  c.  8  Etagers    Højde   paa   Toppen   af  Ho- 


39. 


Svampe «-Geyserens  Krater. 


tellet,  man  ser  ud  over  det  meste  af  Geyseromraadet. 
Men  ogsaa  langt  ud  til  Siderne  i  Skovene  ser  man 
Dampe  stige  op  i  høje  Søjler,  der  vidner  om,  at  der 
her,  dybt  under  Jordoverfladen,  i  vid  Udstrækning 
findes  varme  vulkanske  Lag. 

Af  de  mægtigste  Geysere  skal  her  nævnes  Beehive 
(Bikuben),  der  springer  til  60  m's  Højde;  Udbruddel 
varer  8  Minutter  og   finder  Sted   med    Mellemrum    af 

fra  8  Timer  til  8  Dage.  Bikube  Geyseren  har  faaet 
Navn  efter  den  symmetriske  Kegle  af  Kiselsinter,  som 
den  har  afsat  omkring  sit  Krater,  og  som  i  Formen 
ganske  ligner  en  gammeldags  Bikube.  Den  springer  til 
en  stor  Højde  med  en  øredøvende  Larm  og  en  saadan 
Kraft,  at  hele  dens  Vandmasse  saa  at  sige  opløses  i 
en  Dampsøjle.  Dens  Vand  er  overordentlig  hedt,  og 
da  man  aldrig  rigtig  ved,  naar  den  kan  finde  paa  at 
begaa  Udbrud,  er  det  forbudt  at  komme  den  paa 
nært  Hold.  Imidlertid  findes  Nord  for  dens  Krater 
en  Sprække  i  Kiselsinteren,  der  staar  i  Forbindelse 
med  det  store  Krater,  og  som  giver  lidt  Oplysning 
om,  naar  »Bikuben«  vil  springe,  thi  da  springer  en 
lille  Geyser  op  af  Sprækken.  Naar  dette  sker,  maa 
man  hurtigst  mulig  søge  Flugten  over  i  Vindsiden. 
Det  er  et  storslaaet  Syn  at  se  denne  Dampmasse 
pludselig  fare  til  Vejrs  med  en  Larm,  saa  man  skulde 
tro,  Jorden  maatte  revne  —  et  Syn  vi  nød,  just  da  vi 
kørte  ind  i  Old  Faithful  Inn,  over  for  hvis  Facade 
»Bikuben«   ligger. 

Castle  Geyser  (Borg  Geyser),  der  springer  hver  26. 
Time  til  25  m's  Højde,  og  hvis  Udbrud  varer  30  Mi- 
nutter, er  mærkelig  ved  den  store  Afsætningsmasse 
omkring  Krateret  af  Udseende  som  Ruinen  af  en 
gammel  Ridderborg.  Vi  naaede  kun  at  se  den 
springe  nogle  Fod  op  over  Borgens  Kiselvolde  og 
kravlede  i  den  Anledning  op  til  Kraterranden.  At  se 
ned  i  Krateret  var  umuligt,  da  der  hvert  Øjeblik 
kunde  ventes  et  kraftigere  Udbrud,  idet  vi  kunde 
høre  den  kogende  Vandmasse  syde,  sprøjte  og  plaske 
nede  i  Krateret,  der  efter  Lyden  at  dømme  maatte 
være  en  vid,  dyb  Brønd. 

Et  morsomt  Geyserpar  er  Grotto  (Grotte)  og  Racket 
(Raket);    den   første   har  faaet   sit  Navn  af  sine  Aflej- 

ringer  omkring  Krateret,  der  ligner  en  Grotte.  De 
springer  kun  10 — 15  m,  men  er  i  stadig  Virksomhed ; 
naar  den  ene  hører  op,  springer  den  anden. 

Paa  begge  Sider  af  Firehole  Floden  umiddelbart 
ved  Bredderne  fmdes  talrige  Udstrømningskralere,  der 
stadig  er  i  Virksomlied.  Paa  et  Sted  kaster  Geyserne 
deres  Vandsøjler  tværs  over  Floden,  som  Jætter,  der 
spytter  efter  hinanden. 


40.     Borg  Geyserens  Krater. 


Tre  Geysere  vil  vi  endnu  skænke  lidt  nærmere 
Omtale,  nemlig  Giant  (^^ Kæmpen«),  Giantess  (y> Kæmpe- 
kvinden«) og  Old  Faithful  (»Gamle  Trofast«)  Geijser. 
»Kæmpen«  er  den  største  Geyser  i  Verden.  Den  sen- 
der med  Mellemrum  af  syv  til  tolv  Dage  en  uhyre 
Vandsøjle  25  m  op  i  Luften,  og  Udbruddet  varer 
ofte  c.  IV2  Time.  Det  skal  være  et  næsten  forfær- 
dende Syn  at  se  dette  Kæmpevandspring  pludselig 
fare  op  igennem  den  3  m  høje  Kiselsinterkegle,  der 
omgiver  dens  brøndagtige  Krater. 

Af  næsten  samme  Mægtighed  som  »Kæmpen«  er 
»Kæmpekvinden«,  og  den  skal  være  endnu  smukkere 
end  hin,  især  naar  Solen  kaster  sine  Straaler  ind  i 
de  til  fine  Draaber  opløste  Vandmasser.  Den  straa- 
ler da  i  alle  Regnbuens  Farver  og  ender  med  i  Top- 
pen at  vise  en  stadig  skiftende  Straalekrans. 


WAW^' 


41.     Grotto  Gevser 


Vi  var  ikke  saa  heldige  at  se  disse  to  Kæmper 
i  Virksomhed,  derimod  gik  vi  ikke  Glip  af  den  »gamle 
trofaste«  Geysers  Udbrud.  Den  springer  hver  Time, 
eller  nøjagtig  med  65  Minutters  Mellemrum,  og  efter 
dens  mægtige  vulkanagtige  Kraterkegle  at  dømme  har 
den  gjort  det  i  c.  30,000  Aar.  Den  er  Parkens  Kæle- 
barn, den  forlyster  enhver  Turist,  man  gaar  aldrig 
fejl  af  den.  Desuden  hører  den  til  de  smukkeste  og 
mægtigste  Geysere  i  Parken,  idet  den  sender  en  mæg- 

tig  Vandsøjle,  smuk  og  regelmæssig  som  et  kunstigt 
Springvand,  op  til  45  m's  Højde.  Den  ligger  kun 
800  m  fra  Hotellet.  Af  Hensyn  til  Geyseren,  hvis 
Vandmasser    med    stærk    Vind    kan    føres    et    ganske 


r 


42.     Kæmpe  Geyser. 


godt  Stykke  Vej  bort  fra  Udstrømningstiullet,  har 
man  ikke  turdet  bygge  Hotellet  nærmere  ved  den. 
Hotellets  store  Spisesal  vender  med  velberaad  Hu  ud 
mod  Geyseren,  og  medens  Middagen  indtages  og  Or- 
kesteret  spiller,    forlyster    »Gamle   Trofast«    Gæsterne 

med  sit  prægtige  Spring,  der  varer  c.  5  Minutter  og 
ender  med  et  Plask  af  koghedt  Vand  ned  over  de 
skønne  trappeformede  Geyseritaflejringer,  der  dækker 
et  stort  Stykke  Land  omkring  den.  Paa  de  af  Alger 
mangefarvede  Afsætninger,  som  Geyseren  selv  har 
frembragt,  udstraaler  til  alle  Sider  smaa  Kanaler,  som 
den   ogsaa    selv   holder   aabne,    og   ned    igennem  dem 


43.     Gamle  Trofaste  Gejser. 
Dampudstraaling  før  Udbruddet. 

Og  ud  over  Geyseriten  slrømmer  det  varme  Vand  og 
danner  smaa  Søer  ved  Keglens  Fod ;  men  de  forsvin- 
der snart  igen  ned  i  Firehole  Floden.  Under  Ud- 
bruddet straaler  Vandsøjlen  i  det  mest  henrivende 
Farvespil,  der  veksler  med  den  øjeblikkelige  Belys- 
ning, og  om  Aftenen  i  Maaneskin  er  der  noget  under- 
ligt hemmelighedsfuldt  ved  den,  som  ikke  undlader 
at  trække  store  Flokke  af  Tilskuere  ud  til  den.  Det 
falder  lidt  tungt  at   skrive  det,   men  for  at  være  nøj- 

agtig  skal  det  tilføjes,  at  i  de  Nætter,  Maanen  ikke 
viser  sig,  oplyses  Geyseren  med  en  elektrisk  Lyska- 
ster fra  Hotellets  Udsigtstaarn. 

Amerikanerne  vilde  græde  og  havde  Grund  dertil, 
hvis  denne  Geyser  en  Dag  hørte  op  med  at  springe; 


44.     Gamle  Trofaste  Geyser. 

men  det  gør  den  forhaabentlig  ikke.  Dens  regelmæs- 
sige Maade  at  springe  paa  tillader  os  at  studere  Gey- 
serudbruddet  paa  nært  Hold  og  i  Enkelthederne.  Saa 
snart  et  Udbrud  er  ophørt,  kan  man  gaa  hen  og 
lægge  sig  paa  Maven  ved  Krateret,  kige  ned  i  det  og 
høre  de  underlige  Lyde,  der  kommer  op  derfra.    Lidt 

efter  Udbruddet  er  Dampen  nedenfra  vejret  bort,  og 
der  er  ganske  stille  nede  i  det  med  Geyserit  udpol- 
strede hvide  Krater,  som  er  saa  stort,  at  en  Mand 
lige  kunde  forsvinde  deri.  Men  snart  efter  begynder 
det  at  brøle  dernede,  buldre,  koge  og  plaske.  Lyden 
kommer  nærmere.  Vandet  stiger  højere  og  højere, 
nogle  Sprøjt  naar  snart  op  til  Kraterranden,  og  efter 
alle  disse  Forberedelser,  som  tager  en  Times  Tid, 
angiver  et  Par  Sprøjt  over  Kraterranden,  at  det  er 
paa  Tide  at  flygte;  thi  da  farer  Vandsøjlen  op  i  al 
sin  Majestæt  og  indhylles  i  Toppen  i  Dampskyer; 
Søjlen  aftager  langsomt  og  jævnt  i  Højde,  endnu  et 
Par  lavere  Søjler  stiger  til  Vejrs,  og  alt  er  atter  stille. 
At  maale  den  Vandmængde,  der  kastes  ud  af  Gej^se- 
ren,  er  meget  vanskeligt  eller  umuligt.  Ved  Skøn  er 
man  kommet  til  det  Resultat,  at  »Gamle  Trofast«  i 
hvert  Udbrud  udspyer  c.   V2  Million  Liter  Vand. 

Vi  har  nu  -  set  adskillige  Geysere,  og  det  kan 
maaske  nu  være  paa  Tide  at  oplyse  lidt  om  Geyser- 
nes  Forhold  i  det  hele.  Man  er  i  saa  Henseende 
kommet  til  følgende  Resultater: 

Geyserne  findes  kun  i  vulkanske  Egne  og  i  sure 
vulkanske  Bjærgarter  (paa  Island  og  Ny  Zeeland  er 
den  vulkanske  Ild  endnu  virksom). 

Geysere  findes  kun  langs  Brudlinjer  i  Jordskor- 
pen, Aarer  ved  Søbredder  eller  andre  Steder,  hvor 
Overfladevandet  strømmer. 

Geyservandet  er  Overfladevand,  der  ikke  er  trængt 
ned  i  særlig  stor  Dybde,  men  er  blevet  ophedet  af 
opstigende  Dampe. 

Varmetilførslen  sker  fra  store  dybtliggende  Mas- 
ser af  Lava,  der  langsomt  afkøles  fra  en  tidligere 
hvidglødende  Tilstand  og  omsætter  i  Damp  det  Vand, 
der  naar  ned  til  dem. 

Geysernes  uafbrudte  Sprøjten  (Ordet  Geyser  stam- 
mer fra  Island  og  belyder  at  sprøjte,  springe)  skyldes 
Efterhaands-Ophedning  af  Vand,  der  har  samlet  sig 
i  Sprækker  og  Rør  i  Klipperne. 

Geyserne  behøver  til  deres  Virksomhed  kun  en 
rørlignende  Forbindelse  med  Overfladen,  og  dette  Rør 
er  som  Regel  frembragt  ved,  at  de  opstigende  hede 
Dampe  har  ædt  sig  en  Vej  op  igennem  Klippe- 
masserne. 

Geysernes  Varmeydelse  maa  aftage,  men  lang- 
somt, efterhaanden  som  Heden  nede  i  Dybderne 
aftager. 

Naar  vi  betragter  Fordelingen  af  Geyserne  paa 
Jordens  Overflade,  maa  vi  indrømme,  at  de  hører  til 
de  store  Sjældenheder.  Varme  Kilder  er  der  nok  af 
i  mange  Lande^  men  kogende  Springkilder  forekom- 
mer kun  i  Egne,  hvor  den  vulkanske  Virksomhed  er 
ung.  For  c.  60  Aar  siden  blev  de  opdagede  i  bety- 
deligt Antal  paa  Ny  Zeeland,  og  siden  den  Tid  er 
der  fundet  nogle  faa  andre  i  andre  Verdensdele  bl.  a., 
som  nævnt,  ogsaa  i  Vest-Pamir  i  det  indre  Asien. 

Yellowstone  Park  er  uomstridt  Verdens  pragt- 
fuldeste Geyserland.  Dens  Geysere  er  store,  mange 
i  Antal  og  forskelligartede.  De  findes,  som  vi  har 
set,  i  særskilte  Grupper  og  ligger  i  Dalene  i  det  store 
Sletteland,  der  indtager  den  midterste  Del  af  Parken, 
og  som  er  hævet  op  af  vulkanske  Kræfter. 

Paa  Grund  af,  at  næsten  alle  Geysernes  Udstrøm- 
ningsaabninger  er  omgivet  af  Kegler  eller  Forhøjnin- 
ger af  hvid  Kiselsinter  (Geyserit),  som  opbyggede  i 
meget  smukke  Former  skjuler  den  sande  Forbindelse 
imellem  Geyseraabningen  og  Revnen  i  Fjældet,  har 
man  antaget,  at  de  hede  Kilder  for  at  blive  til  Gey- 
sere først  maatte  opbygge  en  saadan  Kiselklippe.   Men 

at  dette  ikke  er  rigtigt  ses  af,  at  flere  store  Spring- 
kilder i  Norris  Bækkenet  ikke  har  saadanne,  men 
springer  lige  ud  af  Revner  i  den  solide  Klippegrund. 

Geysernes  Virksomhed  maa,  efter  hvad  man  ved 
om  dem,  forklares  paa  følgende  Maade.  Vandet,  som 
siver  ned  gennem  Jorden  fra  omliggende  Højder,  mø- 
der i  en  vis  Dybde  Jordlag,  som  fra  Jordens  Indre 
er  opvarmede  til  en  Varmegrad  over  Vandets  sæd- 
vanlige Kogepunkt.  Herved  dannes  der  ligesom  i  en 
Dampmaskines  Kedel  Damp  af  stort  Tryk;  i  vulkan- 
ske Egne  dannes  der  endvidere  dybt  i  Jorden  for- 
skellige Slags  Luftarter  i  betydelig  Mængde,  som  i 
Tidens  Løb  har  fundet  Kanaler,  gennem  hvilke  de 
undviger  til  Jordens  Overflade.  Disse  Luftarter  blan- 
der sig  med  den  hede  Damp  og  med  den  Luft,  som 
Vandet  har  ført  med  sig  fra  Atmosfæren ;  paa  Vejen 
opad  møder  Blandingen  koldere  Jordlag,  hvor  en 
stor  Mængde  af  Dampen  igen  fortætter  sig  til  Vand; 
ofte  vil  der  tillige  fra  Jorden  føres  Vand  til  fra  Side- 
kanaler. Følgen  er,  at  der  mellem  hinanden  strøm- 
mer Vand,  Luft  og  Damp  op  i  Atmosfæren  gennem 
Kanalens  Munding.  Saaledes  gaar  det  i  alle  varme, 
luftførende  Kilder;  men  særlige  Forhold  kan  bevirke, 
at  Udstrømningsmaaden  bliver  højst  forskellig.  At 
Udstrømningskanalen  i  sin  Tid  er  blevet  dannet  ved, 
at  det  varme  Vand  efterhaanden  har  løsnet  og  op- 
løst Dele  af  Jordlaget;  hvor  dette  har  haft  mindst 
Modstandskraft,  har  Vandet  til  sidst  formaaet  at  bane 
sig  en  Vej  til  det  fri. 

Naar  Vandet  kommer  op  til  Jordoverfladen  og 
flyder  ud  til  alle  Sider,  afkøles  det  og  kan  derfor 
ikke  længer  fastholde,  hvad  det  har  opløst  af  de 
Jordlag,  det  har  gennemstrømmet;  derfor  afsætter  det 
i  Tidens  Løb  en  Ringvold  af  faste  Dele,  en  Aflejring, 

omkring  Kanalens  Munding,  saa  at  der,  som  Fig.  45 
viser,  oftest  dannes  en  Dam  formet  som  en  Kumme 
eller  en  flad  Tragt,  over  hvis  Rand  Vandet  finder 
Afløb. 

I  mangfoldige  Tilfælde  vil  man  se  Blandingen  af 
Luft  og  Damp  boble  ustandseligt,  uden  Afbrydelser, 
op  gennem  Vandet  i  Kummen;  men  det  kan  ske,  at 
Udstrømningen  sker  med  Mellemrum  og  da  med  stor 
Kraft,  saa  at  koghedt  Vand  ved  Trykket  fra  Blandin- 
gen af  Luft  og  Damp  slynges  højt  op  i  Luften;  i  saa 
Tilfælde  har  man,  hvad  man  efter  den  berømte  Kilde 
paa  Island  kalder  en  Geyser. 

Den  første,  som  forsøgte  at  forklare,  hvorledes 
det  gaar  til  med  de  stødvise  Udbrud  i  en  Geyser, 
var  den  berømte  tyske  Kemiker  og  Fysiker  Biinsen. 
Under  et  Besøg  paa  Island  iagttog  han  forskellige 
Geysere;  i  »store  Geyser«  sænkede  han  Termomelre 
ned  i  den  lodrette  omtrent  20  m  dybe  Brønd,  som 
Kanalen  danner.  Ved  Bunden  fandt  han  indtil  127^ 
Celsius,  altsaa  langt  over  Vandets  sædvanlige  Koge- 
punkt 100^  Celsius,  mens  Vandet  foroven  kun  var 
80 — 90^  varmt.  Bunsen  antog,  at  de  stødvise  Ud- 
brud fremkom  ved,  at  Luftudviklingen  fra  de  dybe 
Jordlag  foregik  med  regelmæssigt  skiftende  Rigelighed. 
Ved  senere  Undersøgelser  og  Overvejelser  er  man  nu 
kommet  til  en  sandsynligere  Forklaring,  idet  man 
vanskelig  kunde  finde  nogen  Grund  til  den  nævnte 
Skiften  i  Luftudviklingen. 

Den  islandske  Fysiker  Thorkell  Thorkelsson  fore- 
tog i  Sommeren  1906  en  Rejse  gennem  Island  til 
Undersøgelse  af  varme  Kilder,  som  findes  i  stor 
Mængde  i  det  vulkanske  Land.  Ud  fra  sine  egne 
Iagttagelser  og  paa  Grundlag  af  Bunsens  og  andre 
Videnskabsmænds  Undersøgelser  har  han  i  sin  Rejse- 

beretning^)  givet  en  Forklaring  af  Geysernes  Virksom- 
hed, som  i  Hovedtrækkene  skal  gengives  her. 

De  skiftende  Udbrud  antages  at  hidrøre  fra,  at 
Kanalen,  som  fører  op  til  Jordoverfladen,  er  i  For- 
bindelse med  Hulheder  i  Jordlaget,  som  A  i  Fig.  45. 
Hulheden  faar  fra  de  dybere  Jordlag  tilført  luftblan- 
det  Damp  og  Vand.  Hvis  Kanalen  nu,  som  i  Figuren, 
begynder  med  at  gaa  i  en  Bugt  nedad  fra  Hulen  for 


P.^-^''^^ 


45.     Th.  Thorkelssons  Geyser-Theori. 

derefter  at  bøje  opad,  vil  der  i  Hulen  kunne  opsam- 
les Luft  og  Damp,  som  er  afspærret  fra  Atmosfæren 
ved  Vandlaasen  i  Bugten.  Derved  faar  Hulens  Om- 
givelser og  Vandet  i  den  Tid  til  at  blive  stærkt  op- 
hedet; Damptrykket  vokser  stærkt  og  driver  derfor 
det  ophedede  Vand  ind  i  Kanalen ;  til  sidst  synker 
Vandoverfladen  i  Hulen  saa  meget,  at  Luft  og  Damp 
finder  Udvej  gennem  Bugten. 

Hvis  nu  en  større  Del  af  Kanalen  ikke  er  videre, 
end    at   den    opstrømmende   luftblandede   Damp   kan 

')  Vid.  Selsk.  Skr.  7.  R.,   naturv.  og  mathem.  Afd.  VIII,  4.   (1910). 

udfylde  dens  Tværmaal  helt,  da  vil  altsaa  pludselig 
en  større  Del  af  Kanalen  tømmes  for  Vand,  idet 
Damp  og  Luft  indtager  Vandets  Plads;  Vandets  Mod- 
tryk mod  Dampen  bliver  derfor  pludselig  formind- 
sket, og  derfor  vil  Damp  og  Luft  fra  Hulen  med  stor 
Voldsomhed  bryde  ud,  rivende  Vand  med  sig,  op 
gennem  Vandet  i  Kummen;  man  har  da  Udbruddet. 
F^fter  kortere  eller  længere  Tids  Forløb  vil  Kraftfor- 
raadet  i  Hulen  være  opbrugt,  Dampen  taber  sit  Tryk, 
og  nu  vil  Vandet  fra  Kummen  løbe  tilbage  i  Kana- 
len; da  det  imens  har  faaet  Tid  til  at  afkøles,  vil 
det,  idet  det  møder  den  tilbageværende  Rest  af  Damp 
i  Hulen,  fortætte  denne  og  derfor  selv  omlrent  ud- 
fylde Hulen.  Men  herefter  begynder  det  forrige  Spil 
paany :  Damp  og  Luft  fra  Dybet  trænger  ind  til  Op- 
hedning af  Hulen  og  dens  Indhold,  og  et  nyt  Udbrud 
forberedes  sa åledes. 

Hulheder  som  de  ovenfor  omtalte  kan  let  tæn- 
kes dannede  ved  det  ophedede  Vands  ovenfor  om- 
talte opløsende  Evner;  Forskel  i  deres  Størrelse,  An- 
tal og  Beliggenhed  forklarer  paa  en  naturlig  Maade 
den  store  Forskel,  man  finder  imellem  de  forskellige 
Geyseres  Udbrud,  hvad  disses  Størrelse,  Skiftetid  og 
Langvarighed  angaar. 

Den  ene  Geysers  Livshistorie  er  vel  ikke  nøjag- 
tig som  den  andens,  nogle  æder  sig  op  ved  Hjælp 
af  Dampen  og  sender  til  en  Begyndelse  Mudder  til 
Vejrs,  hvorefter  Vandet  kommer,  naar  der  er  blevet 
et  tilstrækkelig  stort  Hul.  Derefter  kommer  der  mu- 
ligvis en  Geyser.  Hvis  en  Geysers  Vand  baner  sig 
Vej  ud  et  andet  Sted,  dør  den  gamle  hen.  Det  er 
ofte  hændet  i  Yellowstone  Park,  at  en  Geyser  er  for- 
svundet; men  saa  er  der  opstaaet  en  ny  et  andet 
Sted,  hvor  Trykket  har  faaet  Udløsning. 

Opbygning  af  en  Kegle  af  Kiselsinter  omkring 
Geyserens  Udstrømning  sker  næsten  alle  Steder.  Den 
foregaar  meget  langsomt;  man  regner  her  c.  Vio  Tomme 
om  Aaret.  Herefter  kan  man  faa  et  nogenlunde  sik- 
kert Skøn  over  en   Geysers  Alder. 

Foruden  de  allerede  nævnte  findes  endnu  en  hel 
Del  Geysere  i  Øvre  Bækken.     Dertil  kommer  de  saa- 


46.     »Pimchebollen«. 


kaldte  Pools  (»Pøle«  eller  Smaadamme),  som  er  i  høj 
Grad  tiltrækkende  og  mærkelige  baade  ved  deres 
Virksomhed  og  deres  Skønhed.  Blandt  andet  skal 
vi  nævne  den  saakaldte  »PiincheboUe«.  Den  ligger  paa 
Toppen  af  en  lille  Høj  af  Kiselsinter,  der  rager  c. 
1^/2  m  op  over  Jorden.  Selve  »Bollen«,  der  er  cir- 
kelrund, er  3  m  i  Tværmaal.  Dens  Rande  bestaar 
ligesom  Højen,  hvorpaa  den  ligger,  af  Geyserit,  som 
skinner  i  de  dejligste  Farver.  Vandet  i  »Bollen«  er 
himmelblaat  og  er  i  stadigt  Kog,   dog   uden   at  noget 

af  Betydning  flyder  over.  Folk,  der  færdedes  her  i 
1873 — 75,  taler  om,  at  »Punchebollen«  da  var  en 
virksom  Geyser,  der  altsaa  siden  den  Tid  skulde 
være  kørt  træt;  men  man  har  ikke  kunnet  fastslaa 
Rigtigheden  af  dette  Udsagn. 

Ingen  af  disse  Smaadamme  i  hele  Parken  over- 
gaas  i  Skønhed  af  »Morgenrøde  Kilden«,  der  ligger 
tæt  ved  Hovedvejen  igennem  Geyser  Bækkenet.     Midt 


47.     Morgenrøde  Kilde. 


i  den  lille  Kumme  findes  Udstrømningsaabningen  for 
det  varme  Vand,  der  regelmæssig  hæver  og  sænker 
sig  i  stadig  Skiften  gennem  det  skorstenslignende  Hul. 
Bunden  af  Kummen  bestaar  af  pudeformet,  marmor- 
hvidt Geyserit,  der  træder  skarpt  frem  igennem  det 
smukke  blaalige  Vand.  En  lav  Kant  af  Geyserit 
indrammer  Kummen,  og  denne  Rand  er  af  Naturen 
prydet  med  en  bred  Ramme  af  de  forskelligst  farvede 
Alger,  gule,  røde,  graa,  grønne  etc,  en  Farvepragt, 
man  ikke  kan  forestille  sig  uden  at  have  set  den. 

En  lille  Kilde,  den  saakaldte  » Lommetørklæde- 
Dam«  y  er  almindelig  søgt  af  Turisterne.  Den  er  af  en 
lignende  Form  som  »Morgenrøden«.  Kaster  man  et 
Lommetørklæde  ud  i  Midten  af  Dammen,  suges  det 
ned  i  Krateret  og  forsvinder  nogle  Minutter  dernede, 
men  kommer  atter  op  med  en  tilbagegaaende  Strøm. 

Medens  vi  opholdt  os  i  »Gamle  Trofast  Kro«, 
havde  vi  ofte  Besøg  af  Bjørnene.  De  synes  især  at 
holde  til  her  og  i  Skovene  østover  omkring  Yellow- 
stone Søen.  Der  er  noget  egent  gemytligt  over  en 
Bjørn,  og  den  er  her  blevet  de  Rejsendes  Kæledægge. 
Den  har  i  den  Grad  vænnet  sig  til  Menneskene  og 
vænnet  sig  af  med  den  Betragtning,  at  disse  er  skabt 
til  Bjørneføde,  at  den  meget  sjælden  angriber.  Det 
kan  imidlertid  hænde,  at  de  gamle  Dyr  bliver  saa 
ondskabsfulde,  at  Soldaterne  maa  skyde  dem  ned, 
og  hvor  der  findes  mange  af  dem  som  her  og  videre 
østpaa,  bliver  man  almindeligvis  advaret  imod  at 
tjærne  sig  for  langt  fra  Hotellerne  efter  Solnedgang, 
ligesom  der  udstilles  Vagtposter  ved  Hotellerne  for 
at  holde  Folk  inden  for  en  vis  Afstand,  naar  Mørket 
er  indlraadt.  Vagtposterne  er  der  nu  imidlertid  ikke 
alene  af  Hensyn  til  Bjørnene,  men  ogsaa  for  at  hin- 
dre Overfald  og  Udplyndring,  der  nogle  Gange  har 
fundet  Sted  i  Parken,  mærkeligvis  dog  kun  faa  Gange. 
Der  skulde  ellers  synes  at  være  god  Lejlighed  adskil- 
lige Steder,  hvor  Mængder  af  velhavende  Turister 
færdes. 

Bjørnene  har  ikke  alene  vænnet  sig  til  Menne- 
skene, men  de  har  endog  nøje  Rede  paa  Spisetiderne 
i  Hotellerne.  De  møder  præcis  om  Morgenen  Kl.  7 
ved  Frokost  og  senere  igen  ved  Middagstid,  ofte  i 
Flokke  paa  en  Snes  Stykker,    og  venter   paa,    at   Re- 

sterne  fra  Maaltiderne  skal  blive  kastet  paa  Skarn- 
dyngerne. Til  disse  Tider  kan  man  se  dem  komme 
luntende  fra  alle  Sider  i  Skovene,  luske  om  bag 
Brændestablerne  og  ende  ved  Skarndyngerne,  hvor 
de  tømmer  de  sidste  Raster  af  Konservesdaaserne, 
spiser  Kaalblade,  Æbler,  Kartofler  etc;  Bjørnen  er 
jo  ikke  nogen  Kostforagter.  De  fleste  bliver  roligt 
staaende,  naar  man  kommer  i  Nærheden  af  dem, 
lader  sig  ofte  fodre  og  klappe,  ja  giver  selv  Lejlighed 
til  Fodringen  ved  at  rejse  sig  paa  Bagbenene  og  ud- 
støde en  egen  knagende  Lyd,  der  betyder,  at  de  beder 
om  noget  til  den  sultne  Bjørnemave.  Den  Fornøjelse 
havde  vi  flere  Gange  om  Dagen. 

Imellem  Bjørnene  indbyrdes  syntes  ikke  at  her- 
ske Verdensfred.  Der  var  ideligt  Slagsmaal  om  Mad- 
resterne. Særligt  gik  det  ud  over  den  mindre,  graa 
Bjørn,  der  af  de  større  gulbrune  og  sorle  syntes  at 
blive  betragtet  som  et  Udskud.  Der  langedes  idelig 
ud  efter  den  graa,  naar  den  søgte  at  faa  en  Bid  med, 
og  uhyre  pudsigt  saa  det  ud,  naar  Bjørnene,  ofte  flere 
ad  Gangen,  rejste  sig  paa  Bagbenene  og  uddelte  vel- 
rettede Lussinger  med   Forlabberne. 

Fra  Øvre  Geyser  Bækken  fortsætter  vi  Farten  til 
Yellowstone  Flodens  Udløb  af  Yellowstone  Søen  til 
Lake  Station  (Sø  Stationen).  Denne  Strækning  er  56 
km  og  kan  tilbagelægges  paa  een  Dag,  naar  der  skif- 
tes Heste  i  Tluimb  Station  (Tommelfinger  Stationen). 
Herfra  og  til  Lake  Stationen  kan  Rejsen  ogsaa  gøres 
med  Motorbaad  tværs  over  Søen.  Jeg  valgte  at  gaa 
over  Land,  da  der  er  adskilligt  mere  at  se  her  end 
paa  Ruten  over  Søen. 

Langsomt  snegler  Postvognen  sig  afsted  fra  »Gamle 
Trofast  Kro«  op  igennem  Firehole  Flodens  Dal,  og 
medens  den  gamle  trofaste  Geyser  hilser  os  til  Afsked 

med  sit  Udbrud,  da  vi  kører  forbi  den  med  vore  6 
stærke  Muler,  forsvinder  vi  pludselig  i  de  tætte  Skov- 
strækninger, hvor  der  ikke  er  Udsigt  til  andet  end 
Vejen,  vi  kører  paa,  og  de  tæt  sammenpakkede 
Naaletræer.  Vi  kører  i  Skov  og  atter  Skov,  til  vi 
naar  tæt  til  Yellov^stone  Søen.  Men  Afveksling  er  der 
alligevel  nok  af  i  en  anden  Henseende.  Snart  lunter 
en  Bjørn  over  Vejen  eller  sidder  ved  Vejkanten  og 
kigger  paa  os,  eller  vi  ser  en  næsten  kulsort  Bamse 
sidde  et  Hundrede  Fod  til  Vejrs  i  Toppen  af  et  Træ. 
Det  synes  især  at  være  de  sorte,  der  ynder  at  se 
Parken  i  Fugleperspektiv.  De  sidder  skødesløst  der- 
oppe i  Bunde  Taarns  Højde,  som  om  der  ikke  kunde 
være  Tale  om  at  falde  ned,  hvad  der  vel  heller  ikke 
kan.  Det  skal  være  ret  almindeligt,  at  den  store 
gulbrune  Bamse  kommer  helt  hen  til  Vognene,  sætter 
Forlabberne  op  paa  Kanten  af  dem  og  lader  sig  fo- 
dre, ja  endog  kravler  helt  op  i  Vognen,  hvis  der  er 
Plads,  og  kører  med,  alt  imedens  den  tiltigger  sig 
Kager,  Nødder  og  Æbler  hos  de  Bejsende.  Det  op- 
levede vi  dog  ikke,  men  slige  Optrin  er  fotograferede 
i  Parken,  saa  der  er  ingen  Tvivl  om  Bigtigheden 
heraf.  Det  morsomme  Egern,  der  her  fmdes  i  Mæng- 
de, liver  stærkt  op  i  de  dystre  Skove,  og  Smaafugle, 
Hærpopper,  Skader  og  Duer  er  der  ligeledes  rige- 
ligt af. 

Vejen,  der  i  fugtigt  Føre  nok  kunde  volde  en 
Postvogn  Vanskeligheder  med  at  komme  frem,  selv 
med  6  Muler  for,  er  i  det  tørre  Vejr,  vi  stadig  er 
begunstigede  af,  særdeles  fremkommelig.  Dog  gaar 
det  som  Begel  kun  i  Skridt;  thi  Vejen  stiger  stadig 
langs  Firehole  Floden,  indtil  vi  naar  Vandskellet 
imellem  Vandløbene  til  Stille-  og  Atlanterhavet,  hvil- 
ket vi  inde  i  Skovene  overskrider  to  Gange.    Stignin- 


V.    En  Tur  genneni  Parken. 


107 


gerne  er  imidlertid  saa  jævne,  at  vi  ikke  mærker 
stort  mere  til  Vandskellene,  end  om  vi  havde  kørt 
over  et  Par  jydske  Bakker. 

Vi  er  ikke  kommet  ret  langt,  tør  vi  maa  af 
Vognene  og  tage  en  lille  Spadseretur  til  nok  en  Gey- 
ser,  der  ligger  lidt  Syd  for  Vejen.  Det  er  Lone  Star 
Geyser   (den   ensomme  Sfjernegeyser).      Den    ligger  idyl- 


4(S.      Lone  Star  Geyser. 

lisk  i  en  Lysning  imellem  frodige  Skove.  Lysningen 
er  for  en  stor  Del  brolagt  af  Geyseren  med  Kisel- 
sinter, og  paa  den  højeste  Del  deraf  troner  en  smuk 
c.  3V2  m  høj  Kegle  af  Sinter,  i  hvilken  Geyseren  har 
sit  Krater.  Foruden  Hovedkrateret  har  den  flere  min- 
dre Sidekratere  i  Keglen,  hvorfra  der  under  Udbrud- 
dene udsendes  fine  koghede  Straaler.  Den  er  som 
Regel  altid  i  Virksomhed,  udspyr  ikke  store  Vand- 
masser,   men    fine    kraftige   Straaler   til   en    Højde   af 

15 — 22  m.  Den  ligger  saa  afsides  herinde  i  sin  Lys- 
ningen og  smaasnakker,  hvilket  vel  har  givet  Anled- 
ning til  dens  Navn. 

Paa  et  kortere  Stykke  gaar  Vejen  igennem  en 
prægtig  Slugt;  den  er  dyb  og  snæver,  indesluttet  al 
fantastisk  formede  mørke  Klipper,  dækkede  med  tyn- 
dere, stedsegrønne  Skove.  Her  blev  i  1908  en  Kara- 
vane paa  ikke  mindre  end  16  Køretøjer  overfaldet 
og  udplyndret  af  en  Bandit,  der  med  Revolveren  i 
Haanden  besørgede  dette  Arbejde  ganske  alene.  Hi- 
storien lyder  lidt  mærkelig,  men  da  det  paa  det 
strængeste  er  forbudt  at  have  Vaaben  hos  sig  i  Par- 
ken, maa  dette  vel  have  været  Grunden  til,  at  et  saa 
dristigt  Overfald  kunde  lykkes,  og  Pladsen  var  unæg- 
telig godt  valgt.  I  utallige  Bugtninger  snor  Vejen  sig 
opad.  Kuskene  morer  sig  med  at  fortælle,  at  man  i 
forskellig  Højde  kører  forbi  et  Sted  3  Gange,  før  man 
er  endelig  forbi  det. 

Fra  en  Højde,  det  saakaldle  Shoshone  Punkt,  har 
vi  en  prægtig  Udsigt  nedover  Shoshone  Søen  og  de 
sneklædte,  vanskelig  tilgængelige  Teton  Bjærge.  Paa 
dette  Sted  hændte  i  1914  (altsaa  2  Aar  efter  vort  Be- 
søg) et  andet  Overfald,  hvorved  to  maskerede  Røvere 
skilte  en  Karavane  af  Køretøjer  af  med  deres  Penge 
og  Værdisager.  Udover  disse  nævnte  Tilfælde  ken- 
des Overfald  ellers  ikke  i  Parken,  da  Kavaleristerne 
stadig  afsøger  Vejene;  men  paa  den  anden  Side  maa 
det  anses  for  et  Held,  at  de  ikke  sker  oftere,  da  et 
skovbevokset  Bjærgland  af  over  Sjællands  Størrelse 
ikke  er  saa  ganske  let  at  holde  Orden  i.  Shoshone 
Søen  er  en  overordentlig  smuk  Bjærgsø  med  male- 
riske Bredder,  omgivet  af  Skove.  Ogsaa  i  dens  Nær- 
hed   springer  Geysere,    saaledes    Union  Geyseren  til  80 


V.    En  Tur  gennem  Parken.  109 

m's  Højde,  og  Bronze  Geyseren,  der  har  faaet  sit  Navn 
af,  at  dens  Vand  har  en  bronzeagtig  Metalfarve. 

Endnu  et  kort  Stykke  gaar  Vejen  opad,  indtil  vi 
pludselig  er  ude  af  de  tætte  Skove  og  60  m  under 
os  ses  den  herlige  Yellowstone  Sø.  Hele  Søen  og  dens 
Opland  ligger  udbredt  for  vore  Øjne.  Til  højre  og 
venstre  langs  med  Søens  østlige  Bred  strækker  Absa- 
roka  Kæden  sig  med  sine  snedækkede  Tinder.  Over- 
alt gaar  de  mørke  Fyrreskove  ned  til  Vandet  og  staar 
i  smuk  Modsætning  til  Søens  sølvblanke  Flade.  En 
kort  Kørsel  bringer  os  nu  ned  til  »Tommelfinger« 
Stationen  ved  Søens  vestlige  Bred,  hvor  et  Frokost- 
hotel modtager  de  Rejsende,  og  hvori  Hestene  eller 
Mulerne  skiftes  til  den  videre  Fart  langs  Søens  Nord- 
side til   »Sø«   Stationen. 

Den  dejlige  Sø  ligger  2360  m  over  Havet,  dens 
Strandlinje  er  c.  160  km,  dens  Flademaal  over  6  n 
Mil,  og  dens  største  Dybde  100  m.  Den  faar  næsten 
alt  sit  Vand  fra  Kilderne  og  Sneen  i  Absaroka  Kæ- 
den. Dens  Vand  er  koldt,  klart  og  gennemsigtigt  til 
en  betydelig  Dybde,  og  den  er  bogstavelig  talt  fyldt 
med  Ørreder.  Ved  sydvestlig  Vind  kan  Søens  Bølger 
rejse  sig  til  en  forbavsende  Højde,  men  i  Reglen  er 
den  spejlblank.  Den  har  Form  som  en  Blæksprutte 
med  Arme  mod  Syd  og  Vest.  Amerikanerne  har 
sammenlignet  den  med  en  Haand  og  har  i  den  An- 
ledning kaldt  den  vestlige  Bugt  »The  Thumb«  (Tom- 
melfingeren). I  de  Dage,  vi  var  ved  dens  Bredder, 
var  Sol-Op-  og  Nedgangene  ganske  herlige,  og  især 
var  Tusmørket  ved  den  stille,  store  Skovsø  i  det 
lune  Eftersommervejr  noget  af  det  dejligste,  man  kan 
tænke  sig.  En  besynderlig  lydlig  Fremtoning  ind- 
træffer i  Luften  over  Søen  om  Morgenen  og  varer 
nogle  Minutter.     Det   lyder   som   en  Summen  i  Tele- 

graftraade  eller  som  af  Bisværme:  man  har  imidler- 
tid ikke  endnu  kunnet  forklare  Aarsagen  til  disse 
mærkelige  Lyde. 

Vestbredden  af  Søen  er  Arnested  for  nok  en  Gey- 
servirksomhed.  Umiddelbart  ved  »Tommelfinger«  Sta- 
tionen ligger  en  »Malerpotte«,  Mage  til  den  allerede 
beskrevne  ved  Fountain  Hotellet,  endvidere  Strand 
Geyseren  tæt  ved  Søbredden,  der  springer  til  10  m's 
Højde,  og  den  mærkelige  »Fiskekegle«.  Den  sidste 
ligger  ude  i  Søen  et  Stykke  fra  Bredden.  Det  er  en 
varm  Kilde,  ikke  ulig  den  før  beskrevne  »Punche- 
bolle«, der  i  selve  Søen  har  bygget  en  Kegle  af  Gey- 
serit  op  over  Vandfladen.  Midt  i  denne  er  der  et 
skaalformigt  Krater,  hvori  Vandet  er  kogende  hedt. 
Det  morsomme  ved  denne  Fiskekegle  er,  at  de  ameri- 
kanske Turister  staar  paa  Keglen  og  fisker  Ørreder, 
som  de,  medens  Fisken  hænger  levende  paa  Krogen, 
nedsænker  i  det  kogende  Krater  og  spiser  med  det 
samme.  Da  flere  Rejsende  har  været  imod  denne 
Sport,  som  de  vistnok  uden  Grund  anser  for  Dyr- 
plageri, er  den  nu  blevet  forbudt. 

Fra  »Tommelfinger«  Stationen  kan  der  gøres  her- 
lige Udflugter  til  de  prægtige  Alpesøer  Lewis  Sø, 
Heart  Sø  og  Jackson  Sø.  Lige  overfor  denne  sidste 
er  der  en  storslaaet  Udsigt  til  Teton  Bjærgene  og 
navnlig  til  Grand  Teton,  der  naar  en  Højde  her  af 
4176  m  og  hører  til  de  højeste  Bjærge  i  Mellem- 
Klippebjærgene.  Heart  Søen,  der  skal  være  endnu 
smukkere  end  de  øvrige  Parksøer,  er  desuden  Midt- 
punkt for  en  Gruppe  store  Geysere,  som  paa  visse 
Steder  fuldstændig  har  overtrukket  Tusinder  af  om- 
faldne  Træstammer  med  Geyserit.  Den  her  liggende 
saakaldte  Rustic  Geyser  er  mærkelig  ved,  at  den  er 
omgivet  af  et  Hegn   af  omhuggede  Træstammer,   der 

rimeligvis  er  opstillede  i  sin  Tid  af  Indianerne.  Disse 
Stammer  er  nu  fuldstændig  dækkede  med  Geyserit 
og  afgiver  et  besynderligt  Skue. 

Paa  »Tommelfinger«  Stationen,  der  med  sine 
lave  Træhuse  og  foran  liggende  lange  Træforhøjnin- 
ger, hvor  Vognene  gør  Holdt,  meget  minder  om  en 
Jærnbanestation  i  Vesten,  er  der  altid  i  Rejseaarstiden 


49.     Jackson  Søen. 


en  stor  Færdsel.  Her  mødes  Rejseselskaberne  fra 
Øst,  Syd  og  Vest,  og  en  livlig  Samtale  foregaar  paa 
alle  muUge  Sprog  i  de  lavloftede  ret  enkle  Spisesale, 
der  jo  imidlertid  ogsaa  kun  er  indrettede  paa  et  kort 
Frokostophold.  Paa  Grund  af  Turistmængden  findes 
her  en  større  Soldaterstation,  og  ikke  langt  fra  Ho- 
tellet ligger  Fristaternes  Fiskeristation. 

Medens   en   Del   af  vort   Selskab  vandrer   ud   ad 
den  lange  Anlægsbro   i  Søen   for  at  tage  med  Motor- 

baaden,  gaar  Resten  af  os  over  Land.    Vejen  er  vid- 
underlig smuk.     Naar  man  kan  lukke  Øjnene  for  de 
høje   Bjærge   mod  Øst,    kunde    man    gærne   tro,    man 
var  i  Nordsjælland.     Af  Naturvidundere   er   der   der- 
imod ikke  s^erlig  mange.     Foruden  nogle  varme  Kil- 
der, som  springer  ud    af  Skrænterne    ned  mod  Søen, 
ved   hvis   Bred  Sinteraflejringerne   har  opstemmet   en 
Dam,  vil  Søens  Strandlinie   straks   henlede  Opmærk- 
somheden   paa    sig.      Sandet   eller    Gruset   paa    Bred- 
derne er  saa  underlig  sort  og  glitrer  i  Solen,  som  om 
det    bestod    af  lutter   Glasstykker.      Sagen    er,    at   alt 
Strandens   Grus   bestaar   af  sønderdelt   Obsidian,    der 
stammer   fra   de  vulkanske   Klipper   langs   denne  Del 
af  Søen.     De    første    6 — 7   km    gaar    Kørevejen    langs 
Stranden,    hvor   man   nyder    Udsigten   til   den   herlige 
Sø,  der  har  et  for  Fristaterne  ualmindelig  rigt  Fugle- 
liv.    Maager,    Pelikaner   og    mange    andre    Vandfugle 
sejler    paa    det    i    Øjeblikket    stille,    solbelyste   Vand; 
men  saa  dumper  vi  ind  i  de  tætte  Naaleskoves  Tyk- 
ninger  til    vore    Egern    og  Bjørne,    der   begge    her   er 
talrige.      Vejen    stiger    stærkt,    vi    nvaa    atter    ov^r    et 
Vandskel  paa  Toppen   af  den   Halvø,    der  skyder  sig 
ud   i  Søen,    paa   dennes   Nordvestside.     Saa   gaar  det 
nedad  med  rivende  Fart,  og  de  sidste  6 — 7  km  af  de 
c.   32,    der    er    fra   »Tommelfinger«   til   »Sø«  Stationen 
med  »Sø«  Hotellet,  gaar  Vejen  atter  umiddelbart  langs 
Strandbredden.     Just   før  vi   naar   Søbredden,    ser   vi 
til  venstre  for  os  endnu  et  Vidunder.    Over  en  Bjærg- 
bæk,  der  i  larmende  Fosser  haster  ned  igennem  Naale- 
og  Løvskov  til   Søen,    ligger   en   ganske   regelret  Bue- 
bro, der  ligner  en  gammel  Slotsbro  fra  Middelalderen; 
man  vilde  sværge  paa,  at  den  maatte  være  bygget  af 
Mennesker  i  forhistorisk  Tid.     Det  er  imidlertid  Na- 
turen   selv,    der    har    kastet    vulkanske    Masser    over 

Kløften,    hvorigennem    Bjærgbækken    senere    har   ædt 
sig  Vej.     Den  kaldes  derfor  ogsaa  »Naturbroen«. 

Selve  Sø  Hotellet,  hvori  vi  tager  Ophold,  ligger 
paa  den  mest  fortryllende  Plads,  man  kan  tænke  sig, 
i  en  vid  Lysning  omkranset  i  Baggrunden  mod  Nord 
af  tætte  Naaleskove  vekslende  med  Løvskove,  der 
gaar  lige  ned  til  Søbredden.  Skovbunden  er  ualmin- 
delig blomsterrig,  og  ogsaa  Dyr  og  Fugle  har  taget 
Stedet  i  Besiddelse  i  umaadelig  Mængde,  baade  LandV- 
jorden  og  Vandet.  Hotellet  er  stort  og  smukt,  bygge- 
af  Træ  og  indrettet  med  alle  tænkelige  Bekvemmelig- 
heder. Med  sine  hvide  og  gule  Farver  slikker  det 
grelt  af  mod  det  grønne  Løv.  Det  ligger  beskyttet 
mod  de  barske  Vinde,  hvorfor  Klimaet  er  mildere 
her  end  mange  andre  Steder  i  Parken.  De  Rejsende, 
der  gæster  Parken  af  Hensyn  til  Landophold,  holder, 
foruden  i  »Gamle  Trofast  Kro«  mest  til  i  Sø  Hotellet. 
Her  er  Motorbaadenes  Hovedstandplads  ved  de  store 
Anlægsbroer,  her  kan  man  sejle  og  fiske,  gøre  Ud- 
flugter over  Søen  til  de  høje  Bjærge  Øst  for  Søen, 
lege  med  Egern  og  fodre  de  mange  Bjørne,  som  lun- 
ter omkring  eller  sidder  i  Træerne  umiddelbart  rundt 
om  Hotellet,  eller  se  paa  de  smukke  Hjorte  og  Dyr, 
der  græsser  fredeligt  rundt  om  i  Parklundene.  Tæt 
ved  Hotellet  ligger  en  større  Soldaterstation  og  et 
meteorologisk  Institut  samt  en  stor  Sommerlejr  med 
Telte,  hvori  man  kan  indkvartere  sig,  hvis  man  fore- 
trækker Teltophold  for  det  faste  Hotel.  Naturvid- 
undere er  der  ogsaa  rigeligt  af  i  Nærheden.  Her 
ligger  den  kogende  Sø,  Turbid  Lake,  i  hvis  Bund 
Dampen  strømmer  op  fra  utallige  Kratere,  »Damp- 
skibs-Geyseren«,  mange  hede  Kilder  og  Apollinaris- 
kilder, og  ikke  langt  fra  Hotellet  er  Yellowstone  Flo- 
dens Udløb  af  Søen,  saa  der  er  rigeligt  af  Tiltrækning 

i  Naturen.  Vi  skal  ikke  nærmere  komme  ind  her- 
paa,  da  det  kun  vilde  være  en  Gentagelse  af  det  fore- 
gaaende.     Kun  Bjørnene  endnu  en  Gang. 

Henad  Eftermiddagen  gik  jeg  med  nogle  af  mine 
Medrejsende  en  Tur  fra  Hotellet  ud  i  Urskovstyk- 
ningen  umiddelbart  Nord  for  det.  Vi  gik  ud  for  at 
træffe  Bjørnene.  Vi  var  vist  ikke  kommet  mere  end 
et    Par    Hundrede    Meter    ind    i    det    tætte    Mylder   af 


50.     Graa  Bjørn. 

Fyrretræer  og  højt  Græs,  før  vi  stødte  paa  en  lierlig 
stor  sort  Bjørn,  der  sad  ved  Foden  af  en  c.  60  m 
høj  Fyrrestamme.  Den  lod  ikke  til  at  ænse  os  i 
mindste  Maade,  den  saa  lidt  paa  os,  men  havde  for 
øvrigt  sine  Øjne  rettede  opad,  og  da  vi  uvilkaarligt 
kastede  Blikket  i  samme  Betning,  opdagede  vi  c.  30 
m  til  Vejrs  oppe  i  Træet  en  nydelig  sort  Bjørneunge, 
der  sad  og  kiggede  ned  til  den  gamle  paa  Jorden.  Da 
den  lille  fik  Øje  paa  os,  kom  den  hurtig  ned,  med 
Hovedet  snart  nedad  og  snart  opad,  og  medens  denne 

Nedklatring  gik  for  sig,  lik  vi  yderligere  Besøg  al'  to 
store  brune  Bjørne  fra  den  ene  Side  og  en  graa  fra 
den  anden.  Bjørnene  har  utvivlsomt  ment,  at  der 
maatte  være  noget  at  bjærge  hos  de  Fremmede;  men 
da  vi,  ubevæbnede  som  vi  var,  ansaa  Stillingen  for 
ikke  helt  ufarlig,  trak  vi  os  langsomt  iagttagende  til- 
bage ad  Hotellet  til.  De  fem  Bamser  fulgte  lige  i 
Hælene  paa  os  uden  at  give  den   mindste  Antydning 


51.     Bjørne  ved  Affaldsdj^ngen. 


af,  at  de  var  os  fjendtligsindede.  Nu  og  da  udstødte 
de  deres  knagende  Lyd,  der  betød,  at  de  tiggede,  og 
en  Gang  imellem  langede  de  ud  efter  hinanden  for 
muligvis  hver  for  sig  at  sikre  sig  hele  den  Bellerfor- 
tjeneste,  der  kunde  faas  ud  af  os.  Det  hele  mindede 
meget  om,  hvad  man  saa  ofte  oplever  i  Orienten, 
naar  en  Hob  paatrængende  Tiggere  følger  efter  en. 
Bjørnene  fulgte  os  til  Affaldsdyngen  bag  Hotellet.  Her 
lod  de  til  at  være  ganske  hjemme  og  nød,  hvad  de 
kunde   finde   af  Grøntsager   og   Indhold   i   Konserves- 

daaserne.  Men  Udbyttet  syntes  dem  nok  lidt  fattigt, 
hvorfor  flere  af  dem  kom  ganske  tæt  hen  til  os,  satte 
sig  paa  Bagparten  og  tiggede  saa  ynkeligt,  at  vi  for- 
barmede os  over  dem  og  fik  fat  i  nogle  Æbler  og 
Nødder,  som  de  graadigt  satte  til  Livs,  at  medens  de 
lod  sig  klappe  og  tage  om  Halsen.  Kun  den  graa 
Bjørn,  som  de  andre  stadig  hindrede  i  at  komme  til 
Fadet,  holdt  sig  frygtsom  paa  Afstand.  Imidlertid 
var  det  blevet  Tusmørke,  Soldaterne  stillede  sig  paa 
Vagt  uden  for  Hotellet  og  bad  os  holde  os  i  umid- 
delbar Nærhed  af  dette,  da  den  vilde  Bjørnenatur 
ofte  efter  Mørkets  Frembrud  tager  Magten  fra  den 
tillærte  Venlighed. 

Fra  Søen  skal  vi  køre  28  km  mod  Nordvest  jlangs 
Yellowstone  Floden  for  at  se  den  dybe  Slugt,  som 
det  rindende  Vand  har  skaaret  ned  i  Rhyoliten,  og 
de  fleste  af  os  ser  rimeligvis  for  sidste  Gang  den 
dejlige  Sø  og  de  morsomme  Bamser,  der  ved  Vej- 
kanlen  tager  Afsked  med  den  store  gule  Postvogn. 
Vore  Vogne  var  de  sidste,  der  dette  Aar  kørte  ud  fra 
Hotellet,  da  Sæsonen  nu  var  sluttet,  og  snart  vilde 
Bjørnene  være  henvist  til  deres  egne  Hjælpemidler. 
For  øvrigt  var  der  endnu  mange  Rejsende  med  egne 
Køre-  eller  Ridetøjer  i  Parken,  da  det  glimrende  Efter- 
sommervejr i  høj  Grad  indbød  til  et  forlænget  Op- 
hold derude;  saadanne  Efternølere  maatte  altsaa  nu 
helt  og  holdent  sørge  for  deres  egen  Madforsyning. 

Mange  Mil  kører  vi  atter  i  de  stille,  dystre  Skove, 
der  staar  som  en  tæt  Mur  langs  Vejen.  Det  er  saa 
stille  i  den  tidlige  Morgenstund,  at  vi  kan  høre  et 
Blad  falde  eller  Egernets  Hop  paa  Grenene.  Et  Par 
Steder  paa  denne  Strækning  har  Naturen  sørget  for 
Afbrydelser  i  Dødsstilheden.  Tæt  ved  Vejen  springer 
en  Dynd-Geyser  og   kaster   Mængder  af  Mudder   op  i 

Luften.  Det  sætter  sig  som  Mørtel  rundt  om  paa 
Træstammerne,  en  god  Advarsel  mod  at  komme  dette 
Mudderkrater  for  nær.  Ikke  langt  fra  Dynd-Geyseren 
springer  den  herligste  klare  Geyser  op  imellem  det 
grønne,  men  ellers  er  det  smaat  med  Geyservirksom- 
heden  her. 


52.     Dynd  Geyser. 


Denne  og  de  tætte  Skave  har  vi  imidlertid  og- 
saa  faaet  nok  af,  og  det  var  en  sand  Nydelse  atter 
at  faa  en  videre  Synskreds  i  den  herlige  græsrige 
Hayden  Dal,  der  strækker  sig  flere  Mil  langs  Yellow- 
stone Floden.  Dalen,  der  tidligere  var  en  Arm  fra 
Søen,  er  bevokset  med  spredte  Trægrupper;  paa  Grund 
af  sin  rige  Plantevækst  og  som  Følge  af,  at  den  lig- 
ger dækket  mod  alle  Vinde,  er  den  et  yndet  Opholds- 
sted om  Vinteren  for  Bisoner  og  Hjorte.    Floden  løber 

roligt  igennem  det  c.  Vs  D  Mil  store  Græsland  og  har 
en  betydelig  Bredde.  Først  c.  3  km  fra  vort  Dags- 
maal,  Canyon  Stationen  og  Canyon  Hotellet,  gaar  det 
blide  Landskab  over  i  mere  storstilede  Former.  Da- 
len snævrer  sig  ind  til  en  smal  Slugt,  hvor  der  lige 
er  Plads  til  Floden,  som  danner  rasende  Hvirvler  og 
Fald  og  slaar  sine  Vandmasser  i  Skumsprøjt  op  ad 
Klippesiderne.    Vejen  gaar  i  utallige   Slyngninger  imel- 


53.     Cirand  Canvoii  Hotellet. 


lem  Træer  og  Klippestykker  langs  Kanten  af  Rhyolit- 
væggen.  Forsigtig  kryber  Postvognen  over  den  største 
Brobygning  i  Parken,  en  slank  Jærn-  og  Betonkon- 
struktion, der  i  en  blid  Bue  forbinder  begge  Bredder 
af  Yellowstone  Flodens  dybe  Slugt.  Tæt  ved  Broen 
bruser  det  saakaldte  Øure  Vandfald  33  m  ned  ad  de 
mangefarvede  Rhyolitklipper,  der  saa  herligt  omkran- 
ses af  Naale-  og  Løvskove.  Vi  faar  lige  et  Kig  ind  i 
Hovedmærkvæ^rdigheden,  Grand  Canyon  (den  store 
Slugt),  og  ender  pludselig  i  en  Lysning,  i  hvilken  en 
stor  Del  af  Pladsen  optages  af  et  Træhotel,  der  efter 
evropæiske,  ja  selv  amerikanske  Begreber,  er  uhyre  i 

Udstrækning.  Om  Skønheden  af  det  store  brunmalede 
Bygningskompleks  kan  der  vel  være  delte  Meninger; 
men  det  er  under  alle  Omstændigheder  en  Seværdig- 
hed, og  naar  henses  til  de  store  Vanskeligheder,  der 
har  været  ved  at  føre  Materiale  til  dette  afsides  og 
ensomme  Sted,  maa  det  anses  for  at  være  et  Vid- 
under. Det  blev  bygget  i  1911  og  har  kostet  c.  3 
Millioner  danske  Kroner.  Der  er  Rum  og  Bekvemme- 
ligheder, som  det  siges,  for  500  Gæster.  Man  vilde 
tro,  at  der  var  Rum  nok  for  mindst  5000.  Det  er 
bygget  udelukkende  af  Træ,  har  mægtige  Spise-,  Fest- 
og andre  Sale,  der  belyses  ved  elektriske  Lamper,  an- 
bragte i  et  Mylder  af  Bjælkeværk,  som  hænger  over 
ens  Hoved.  Man  skal  vænne  sig  lidt  til  alle  disse 
Bjælker,  inden  man  er  klar  over,  at  de  sidder  fast  og 
ikke  falder  ned  i  Hovedet  paa  en,  ligesom  Evropæere 
ogsaa  maa  vænne  sig  til  at  se  en  hel  Sal  fuld  af 
Amerikanere,  der  alle  er  i  stadig  Bevægelse  paa  lige 
saa  mange  Gyngestole.  Selvfølgelig  er  det  udstyret 
med  alle  mulige  Bekvemmeligheder,  Post,  Telefon, 
Koldt-  og  Varmvandsindlæg,  Butikker  med  Smaating 
og  Magasiner  for  Nødvendighedsgenstande  paa  Rejser 
etc,  saa  den,  der  har  Pungen  vel  spækket  med  Dol- 
lars, vil  intet  mangle.  For  dem,  der  er  mindre  af- 
lagte med  Mammon,  er  der  Plads  i  den  store  Wylie 
Lejr,  som  har  hele  Gader  af  nydelige  og  for  Somme- 
ren bekvemme  Telte  tæt  ved  Hotellet. 

Vi  opholdt  os  her  et  Par  Dage  for  at  gøre  Stu- 
dier over  Isbræernes  Virkninger  og  meget  andet  af 
geografisk  Natur,  som  vi  ikke  her  skal  komme  ind 
paa.  Hovedsagen  her  for  den  almindelige  Rejsende 
er  den  store  Sten,  der  ligger  inde  mellem  Træerne 
tæt  ved  Slugten,  og  som  er  bragt  hertil  af  Fortidens 
Bræer  (se  S.  33),  og  først  og  fremmest  Grand  Canyon, 

54.     Nedre  Vandfald  ved  Grand  Canyon. 

den  store  Slugt,  med  Vandfaldet;  men  det  er  ogsaa  en 
Rejse  værd.  Grand  Canyon  maa  ikke  forveksles  med 
den  af  samme  Navn  i  Staten  Arizona  ved  Colorado 
Floden,  der  er  Verdens   mægtigste  og  mest  vidunder- 

lige  Slugt.  Men  selv  om  man  har  set  den  sidste  før 
Yellowstones  Grand  Canyon,  vil  denne  ikke  miste  sin 
Tiltrækning  for  den  Rejsende. 

Slugtens  Dybde  og  Bredde  er  vældige.  Tager 
man  et  Tværsnit  igennem  dens  dybeste  Dal,  bliver 
dette  600  m  foroven,  60  m  i  Bunden  og  360  m  i 
Dybden,  d.  v.  s.  Snittet  har  et  Flademaal  paa  c.  15 
Tønder  Land. 

Og  dog  er  det  ikke  saa  meget  Størrelsen  af  Slug- 
ten, der  gør  den  seværdig,  som  Farverne  paa  dens 
Vægge.  Mange  vil  tro,  at  det  er  Alger  eller  andre 
Vækster,  der  giver  den  vulkanske  Rhyolit  i  Slugten 
det  vidunderlige  Farvespil;  men  Rhyoliten  er  paa 
Skrænten  ganske  uden  Bevoksning.  Det  er  Rhyoliten 
selv,  der  som  Følge  af  Vejrliget  og  Udstrømninger  i 
Skrænternes  Sider  af  jærn-  og  svovlholdigt  Vand  m. 
m.  har  faaet  alle  Regnbuens  Farvetoner.  Ser  man 
ned  i  den  dybe  Afgrund,  hvori  Yellowstone  Floden 
haster  afsted  i  slangeagtigt  Løb,  til  forskellige  Tider  af 
Dagen  eller  i  forskelligt  Vejrlig,  vil  Slugten  hver  Gang 
vise  et  nyt  Farvespil.  Vejr,  Vind  og  Vand  har  udfor- 
met Skrænterne  til  et  Virvar  af  Fremspring,  flere  Hun- 
drede Fod  høje  Klippespidser,  hvorpaa  vi  ser  Ørnene 
sidde  i  Rederne  med  deres  Unger,  utallige  Huler  med 
nedhængende  Naale,  der  minder  om  Drypstenshuler, 
og  Udskæringer,  hvorfra  Damp  og  varmt  Vand  siver 
ud  fra  den  varme  vulkanske  Undergrund.  Og  kaster 
vi  saa  Blikket  mod  Syd,  naar  vi  staar  paa  et  af  de 
mange  svimlende  Fremspring,  hvorpaa  der  er  ind- 
rettet Udsigtspladser,  nyder  vi  Synet  af  et  af  Jordens 
skønneste  Vandfald,  det  saakaldte  Nedre  Fald,  der  i 
en  Snævring  neden  for  det  før  omtalte  Fald  kaster 
hele  Flodens  Vand  94  m  næsten    lodret  ned  imellem 

grønne  Skove  til  Bunden  af  den  dybe  Slugt,  hvor 
det  opløses  i  en  skummende  Masse. 

Foruden  Slugten  byder  det  vekslende,  skovrige 
Bjærglandskab  her  som  alle  Steder  i  Parken  rig  Lej- 
lighed til  Udflugter,  og  hede  Kilder  og  Dynd-Geysere 
mangler  heller  ikke  her  i  Stationens  Omegn,  især 
findes  de  paa  Østsiden  af  Grand  Canyon.  Bjørne 
træffer  man  her  som  ved  Søen,  men  især  er  Hjor- 
tene talrige,  og  de  vover  sig  med  deres  Kid  tæt  hen 
til  Hotellet. 

Udflugter  i  større  Stil  til  Washhurn  Bjærget  og  de 
forstenede  Skove  foretages  bedst  her  fra  Canyon  Sta- 
tionen. Taagen  paa  Washburn  Bjærgel  hindrede  os 
dog  i  at  nyde  den  glimrende  Udsigt,  der  ellers  er 
herfra,  og  da  de  forstenede  Skove  i  det  foregaaende 
allerede  er  ret  indgaaende  omtalt,  slutter  vi  Rejsen 
med  en  meget  hurtig  Kørsel  over  Norris  Stationen 
tilbage  til  Mammoth  Stationen,  hvortil  vi  igennem 
tætte  Skove  og  yndige  Lysninger  naar  med  de  sidste 
Postvogne  i  Parken  dette  Aar.  Besøget  havde  denne 
Sommer  været  over  20,000. 

Mammoth  Hotellet  var  allerede  i  Færd  med  a; 
pakke  sammen  til  Vinteren,  da  vi  kom  hertil,  og  de 
mange  nydelige  kvindelige  Studenter,  der  om  Som- 
meren arbejder  som  Opvartersker  i  Yellowstone  Ho- 
tellerne, hvor  de  tjener  sig  nogle  Penge  for  at  kunne 
bestride  Omkostningerne  ved  Studierne  om  Vinteren, 
hjemme  i  Byerne,  var  rejseklædte  og  skulde  forlade 
Parken  ligesom  vi. 

Da  vort  Tog  af  Postvogne  svingede  ud  igennem 
den  store  Indgangsport,  gik  en  stor  Flok  Bisoner 
tæt  ved  Vejen  og  græssede  paa  de  aabne  Sletter, 
hvorigennem  vor  Vej  gik  videre  mod  Vest  til  det 
stille  Hav,  Kaskade  Bjærgene,  Californien  o.  s.  v. 

DET  Storvidt,  der  en  Gang  fandtes  i  de  Forenede 
Stater,  er  nn  for  største  Delen  forsvundet.  Yel- 
lowstone Parken  hører  til  de  faa  Steder,  hvor  man 
endnu  kan  se  de  fleste  af  de  mange  prægtige  D3Te- 
arter,  som  Staterne  tidligere,  i  Indianernes  Tid,  lige- 
frem myldrede  af.  Her  lever  de  saa  godt  som  i 
Fred  og  holder  sig  i  Parken,  skønt  den  ikke  er  ind- 
hegnet. Dyrene  er  vel  kloge  nok  til  efterhaanden  at 
erfare,  at  de  her  ikke  er  udsat  for  Forstyrrelser,  ja 
flere  af  dem  er,  som  vi  har  set,  trods  det  store  Om- 
raade,  de  har  at  færdes  paa,  og  de  mange  Skjule- 
steder, der  findes  i  det,  blevet  halvt  tamme  og  be- 
tragter Menneskene  som  deres  Velyndere. 

Med  Undtagelse  af  Bjærgløven,  som  Amerikanerne 
kalder  Puma' en,  og  Prærie-Ulven,  der  begge  gør  megen 
Skade  paa  de  unge  Bjærgfaar,  Hjorte,  Daadyr  og 
Antiloper,  bliver  alle  de  Dyr  fredede,  der  oprindelig 
har  hørt  til  i  Parklandet.  Al  Jagt  og  Fangst  er  for- 
budt, og  til  Hjorte  og  Antiloper  etc.  udlægges  der  Hø 
for  Vinteren. 

Det  største  og  vældigste  Dyr  i  Parken  er  Bøffelen, 
den  amerikanske  Bison.  Den  græssede  før  i  Tusinder 
og  atter  Tusinder  paa  de  vestlige  Sletter  i  Fristaterne, 
men  der  er  nu  kun  en  lille  Rest  tilbage,  som  oven  i 
Købet   synes   at  gaa   sin  Undergang   i  Møde.     Der  er 

nu  oprettet  en  særlig  Indhegning  for  den  nær  Mam- 
motli  Kilderne,  hvor  man  haaber,  den  vil  trives  og 
formere  sig. 

Den  gaffelhornede  Antilope,  der  kun  findes  i  Nord- 
amerika, lever  i  smaa  Flokke  i  Parken  og  i  det  hele 


56.     Hoved  af  Bisonokse. 


i  Klippebjærgene.  Den  har  et  skarpt  Øje,  er  meget 
letbenet  og  frygtsom,  saa  man  sjælden  ser  den.  Den 
kaster  Hornene  hvert  Aar  og  taaler  ikke  at  leve  i 
Fangenskab. 

Bjærg  faaret    med     de     store     næsten    cirkelrundt 
snoede   Horn,   der  gaar  omkring    Øjnene    paa    Dyret, 

lever  i  Flokke  paa  de  mest  utilgængelige  Steder  i 
Parken,  især  paa  Washburn  og  Everts  Bjærgene. 
Dog  ses  det  ogsaa  andre  Steder,  ja  næsten  overalt, 
hvor  selv  en  dristig  Bjærgbestiger  nødig  vover  sig 
op.  Om  Vinteren  træffes  det  paa  lavere  Steder,  saa- 
ledes  især  ved  Gardiner  Floden. 

Et  Dyr,  der  findes  i  Parken  i  Tusindvis  (i  1914 


57.     Bjærgfaar, 


taltes  c.  35,000)  og  virker  overordentlig  malerisk  i 
Landskabet,  er  den  amerikanske  Elk  eller  Wapiti, 
ikke  at  forveksle  med  det  rigtige  store  Elsdyr,  men 
nærmest  en  Hjort.  Den  er  saa  stor  som  en  lille 
Hest,  har  en  smuk  Manke  og  prægtige  Horn,  der 
afkastes  hvert  Aar.  Man  ser  den  som  Regel  alle 
Vegne  i  Parken,  mange  af  Dyrene  er  saa  lidt  frygt- 
somme, at  man  kan  nærme  sig  dem  paa  faa  Skridts 
Afstand.  De  virkelige  store  Elsdyr,  som  Amerika- 
nerne kalder  Moose,  skal  være   set  i   Parken   hist   og 

her  i  1914,  men  de  er  vistnok  overordentlig  sjældne. 
f)aadyrene,  der  om  Vinteren  antager  en  staalgraa 
Farve,  er  ikke  saa  talrige  som  Wapitien,  men  der 
ses  dog  ret  store  Flokke  af  dem. 

Det  mest  udbredte  Dyr  af  Kaltefamilien  i  Nord- 
amerika er  uden  Tvivl  Puma' en;  men  da  der  er  gjort 
alt   muligt   for   at   udrydde   den   i   Parken   som    Følge 


58.     Daadyr. 

af  dens  Ødelæggelse  af  Dyrebestanden,  er  det  et 
Spørgsmaal,  om  den  overhovedet  findes  der  mere. 
Den  holdt  til  i  vanskelig  tilgængelige  Klippeegne  og 
i  de  tætteste  Tykninger.  Dens  Farve  er  drapbrun, 
den  har  en  Længde  fra  Snude  til  Halespids  af  c.  2 
m  og  er  en  fortrinlig  Klatrer. 

Prærie- Ulvene,  der  er  lige  saa  skadelige  i  Parken 
som  Bjærgløven,  er  til  Trods  for  den  Jagt,  der  an- 
stilles paa  dem  af  Soldaterne  og  Skovmændene,  meget 
talrige.      De   formerer   sig   stærkt,    føder   5 — 7    Unger 

om  Aaret  og  holder  til  i  Huler  i  Klipperne,  hvorfra 
deres  hundelignende  Gøen  ofte  høres  ned  til  Ho- 
tellerne. 

Lossen  findes  i  to  Arter  i  Parken,  og  Odderen 
lever  ved  alle  Vandløb  og  Søer,  hvor  der  nu  er  rige- 
lig Fiskebestand.  Den  holder  især  til  inde  under 
Trærødder  ved  Vandet;  dens  Skind  er  fortrinligt. 

Væselen  er  paa  sine  Steder  meget  talrig  og  gør 
megen  Skade  paa  Ånde-  og  Tjurbestanden,  da  den 
ofte  dræber  10  Gange  mere,  end  den  har  Brug  for. 
Maaren  holder  især  til  i  de  skovbevoksede  klippe- 
fulde Egne.  Den  lever  af  smaa  Gnavere,  Fugle  og 
Æg  og  ynder  meget  at  tilbringe  sin  Tid  oppe  i  Træ- 
erne, hvorfor  den  ofte  kaldes  Fyrremaaren. 

Den  almindelige  Skunk,  hvis  Skind  bruges  meget 
til  Pelsværk,  er  talrig  i  Parken  ligesom  Grævlingen. 
Der  findes  3  Arter  Egern,  en,  der  altid  holder  til  i 
Træerne,  en  anden,  der  lever  i  klippefulde  Egne,  og 
en  tredje,  der  findes  i  de  flade  Lysninger  omkring 
Søer  og  Geysere.  Disse  smaa  nydelige  Dyr  er  en 
Pryd  for  Parken.  De  er  meget  talrige,  men  mange  af 
dem  bliver  et  Bytte  for  Rovdyr  og  Rovfugle.  Bæveren 
har  vi  allerede  omtalt,  den  findes  i  et  Mindretal  ved 
»Bæver  Dammen«  og  Obsidian  Klippen,  og  man  søger 
nu  at  skaffe  den  lidt  større  Udbredelse  i  Parken,  saa- 
ledes  som  den  tidligere  har  haft.  Den  ses  meget 
sjælden,  da  den  om  Dagen  holder  sig  inde  ir  sit  Hus 
eller  andre  Skjulesteder  og  først  begynder  sit  Arbejde 
c.   1   Time  før  Solnedgang. 

Pindsvin,  der  tidligere  har  været  meget  talrige  i 
Parken,  synes  nu  at  være  ganske  forsvundne  derfra 
af  en  eller  anden  ubegribelig  Aarsag.  De  levede  i 
Hovedsagen  af  Træernes  Bark  og  fandt  sig  lige  saa 
vel  hjemme  i  Trætoppene  som  paa  Jorden. 

Murmeldyret  ses  almindelig  i  Parken,  hvor  det 
ofte  soler  sig  ved  Vejkanterne.  Det  samler  som  be- 
kendt ikke  Føde  for  Vinteren,  saaledes  som  Egernet, 
men  æder  sig  saa  fedt  om  Sommeren,  at  det  kan  over- 
staa  den  lange  Vintersøvn.   der  varer  4 — 5  Maaneder. 

Krybdyr  er  meget  sjældne  i  Parken;  jeg  mindes 
ikke  at  have  set  et  eneste,  og  den  i  Vesten  ellers 
talrige  og  frygtede  Klapperslange  findes  ikke  i  Yel- 
lowstone Park;  den  kommer  ikke  i  Højder  paa  over 
c.  1800  m,  saa  Slangen  mangler  altsaa  i  det  ameri- 
kanske Paradis. 

Af  Dyrene  i  Parken  er  der  ingen,  de  Besøgende 
har  saa  megen  Glæde  af  som  Bjørnene,  der  allerede 
er  tilstrækkelig  omtalte,  og  de  mange  vævre  smaa 
Egern . 

Af  Fugle  er  der  ikke  saa  faa  Arter  i  Parken,  men 
det  vilde  være  en  Overdrivelse  at  sige,  at  man  ser 
meget  til  dem,  skønt  ogsaa  de  jo  alle  er  fredede.  Vi 
kan  nævne  Ørne,  Fiskeørne,  Maager,  Pelikaner,  Gribbe, 
Gæs,  Svaner,  Traner,  Krager,  Ravne,  Skader,  Lærker, 
Ellekrager,  Solsorter,  Rødkælker,  Tjurer,  Fasaner  og 
mange  Arter  Ænder. 

Ørnene  holder  især  til  i  Gardiner  og  Grand 
Canyon,  hvor  de  har  deres  Reder  paa  utilgængelige 
Klippetinder.  Vilde  Ænder  og  Gæs  ses  talrigt  paa 
Søerne.  De  fleste  Vandfugle  holder  til  i  og  omkring 
Yellowstone  Søen,  hvor  de  især  paa  Øerne  har  deres 
Rugesteder. 

Hvad  Fiskene  angaar,  var  faktisk  Yellowstone 
Søen  og  Floden  de  eneste  Vande  i  Parken,  der  op- 
rindelig havde  en  Fiskebestand.  Men  siden  1890  er 
der  udsat  Ørreder  i  næsten  alle  Vande,  og  de  trives 
saa  godt,  at  de  Besøgende  kan  faa  Tilladelse  til  at 
fiske,    hvor   de   har   Lyst,    med    Snore   og    Krog,    men 

ikke  med  andre  Redskaber.  Foruden  Ørreden  er  der 
i  Gardiner  Floden  udsat  »Hvidfisk« ,  en  yndet  Spise 
i  Fristaterne. 

Grunden  til,  at  der  ikke  oprindelig  fandtes  Fisk 
i  Floder  og  Søer  paa  den  vulkanske  Højslette,  er,  at 
Floderne  herfra  til  de  lavere  Egne  alle  danner  Vand- 
fald, som  Fiskene  ikke  kande  komme  op  over.  Hvor- 
for Fiskene  da  har  kunnet  komme  op  i  Yellowstone 
Floden  og  Søen,  var  i  længere  Tid  et  uløst  Spørgs- 
maal.  Men  Løsningen  er  fundet  i  det  saakaldte  »To- 
havspas«.  (»Two  Ocean  Plateau«,  Syd  for  Yellowstone 
Søen.  Over  dette  mærkelige  Vandskel  kan  Fisken 
med  Lethed  have  fundet  Vej,  og  Yellowstone  Søen 
har  utvivlsomt  faaet  sine  Fisk  ad  den  Vej.  Det  er 
muligt,  at  Oprindelsen  til  Fiskebestanden  i  Yellow- 
stone Søen  gaar  tilbage  til  den  Tid,  da  Søen  havde 
Afløb  til  Columbia  Floden,  og  vi  har  da  et  mærke- 
ligt Eksempel  paa,  at  et  stort  Vand  paa  den  atlan- 
tiske Skraaning  af  Fristaterne  er  forsynet  med  Fisk 
fra  Stillehavs-Siden.  Desværre  raser  en  Sygdom  imel- 
lem Ørrederne,  der  gør  Fiskene  uegnede  til  Føde  for 
Mennesker,  hvorfor  man  anstiller  Forsøg  med  forskel- 
lige Midler  til  at  befri  dem  for  denne  Sot. 

Vi  har  allerede  i  det  foregaaende  lejlighedsvis 
omtalt  Parkens  Planteverden,  men  for  Fuldstændig- 
hedens Skyld  skal  her  gives  en  kort  samlet  Oversigt 
over  den. 

De  Skove,  der  dækker  en  stor  Del  af  Yellow- 
stone Parkens  Omraade,  bestaar  i  Hovedsagen  af  en 
enkelt  Art,  nemlig  Black  Pine,  d.  e.  »Sortfyr«  (Pinus 
Murraijana).  Den  vokser  med  høj  Stamme,  har  kun 
faa  Grene  og  gror  op  med  forholdsvis  stor  Hurtighed. 
Efter  Skovbrande    er   den    den    første,    der   skyder   til 

Vejrs.  Næst  efter  denne  er  Balsamgranen  (Abies  subal- 
pina)  af  Bet3'dning  som  Skovtræ.  Den  findes  i  stor 
Udstrækning  paa  stejle  Skraaninger  og  paa  fugtige 
Steder  og  trives  nær  den  evige  Sne.  Den  anses  for 
det  smukkeste  Træ  i  Parkens  Skove.  White  Pine 
d.  e.  »Hvidfyr«  (Pinus  fleæilis),  trives  i  Modsætning  til 
Balsamgranen  paa  lavere  Højder.  Arter  af  den  findes 
i  Nærheden  af  Mammoth  Kilderne  og  langs  Gardiner 
Floden.  Cederen  (Jiiniperus  scopulorumj  en  Slags  Ene, 
findes  især  ved  Mammoth  Kilderne.  Den  gror  umaa- 
delig  langsomt,  er  af  ringe  Værdi  som  Gavntræ,  men 
tiltrækkende  paa  Grund  af  sin  gammeludseende  for- 
vredne Stamme  og  Grene.  En  anden  Art  ;)Ceder«, 
som  er  almindelig  overalt  i  Parken,  ligner  mere  Skrub- 
buskads end  et  Træ. 

Ret  udbredt  i  Parken,  især  i  den  nordlige  Del, 
er  den  saakaldte  Douglas  Gran.  Dens  Stammer  hører 
til  de  største  i  Parken  og  opnaar  en  Tykkelse  af  over 
2  m.  Hertil  kommer  Engelmann  Granen,  et  smukt 
bygget  Træ,  med  symmetriske  Grene,  der  begynder 
tæt  over  Jorden.  Dens  Bark  har  en  lys,  rødlig  Farve, 
som  staar  i  stærk  Modsætning  til  de  mørke  Naale. 
Bævreaspen  gror  i  smaa  Lunde  alle  Vegne  og  danner 
en  smuk  Afveksling  i  de  mørke  Naaleskove.  Den 
naar  paa  sine  Steder  en  Højde  af  10 — 12  m.  Hjor- 
ten holder  meget  af  dens  Blade,  og  Bæveren  søger 
den  til  at  bygge  Dæmninger  og  Hytter  af.  Pile  og 
Popler  gror,  de  første  hist  og  her  i  smaa  Tykninger, 
mange  Steder  ved  Flodbredderne,  ligesom  Elletræet, 
og  Dværg- Ahorn  er  ret  almindelig  i  Egnen  ved  Mam- 
moth Kilderne. 

Af  Græsser  i  Parken  er  der  bestemt  80  Arter,  og 
der  er  flere,  som  ikke  endnu  har  faaet  Navn.  Mal- 
urt er  almindelig  paa  de  tørreste   Steder,   ligesom    et 

Par  sniaa  Kaktuser  af  OpuntiaSlægien.  Blaabær  og 
Mynter  gror  flere  Steder,  især  i  den  nordlige  Del, 
ligesom  forskellige  Mosser  og  Laver.  Et  ganske  mær- 
keligt Træk  i  Planteverdenen  er,  at  man  ikke  træffer 
en  eneste  Torn  eller  Tjørn,  saa  vidt  jeg  har  kunnet 
oplyse. 

En  af  de  smukkeste  Blomster  i  Parken  er  Ensian 
(Gentiana  elegans).  Den  gror  ofte  i  stor  Mængde  paa 
lave,  fugtige  Enge  og  i  Nærheden  af  Geyserne.  Bit- 
terrod, hvis  Rødder  brugtes  til  Føde  af  Indianerne, 
findes  talrig  i  Nærheden  af  Mammoth  Kilderne.  Nat- 
lys findes  især  paa  tørre  Steder,  saaledes  ved  den 
»Gyldne  Port«.  Forglemmigejer  findes  blandt  andre 
Steder  i  Mængde  langs  Yellowstone  Floden. 

Spredt  paa  flere  Steder  i  Parken  findes  Klokke, 
Phlox,  Lupiner,  Ranunkler,  Lilier,  Asters,  Clematis, 
Lungeurter,  Violer,  Spiræa,  Anemoner  og  Gøgeurter, 
men  i  saa  smaa  Mængder,  at  de  ikke  formaar  at 
sætte  noget  særligt  Præg  paa  Landskabet.  For  den, 
som  kun  foretager  en  flygtig  Gennemrejse  bliver  det 
Hovedindtryk  tilbage,  at  Parken  kun  er  bevokset 
med  Græs  og  Naaletræer. 

